
Urationem  de  domo,  *)  quae  per  tot  saecula  communi  virorum  littera- 
torum  consensu  M.  Tullio  Ciceroni  tribuebatur,  primus  Jer,  Marklandus,*) 
magna  vir  inter  Anglos  auctoritate,  ab  eo  scriptore,  cuius  inter  orationes 
in  omnibus  codicibus  tradita  est,  abiudicavit  eoque  indignissimam  esse  multis 
argumentis  confirmare  conatus  est,  Qui  cum  illi  controversiae,  ^)  de  Ciceronis 
ad  M,  Brutum  epistolis  inter  Jacobum  Tunstallum  et  Con,  Middletonum  ex- 
ortae,  libello*)  Anglice  scripto  interveniret,  non  solum  Tunstalli  sententiam 
comprobans,  illas  Ciceronis  et  Bruti  epistolas  exercitationi  scholaie  rhetoricae 
esse  tribuendas'^)  docuit,  verum  etiam  quattuor  orationum:  post  reditum 
in  senatu,   de  domo  sua  ad  pontifices,  de  haruspicum  responso^)  quemvis 


I 


*)  Hanc  inscriptionem  d  e  d  o  m  o  invenimus  in  codice  Parisino  num.  7794 
omnium,  in  quibus  haec  oratio  tradita  est,  longe  optimo,  apud  Priscianuro,  Aru- 
sianum  Messium,  Servium,  Grillium,  Aquilara  Romanum,  Rufinianum,  cf.  Gic.  ad 
Att.  rV,  2:  Post  datas  illas  litteras  secuta  est  summa  contentio  de  domo;  et 
Quintil.  X,  1  (Halm):  nam  de  domo  Giceronis  dixit  Calidius. 

|'v  ^  Guil.  Bowyer,  scriptor  libelli :  a  dissertation,  in  vphich  the  objections  of 

late  pamphlet  to  the  writings  of  the  ancients,  after  the  manner  of  Mr.  Markland, 
are  clearly  answered  etc,  Marklandum  divae  Griticae  unicas  delicias  vocavit.  v. 
Fr.  A.  Wolf :  M.  Tulli  Giceronis  quae  vulgo  feruntur  orationes  quattuor  cum  animad- 
^i.  versionibus  integris  Marklandi  et  J.  M.  Gesneri.  Berolini  1801.  pag.  X.  et  Orelli, 
1?;  onomasticon  TuUianum  I.  p.  433.  Nichors  anecdotes  of  Bowyer,  London  1782.  p.  189. 

m'  *)  V.  Wolfii  editionem  IV  orationum  p.  VI  seqq.  et  G.  Fr.  Hermanni  vin- 

m.    dicias   latinitatis  epistolarum  Giceronis  ad  M.  Brutum  et  Bruti  ad  Giceronem. 
I^:    Gottingae  1844.    p.  3  seqq. 

*)  Hic  libellus  sic  mscribitur :  Remarks  on  the  epistles  of  Gicero  to  Brutus 
and  of  Brutus  to  Gicero,  in  a  letter  to  a  Friend.  With  a  dissei-tation  upon  four 
Orations  ascrihed  to  M.  TuIUus  Gicero  etc.  Extracts  out  of  the  Notes  of  learned 
Men  upon  those  Orations  on  them.  By  Jer.  Markland,  Fellow  of  St.  Peter's  GoUege, 
Cambridge.  London  a.  1745. 

^)  Idem  nuperrime  iudicavit  Paul  Meyer:  Untersuchung  uber  die  Frage  der 
Echtheit  des  Briefwechsels  Cicero  ad  Brutum.    Stuttgart  1881. 

•)  de  inscriptione  harum  orat.  v.  Halmium  in:  „Uber  Giceros  Rede  pro 
C.  Rabirio  Postumo".  Abhandl.  der  L  KI.  der  K.  bayer.  Akad.  d.  W.  VII.  Bd. 
m.  Abt.  p.  625  ann.  6.;  ,MerkTvurdig  ist,  dafs  selbst  die  Aufschrift  dieser  Reden 

alium  quam  Ciceronem  auctorem  esse  oportere  declaravit,  Nam  inter  eas 
et  germanos  libros  Tullii  tantum  differre,  quantum  inter  hominem  incorrupta 
sanitate  et  vigore  atque  inter  eum,  qui  paralysi  captus  et  debilitatus  esset. 
Quamquam  autem  illa  aetas^)  unice  favebat  iis,  qui  antiquis  titulis  nihil 
moti  veterum  scriptorum  libros  inter  dubios  et  tamquam  subditicios  reicere 
non  dubitabant,  tamen  Marklandi  sententia  minime,  ne  inter  Anglos  quidem, 
omnium  assensu  comprobata  est.  Nam  contra  eum  disputavit  Rossius 
episcopus,^)  qui  libello,^  Londini  anno  1745.  vel  1746.  edito,  Marklandum 
ita  refellere  conatus  est,  ut  iis  legibus  criticis,  quibus  ille  usus  erat,  quem- 
libet  antiquitatis  librum  in  dubium  vocari  posse  demonstraret.  At  multo 
acriorem  defensorem  illae  FV  orationes  nactae  sunt  in  Germania,  ubi  Joa. 
Mathias  Gesnerus,  vir  cum  omni  ex  parte  praeclarus,  tum  latini  sermonis 
existimator  intellegentissimus,  duabus  praelectionibus  a.  1753.  et  1754. 
Gottingae  habitis  et  tomo  III.  commentariorum  soc.  reg.  Gottingensis  in- 
sertis,  quodcunque  Marklandus  notaverat,  refutavit  et  omni  studio  Ciceronis 
titulum  verum  esse  docuit  nulla  causa  reperta  cur  sententiam  mutaret. 
Cuius  viri  et  singulari  acumini  et  copiosae  doctrinae  Marklandus  resistere 
ausus  non  est,  sed  quamquam  ille  libellus  eum  latere  vix  poterat,*)  ob- 
mutuit.  Neque  omnino  quisquam  erat,  qui  tum  controversia  a  Gesnero 
diiudicata  a  Marklando  staret.  Immo  vero  ii,  qui  tum  in  latini  sermonis 
scientia  principes  habebantur,  neque  numero  neque  pondere  Marklandi 
argumentorum  adduci  poterant,  ut  illas  quattuor  orationes  a  Cicerone  scribi 
non  potuisse  crederent.    Ac  Ruhnkenius'')  quidem,  vir  elegantissimus,  ora- 

erst  jetzt  sichergestellt  ist.  So  heifsen  die  Reden  post  reditum  in  senatu  und 
ad  Quirites :  oratio  cum  senatui  (populo)  gratias  egit.  Der  Versuch  in  Lahmayers 
Abhandlung  (GOttingen  1850.  8.)  der  Rede  de  haruspicum  responsis  den  Titel  de 
haruspicum  responso  zu  vindizieren,  hat  sich  als  unrichtig  erwiesen".  At  cf. 
Wilh.  Hoffmann:  de  fide  et  auctoritate  orationis  Ciceronianae,  quae  inscribitur 
de  haruspicum  responso.  Burg.  1878  et  Ascon.  edd.  Kiessling  et  SchSll  p.  61,28: 
in  ea  autem,  quam  post  aliquot  annos  habuit  de  aruspicum  responso. 

1)  Praeter  illas  epistolas  et  quattuor  orationes  MaVklando  etiam  libros  de 
oratore  suspectos  fuisse  ex  Wolfii  anal.  litter.  (vol.  11.  p.  308)  scimus.         , 

2)  V.  Wolf,  p.  X;  Orelli,  onomast.  Tullianum  I,  p.  433. 

^  Qui  libellus  sic  inscribitur:  A  dissertation,  in  which  the  Defence  of 
P.  Sulla  ascribed  to  M.  T.  Cicero  is  clearly  proved  to  be  spurious,  after  the  manner 
of  Mr.  Markland,  with  some  introductory  Remarks  on  other  Writings  of  the  An- 
cients  never  before  suspected.  London. 

*)  V.  Wolf,  p.  XVIIL  annot. 

'^)  Ruhnkenius  ad  Velleium  p.  64:  Cicero  de  orat.  III.  38:  Inusitata  sunt, 
prisca  fere  ac  vetusta;  pro  domo  47:  veteribus  et  priscis  institutis;  ubi  Graevius 

tionem  de  domo  et  de  haruspicum  responso  certo  Giceroni  tribuit.  Neque 

magis  eius  discipulo,  Wyttenbachio,  Marklandi  argumentandi  ratio  persuasit, 

qui  in  vita  Davidis  Ruhnkenii^)  se  Marklando  assentiri  negavit.    Summus 

Ernestius,  editor  Giceronis  librorum,  adeo  Marklandi  sententiam  repudiavit, 

ut  illius  controversiae  nusquam  ne  mentionem  quidem  faceret.  Garatonius, 

qui  Wolfio  maxime   idoneus  videbatur,    cui   illa   contentio   committeretur, 

in  vulgata  sententia  acquiescendum  esse  putavit.    Interim,  cum  iam  omnis 

p  i  controversia,  Marklandi  causa  desperata,  in  oblivione  iaceret,  Frid.  Augustus 

|;;?:Wolfius,    philologiae   TJpto?  i7r(j)VD{i,o<;,  eam  redintegravit ;   qui  anno  1801. 

r;   Berohni  illas  IV  orationes  eo  consiho  edidit,  ut  Gicerone  eas  indignissimas 

^^  et  declamatorio  studio  vel  exercendi  vel  ostentandi  ingenii  causa  conscriptas 

ij^^;    esse  demofistraret.     Qua   in   editione   omnia    ad   eam  unam  rem  rettuht, 

P  ut  eas  orationes  ex  integro  scriptoris  corpore  eximendas  ostenderet  et  im- 

■^'  primis,  ut  lectores  iudiciis  suis  perichtari  possent,  universas  Marklandi  et 

Gesneri  contrarias  disputationes    et    animadversiones,    suis  quasque  locis, 

partim  in  vestibulo  editionis,  partim  sub  textu  repetivit.    Huius  viri  inter- 

ventu  tanta  commutatio  est  facta,    ut  omnes   ilhus  aetatis  viri  docti  iUas 

orationes  pro  suppositicus  habendas  esse  existimarent.     Atque  haud  scio 

■  ^  an  non  multum  fallamur,  si  neminem  eorum  incorrupto   iudicio  ad  hanc 

quaestionem  accessisse  omnesque  Wolfii  nomine  et  auctoritate,  non  ratione 

et  vi  argumentorum  esse  superatos  sentimus.  Quam  festinanter,  velut  armis 

'/• 'i  abiectis,  in  Wolfii  sententiam  concessum  sit,  inteUegas  ex  Goethei,  principis 

poetae,  voce,  qui  festive  haec  narravit:^)  Wenn  wir  ihm  (Fr.  A.  Wolf)  nun 

sehr  w^iUig  zugaben,  dafs  einige  Reden  Giceros,  vor  denen  wir  den  grofsten 

■.^_    Respekt  hatten,  weil  sie  zu  unserem  wenigen  Latein  uns  behiilflich  gewesen 

y    waren,  fiir  spater  untergeschobenes  Machwerk  und  keineswegs  fiir  sonder- 

■  ■  liche  Redemuster  zu  achten  seien,  so  wollte  er  uns  dagegen  keineswegs 
y  .  zugeben,  dafs  man  auch  die  iiberbhebenen  Bildwerke  nach  einer  gewissen 
$'.  Zeitfolge  zuversichthch  ordnen  konne.  li,  qui  illa  aetate  Ciceronis  libros 
i::  edendos  curaverunt,  Ghr.  Dan.  Beck,  Ghr.  Gdfr.  Schutz,  Jo.  Gasp.  Orelh, 

^'r  favere  videtur  deteriori  loculioni.  At  Gicero  utrumque  coniunxit  exemplo  oratorum 
Atticorum. 

^)  V.  Dav.  Ruhnkenii  a  Daniele  Wyttenbachio  scripta,  p.  219:  De  epistolis 
iam  ante  Marklandum  dubia  moverat  Jakobus  Tunstallus,  in  epistola  ad  Middle- 
tonum,  edita  Gantabrigii,  1741.  De  his  assentior:  de  Orationibus  non  item.  Sic 
adhuc  quidem  sentio. 

^  V.  Goethes  Briefe  an  Friedrich  August  Wolf.  Herausgegeben  von  Michael 
Bernays.    Berlm  1868.   p.  54.   ann.  92.  . 

\   ■■.  .  . 

Fr.  A.  Nobbe  se  omnes  a  Wolfio  stare  confessi  sunt.  Non  in  animo  est, 
omnium  nomina  afferre,  qui  de  oratione  de  domo,  quam  tractandam  sus- 
cepimus,  vel  omnibus  de  quattuor  orationibus  Wolfium  secuti  sunt.  Satis 
habeo  eorum  mentionem  fecisse,  quorum  iudicia  apud  viros  doctos  pluri- 
mum  valent : 

B.  G.  Niebuhr,  romische  Geschichte,  II.  p.  333.  n.  673  (ad  Gic. 
pro  Fonteio  p.  36). 

Jo.  Nic.  Madvig,  de  locis  aliquot  grammaticae  latinae  admonitiones 
et  observationes    (opuscula  academica  altera.     Hauniae  1842.  p.  220.)^) 

K.  Reisig,  Vorlesungen  iiber  lateinische  Sprachwissenschaft.  Leipzig 
1839.    p.  562. 

Bernhardy,  Grundrifs  der  romischen  Literatur.  4.  Bearbeitiing.  p.  776. 

Cum  primis  huius  saecuH  lustris  omnes  sententiam  Wolfii  probarent, 
anno  1828.  primus  Jo.  Aug.  Savels^)  illarum  orationum  patrocinium 
suscepit,  qui  tria  disputando  sibi  demonstranda  proposuerat:  primum  a 
Cicerone  scriptas  esse  jeAjtiones  de  argumentis,  quae  iUis  orationibus  per- 
tractarentur,  alterum  inde  a  Ciceronis  aetate  usque  ad  Prisciani  tempora 
constanter  ab  omnibus  easdem,  quas  nunc  haberemus,  orationes  pro  Cicero- 
nianis  habitas  atque  laudatas  esse,  tertium  in  ipsis  orationibus  nihil  inesse 
merito  scriptoris,  quod  a  Giceronis  manu  et  ingenio  proficisci  non  potuerit. 
Sed  cum  in  ea  disputatione  vir  doctus  non  omnes,  sed  paucos  locos  per- 
tractaret,  brevi  tempore  commentarios  in  singulas  orationes  se  conscripturum 
promisit.  Ita  prodierunt  eius  opera  editio  orationis  post  reditum  in  senatu 
(Coloniae  anno  1830)  et  commentatio  de  M.  TulH  Ciceronis  oratione  pro 
domo  sua  ad  pontifices  (Asnidiae  1833),  qua  XII  capita,  quae  prima 
sunt  in  ea  oratione,  examinantur.  Post  Savelsium  illas  orationes  Ciceroni 
vindicaverunt: 

Th.  Lucas,    quaestionum  TulHanarum  specimen.    Hirschberg  1837; 

Reinhold  Klotz,  M.T.  G.  samtl.Reden  III  (1839)  p.  208  et  aHis  locis; 
Drumann,  Geschichte  Roms.  V.  p.  470  seqq.  et  aliis  locis  (1841); 

^)  ,in  oratione  pro  domo,  modo  ea  Ciceronis  sit".  In  advers.  crit.  IL 
p.  211  vir  egregius,  quin  Ciceronis  orationes  sint,  non  dubitat.  „Sunt  hae  orationes 
tumidae  .....  sed  Giceronis  sunt,  de  statu  deiecti,  pristinum  dignitatis  et  auctoritatis 
fastigium  neque  firmis  viribus  neque  constanti  et  gravi  animo  repetentis,  maiores 
quidem  duae  certissimae." 

2)  disputatio  de  vindicandis  M.  TuU.  Ciceronis  quinque  oratt.  post  reditum 
in  senatu,  ad  Quirites  post  reditum,  pro  domo  sua  ad  pontifices,  de  haruspicum 
responsis,  pro  M.  Marcello.    Goloniae    1828.  ".  ;|v 

G.  Fr.  Hermann,  vindiciae  latinitatis  epistolarum  ad  M.  Brutum  et 
Bruti  ad  Giceronem.    Gottingae  1844.  p.  4. 

G,  H.  Frotscher,  in  editione  vitae  Davidis  Ruhnkenii  a  Daniele  Wytten- 
bachio  scripta.    Fribergae  1846.  p.  131. 

Nagelsbach,  lat.  Stilistik. 

G.  Lahmayer,  in  ea  disputatione,  qua  orationis  de  haruspicum  re- 
sponso  habitae  originem  TuUianam  defendit.  (1850). 

G.  Halm,  in  editione  Turicensi  a.   1856,  vol.  II,  2  p.  IX. 

H.  Wagner,  M.  TuUi  Giceronis  oratio  post  reditum  in  senatu.   1857. 
Guil.  S.  Teuffel,  Geschichte  der  romischen  Literatur.   1875.  p.  320. 

Mommsenus  variis  locis  libri  qui  inscribitur  de  iure  pubUco  populi 
Romani. 

Iwan  Mueller  in:  Jahresb.  herausg.  von  G.  Bursian  1874 — 75,  p.  689. 

Guil.  Hoffmann,  de  fide  et  auctoritate  orationis  Giceronianae,  quae 
inscribitur  de  haruspicum  responso.     Burg.     1878. 

Quamquam  autem  numerus  eorum,  qui  illas  orationes  Giceronis  esse 
existimant,  iam  maior  est,  tamen  haud  supervacaneam  operam  mihi  sus- 
cepturus  esse  videbar,  si,  cum  reUquae  tres  orationes  peculiaribus  editionibus 
ac  commentationibus  iterum  ac  saepius  defensae  sint,  ego  ad  orationem 
de  domo  M.  Tulho  vindicandam  accederem,  cuius  duodecim  tantum  capita 
a  Savelsio  esse  defensa  supra  demonstravimus.  Accedit,  quod  nuper  quoque 
Eduardus  Luebbertus^)  (commentationes  syntacticae.  Particula  I.  Gissae 
1871.)  denuo  de  hac  oratione  suspicionem  movit  et  G.  L.  Kayser  in  editione 
M.  T.  G.  operum  (vol.  IV.  p.  IX)  illas  orationes  eas  esse  iudicavit,  in  quibus 
omnia  magistrum  redolerent,  qui  antiquitatum  et  historiae  cognitionem 
verborum  quandam  copiam  et  volubiUtatem  sibi  comparavisset,  ingenii 
vim  et  celeritatem,  decori  sensum,  iudicii  acumen,  dicendi  suavitatem  et 
leporem,  quae  natura  ei  negasset,  adipisci  scilicet  non  potuisset.^)  Qua 
in  re  eam  rationem  mihi  instituendam  esse  existimo,  ut  primum  testimoniis 
veterum  allatis  Giceronem  de  domo  sua  verba  fecisse  demonstrem  et  muUis, 
qui  in  veterum  scriptorum,  rhetorum,  grammaticorum  inveniuntur  locis, 
ab  iis  eam  orationem,  quae  ad  nos  pervenit  et  hodie  in  omnium  manibus 


1)  p.  5 :  insunt  in  hac  oratione  loci  nonnuUi,  in  quibus  Wolfium  acumen 
suum  non  fefeUit,  qui  ita  ipso  dicendi  genere  a  Giceronis  more  dififerunt,  ut 
interpolationis  gravioris  vestigia  haud  dubie  prodant  et  seqq. 

*)  Grotenfeltii  Gar.  Herm.  Ossiani  libeUum  de  oratione,  quam  Cicero  de  domo 
sua habuit,  inventipfieet  dispositione  (HeUngforsiae  1879)  mihi  iuspicere  non  Ucuit 


est,  pro  genuina  esse  habitam  comprobem;  deinde  ea,  quae  Marklando 
et  Wolfio  offensioni  erant,  aut  librariis  deberi  aut  a  censoribus  iniuria  esse 
improbata  doceam.  ^  /^^ 

Atque  primum  quidem  Gicero  ipse  testatur,  a  se  orationem  de  domo 
esse  habitam;  nam  in  ep.  ad  Atticum  IV,  2  scriptum  est:  -■  ? 

„Post  illas  datas  Htteras  secuta  est  summa  contentio  de  domo.  Diximus 
apud  pontifices  pridie  Kal.  Octobres.  Acta  res  est  accurate  a  nobis,  et 
si  unquam  in  dicendo  fuimus  alquid,  aut  etiam,  si  nunquam  alias  fuimus,/ 
tum  profecto  f  dolor  et  magnitudo  vim  quandam  nobis  dicendi  dedit^! 
Itaque  oratio  iuventuti^)  nostrae  deberi  non  potest;  quam  tibi,  etiamsi  non 
desideras,  tamen  mittam  cito."  '       j       . 

Ex  his  ipsis  Giceronis  verbis  Marklandus  (p.  LXIX)  concludi  posse 
opinatur,  genuinam  orationem  ad  nos  non  pervenisse;  neque  enim  hoc 
illustrissimum  testimonium  huic  orationi,  qua  nihil  ieiunius,  insulsius, 
putidius  cogitari  possit,  convenire.  Si  Asconius  illud  testimonium  attulisset, 
Marklando  assentirer,  quamquam  veterum  iudicia  saepe  cum  nostris  non 
congruunt.  Velut  neminem  fugit,  testimonium  Eumenii  (paneg.  Gonst.  14,  2) 
honorificentissimum,  qui  Frontonem  romanae  eloquentiae  non  secundum, 
sed  alterum  decus  vocavit,  illo  rhetore,  cuius  iudicium  a  sanitate  longe 
afuit,  nobis  indignissimum  esse  videri.  Deinde  quis  nescit,  quantopere 
homines  docti  laborent,  ut  Quintiliani  iudicium,  qui  in  inst.  or.  lib.  X. 
c.  I  §  83.  Aristotelis  eloquendi  suavitatem  laudat,  recte  exphcent?  Sed 
illud  testimonium  affert  de  se  Gicero  ipse,  qui,  quantopere  sibi  pla- 
cuerit,  satis  scimus.  Itaque  ea,  quae  Marklandus  voluit,  concludi  non 
possunt. 

Deinde  Marklandus  (p.  LXIX)  eo  illud  Giceronis  testimonium  cum 
hac  oratione  consentire  negat,  quod,  cum  G.  rem  accurate  a  se  esse  actam 
dicat,  orationis  de  domo  maxima  pars  ad  rem  non  pertineat,  sed  tralaticias 
de  Glodio  et  Glodiana  factione  historias  amplectatur.  Imprimis  eum  offen- 
derunt,  quae  in  c.  XII.  §  32  leguntur:  ^inteUigo  me  plura  extra  causam 
dixisse".  At  similia  saepissime  in  G.  orationibus  inveniuntur.  Semper  G. 
suam  causam  cum  pubhca  coniunxit  velut  in  Sest.  c.  XIII.,  Flacc.  c.  XL., 
pro  Mur.  c.  I.,  pro  Mil.  c.  IX.,  pro  Arch.  c.  VI.,  in  Verr.  III,  69. 

Deinde  QuintiUanus  orationem  de  domo  a  Gicerone  et  habitam  et 
editam  esse  auctor  est;  nam  in  inst.  or.  hb,  I,  1,  23  scripsit:   Quin  etiain 

^)  cf.  Hahn  ad  Sest.  p.  105.  ■^*!  , 

easdem  causas  ut  quisque  egerit,  utile  erit  scire ;   nam  de  domo  Ciceronis 
dixit  Galidius.^) 

Tum  Dio  Gassius  in  historia  romana  Giceronem  apud  pontifices 
orationem  habuisse  confirmat;  in  1.  XXXIX  §  11  legitur:  ttjv  fap  io- 
cpopav  Too  ^patpiaTixoD  vd|ioo,  ^rap'  ■^v  kv.  xwv  euTratpiSwv  s?  t6  TiXfi^o^; 
kKenoiffo,  StapAXXwv,  a)?  oox  ev  xoi<;  wptofjidvoic  sx  twv  ^atpiwv  /pdvoi<; 
exTsO-^VTO?  aoToo,  ttjv  ts  Sir]jxap)^tav  tod  KXwSwo  Traoav,  h)  'q  xal  Ta  xaTa 
r»]v  olxiav  sS^Soxto,  xaT^Xos,  X^ywv  ony^  olov  te  slvai,  xffi  jtsTaaTdosux; 
a6T06   T^g   I?   Tov    o^ikov  7rapav6(j.(«)(;  ysYSV'')!^^^'']??   W^^?  '^'  "^^^  ^^  *^^^ 

^.  Jcpa^cO-^VTwv  vojj-tCso^&at ,   xat  sTcstos   8ta   tootoo  too?  Trovrtfptxac  t6  sSafjpog 

^feot  <!)(;  xat  uotov  xal  P^PtjXov  ov  aTroSouvat. 

Quoniara  autem  a.  G.  orationem  de  domo  et  habitam  et  editam  esse 
demonstravimus,  afferamus  singulos  locos  a  veteribus  scriptoribus  ex  hac 
oratione  repetitos,  ex  quibus  consequens  est,  ut  ilU  eam  orationem,  quae 
ad  nostram  aetatem  pervenit,  pro  vera  et  genuina  habuerint. 

Initium  autem  mihi  capiendum  est  a  testimonio  Valeri  Maximi,  cuius 
verba  in  Ubri  VI  §'  3  „eadem  ausum  Sp.  Maelium  consimiU  exitu  patria 
multavit:  area  vero  domus  eius,  quo  iustitia  suppUcii  notior  ad  posteros 
perveniret,  AequimaeU  appeUationem  traxit"  imitatione  efficta  sunt  ex 
sententia,  quae  in  h.  or.  c.  XXXVIII  (Sp.  Maelii  regnum  appetentis 
domus  est  complanata.  t  Et  qui  aliud?  aequum  accidisse 
populus  Romanus  Maelio  iudicavit:  nomine  ipso  Aequi- 
maelii  iustitia  poenae  comprobata  est.)  legitur. 

Deinde  Aquila  Romanus  in  libro,  qui  inscribitur  de  figuris  sententiarum 
et  elocutionis,  duos  locos  ex  hac  oratione  repelivit  in  §  18:  (in  p.  28 
edit.  rhet.  lat.  min.  ab  Halmio  curatae)  Quis  est  iste  Lollius?  armiger 
Gatilinae,  stipator  tui  corporis,  concitator  tabernariorum  percussor,  lapidator 
fori,  depopulator  curiae;  in  §  8:  (p.  24)  Videsne  me  radicitus  evellere 
totum  tribunatum  tuum  ?   Haec  verba  leguntur  in  h.  or.  c.  XIII,  iUa  in  c.  V. 

M"  Tum  lulius  Rufinianus  hos  duos  locos  ex  c.  IX  et  XVIII  desumpsit: 

|:    (in  §  9,  p.  41  ed.  Halm.)  Tibi  Uteras  ille  misit?  quas?  quas  aut  num- 

quam  misit  aut  si  misit,  in  contione  recitari  noluit.    Itaque  sive  ille  misit, 

sive  tu  protulisti,  certe  consilium  tuum  de  honore  Gatonis  nudatum  est; 

et  in  §  7 :  (in  ed.  Halm.  p.  40)  Sexte  noster,  quoniam  etiam  iura  ligurrris. 

Atque  Grillius  ex  §  1  huis  orationis  haec  laudat  (§1,  in  Halm  edit. 
p.  596);   Gum  multa  divinitus,  pontifices,  a  maioribus  nostris  inventa  sunt, 

«)  cf.  Gic.  Brut.  79,  274. 

et  ex  §  2  haec  (§  21,  in  edit.  Halm.  p.  605):  Tune  es  ille,  inquit,  qu^ 
senatus  carere  non  potuit? 

Pompeius  autem  grammaticus  in  commentariolo  in  librum  Donati  de 
barbarismis  et  metaplasmis  (p,  467  ed.  Lindem.  t.  II)  haec  verba  ex  c.  X. 
attulit :  matricida,  fratricida,  sororicida. 

Porro  Servius  ad  Verg.  Aen,  VIII,  269  laudat  Giceronis  orationem 
de  domo  et  ex  eius  c.  Lll  haec  profert:  Quem  ego  tamen  credo,  si  est 
ortus  ab  iUis,  quos  memoriae  proditum  est,  ab  ipso  Hercule,  perfuncto 
laboribus,  sacra  didicisse. 

Et  Martianus  Gapella  in  1.  V.  §  528  scripsit:  Quis  est  iste  Lollius, 
qui  sine  ferro  ne  nunc  quidem  tecum  est?  quis  est  ille  Lollius,  armiger 
Gatilinae,  stipator  tui  corporis,  concitator  tabernariorum,  percussor,  lapidator 
curiae;  et  in  §  512:  Et  Gicero  ,,cum  senatum  a  gubernaculis  deiecisses, 
populum  Romanum  e  navi  exturbasses,  ipse  archipirata  cum  grege  prae-  I 
donum  impurissimo  plenissimis  velis  navigares",  Haec  leguntur  in  c.  V  et  -• 
X  or.  de  domo. 

Apud  Priscianum  autem  in  1,  XII,  23  (grammat.  lat.  ex  rec.  Keilii  II,  , 
p,  591)  scriptum  est:  Gicero  de  domo  sua:  vobismet  ipsis  pontifices.    Haec 
verba  inveniuntur  in  c.  XVII, 

Denique  pluriraa  testimonia  sunt  apud  Arusianum  Messium  in  exemplis 
elocutionum:  p,  261  ed,  Lindemann, :  (sub:  hac  re  pro  in  hac  re)  Gicero 
de  domo  sua:  Frumentum  clausum  continebant,  ut  sub  novum  mitterent 
(ex  c,  V). 

p.  210:  (sub  voce:  adhibet  illi)  Gicero  de  domo  sua:  Grudelitatem 
expromo  quam  in  me  ipsum  ac  meos  adhibuistis  (ex  c.  XXIII). 

p.  239:  (sub:  immigrat  in  domum)  Gic.  de  domo  sua:  Deos  im- 
mortales  existimatis,  cuius  labore  et  eum  domum  afflictam  et  aversam 
immigrare  voluisse  (ex  c.  XLI).  -,; 

p.  239:  (sub:  imposuit  in  illa  re)  Gic.  de  domo  sua:  Non  ita 
crudelem  fuisse,  ut  viventis  etiam  et  spirantis  capitibus  eum  suis  navibus 
imponeret  (ex  c.  LII). 

p.  267:  (sub  voce:  praeeo  tibi)  Gic.  de  domo  sua:  Aut  mihi  prae- 
eatis,  aut  postem  teneatis  (ex  c.  LII). 

p.  222:  (sub:    dolet  illa  re)    Gic.  de  domo  et  rep.  Vicem  lugeb.') 


^)  Vide  van  der  Hoeven,   specimen  literarum   de  nonnuUis  locis  veterum 
scriptorum  cet.  Ajnstelodami  1845,  p.  43. 

Utrum  autem  Frontonis  verba  (p.  89,  20  edit.  Naber.):  postea  etiam 
inguen  ex  ulcere  exstitit  (cf.  de  domo  c.  V)  ex  hac  oratione  desumpta 
sint,  an  ex  Lucilio  (cf.  G.  Lucili  saturarum  reliquiae,  emendavit  L,  Mueller 
p.  275,  8)  incertum  est.  cf.  Rud.  Klussmann,  emendationes  Fronto- 
nianae  p.  78. 

In  orat.  de  domo  Asconium  enarrationem  fecisse  licet  suspicari,  Qui 
cum  saepe  audientes  rerum  antea  commemoratarum  commonefaciat,  in  eis 
quoque,  quae  annotavit  ad  Pis.  §  62,  haec  verba  fecit:  Quis  hic  M,  Piso 
fuerit,  credo  vos  ignorare.  Fuit autem,  utputo  iamnosdixisse,  Pupius 
^'.  Piso  cet.  Potuit  autem  Asconius  de  Pupio  Pisone  dicere  in  enarrat,  ad 
v."  or.  de  domo  §  35,  ubi  scriptum  est:  non  aetas  eius  est  quaesita,  ut  in 
'i:  Cn.  Aufidio,  M,  Pupio,  quorum  alter  Oresten,  alter  Pisonem  adoptavit. 
f'  Sed  coniectura  tantum  hoc  nititur.  Vide  Q.  Asconii  Pediani  enarratio  rec. 
•j,-  A.  Kiessling  et  R.  Scholl.  praef.  p.  XVI  seqq. 

Haec  sunt  veterum  scriptorum,  rhetorum  grammaticorum  testimonia. 

Neque  maior  eorum  pars  adversariis  ignota  erant,     Numero  autem  mul- 

torum  locorum  ut  sententiam  suam  mutarent,  adeo  non  sunt  permoti,  ut 

1.    veteres  testes  ipsos  a  declamatore  deceptos   esse  dicerent,     Atque  Mark- 

landus  quidem,  ut  tolleret  illud  testimonium  Valeri  Maximi,  quem  ex  huius 

or,  c.  XXXVIII  sententiam  sibi  desumpsisse  supra  demonstravimus,    hanc 

orationem  inter  editum  librum  Valeri  Maximi  et  Asconii  commentarios,  qui 

primus  orationem  de  harusp.  responso  laudavit,    confectam  esse  statuit; 

declamatorem  autem  sententiam  suam  a  Valerio   mutuatum  esse  eamque 

edidisse  sub  Giceronis  nomine  et  mox  Asconium,  Quintihanum,  Servium, 

Aquilam  Romanum  alios  in  fraudem  induxisse.     Et  haec  sententia  Mark- 

lando  eo  potissimum  probabatur,  quod,  cum  apud  Valerium  sermo  rectus 

esset  ac  proprius,  verba  c.  38.     „aequum  accidisse  Maelio  est"  puerilia 

et  ridicula  ei  esse  videbantur,     At  virorum  doctorum,  Duebneri  (revue  de 

t>-  philol,  I.  p.  262),    et  F.  Zschechii,^)    disquisitionibus  efifectum  est,    ut 

p{:  Valerius  Giceronis  maxirae  aemulus  fuerit  et  magnam  partem  exemplorum, 

^^':  quae  libri  IX  exhibent,  ex  TuUii  libris  repetiverit,     Neque  quidquam  pon- 

deris  habet   argumentum  Marklandi ,    cui  Valerium  ita  usum  esse  verbis 

|?Y  Ciceronis,  ut  illius  latinitate  non  acquiesceret ,    minime    verisimile    vide- 

ifc^batur;^)    nam  hoc  ^  quoque  constat,    Valerium  non    solum    ad    verbum 


*)  Fr.  Zschech ,    de  Cicerone   et  Livio  Valerii  Maximi   fontibus.    BeroUni 
p.  15  seqq. 

»)  apud  Wolfium,  p.  LXXVU. 
8)  V.  Zschech,  p.  23. 

auctorem  suum  secutum  esse,  sed  etiam  haud  raro,  ut  oratorium  orna- 
mentum  augeret,  nonnulla  immutasse  et  ex  suo  ingenio  admiscuisse.  Ac- 
cedit,  quod  hoc  quidem,  quicunque  integro  iudicio  ac  tranquillo  animo 
utitur,  facilc  concedit,  in  oratione  de  domo  multo  magis  memoriam  ser- 
monis  Giceroniani  remansisse,  quam  in  Valerii  Maximi  libris,  qui  ,,et  in 
singuhs  notionibus  et  in  sententiis  exprimendis  poeticam  Ucentiam  non 
modo  imitaretur,  verum  etiam  supergrederetur".  ^)  Itaque  quocunque  me 
verto,  undique  apparet  non  orationis  de  domo  scriptorem,  sed  Valerium 
illara  sententiam  imitatione  effinxisse. 

Nec  probabiUus  iudicasse  mihi  videtur  Wolfius ,  qui  ut  veterum 
testimonia  minueret  aut  tolleret,  ad  eam  sententiam  confugit,  qua  decla- 
matorem  ahquot  deperditas  Giceronis  orationes  ante  oculos  habuisse  indeque 
et  res  et  sententias  quasdam  Gicerone  non  indignas  mutuatum  esse  existi- 
mavit.  At  quis  sibi  persuadeat,  primo  vel  secundo  post  Ghristura  natum 
saeculo,  quibus  Giceronis  orationes  diligenter  legebantur,  subditiciara  ora- 
tionem  cum  germana  esse  commutatam  et  in  bibhothecis  in  eius  locum 
successisse  ?  Quam  non  probabile  est,  Aquilam  Romanum,  Rufinianum, 
ceteros,  qui  locos  ex  oratione  de  domo  laudaverunt,  deceptos  esse  a 
Giceronis  simiolo,  qui  tam  puerihter  contra  logicam  veritatem  sententiarum 
peccavisse  dicitur,  ut  non  eloquentiae  raagistrum,  sed  infantem  hominem 
audire  Wolfius  sibi  videretur.  Adde  quod  Wolfii  sententia  nullo  certo 
argumento  nititur,  sed  opinionis  arbitrio.  Nam  quae  erant  illae  deperditae 
orationes  ?  Haec  omnia  animo  perlustrans  adduci  non  possum,  ut  veterum 
testimonia  pro  nihilo  putanda  esse  cum  Marklando  et  Wolfio  credam. 

Quoniam  haec  docuimus,  transeundum  est  ad  alteram  commentationis 
partem,  qua  ea,  quae  Gicerone  indigna  adversariis  videbantur,  tractabimus. 
In  qua  mihi  dicendum  erit  primura  de  textu  orat.  de  domo;  deinde  de 
iis  rebus,  quae  contra  historiae  fidem  scripta  esse  dicuntur ;  tum  de  ar- 
gumentis  ex  arte  grammatica  petitis  ;  denique  de  iis  locis,  ubi  in  elocu- 
tione  aut  delectu  verborum  declamator  peccavisse  dicitur.  Reliqui  autem 
loci,  quos  adversarii  non  recte  intellexerunt  aut  declamatorios,  ineptos, 
ridiculos,  minus  perspicuos  dixerunt,  hac  commentatione  non  explanabuntur. 

I.  De  textu.  / 

Ex  quo  codex  Parisinus  n.  7794  ab  Halraio  coUatus  est,  pluriraorum 
vitiorum  culpam  in  librarios  conferendara  esse  facile  est  intellectu.  Itaque 

*)  Haec  verba  Kempfii  leguntur  in  eius  edit.  Val.  Max.  librorum,  p.  36; 
cf.  quid  Guil.  S.  Teuffel  in  hist.  Utt.  rom.  edit.  III.  p.  621  de  V.  M.  iudicaverit. 


multa,  quae  Marklando  et  Wolfio  notanda  videbantur,  profligata  sunt  vera 

lectione  restituta.     Praeterea  viri  docti ,    maxime  Halmius    et  Madvigius, 

praeclare    de  orationis    emendatione    meriti    sunt.     Nuperrime  Ludovicus 

Lange,  *)  vir  egregius,  in  spicilegio  critico  plurimos  huius  orationis  Jocos 

tractavit.     Nostrum  igitur  est,  textum  recensere  et   eos   locos  enumerare 

.     in  quorum   scriptura    a  Baiteri    textu    (Turici  1855)    recedendum    nobis 

|;    videtur.     Qua  in  re  quod  novo  subsidio  uti  mihi  licet,  valde  laetor,  Ca- 

Ms'  rolus  enim  Halmius,  magister  meus  carissimus,  tanta  erat  erga  me  bene- 

^"V  volentia,  ut  mihi  suum  huius  orat.  exemplum  daret,  in  cuius  inarginibus 

"-  multas  emendationes  adscriptas  inveni.     Quibus  auctoris  nomine  religiose 

subscripto  usus  sum. 
'  L  1.  Gum  multa  divini tus,  pontifices,  a  maioribus  nostris 

inventa  atque  instituta  sunt,  tum  nihil  praeclarius,  quam 
quod  eosdem  et  religionibus  deorum  immortalium  et  summae 
reipublicae  praeesse  voluerunt,  ut  amplissimi  et  clarissimi 
cives  rempublicam  bene  gerendo  religiones,  religionum  ius 
sapientigr  interpretando  rempublicam  conservarent.  Baiterus 
et  Kayserus  ex  Halmii  coniectura  ediderunt:  religionum  ius  pro  codi- 
cum:  religionibus.  Langius  1.  1.  p.  15  potius  religionibus  inter- 
pretandis  mutandum  esse  censuit.  Minime.  Mihi  quidem  non  est 
dubium,  quin  religionum  ius  multo  facilius  in  religionibus  mutari 
potuerit  quam  i  nterpretandis  in  interpretando. 

I.  1.  Quodsi  ullo  tempore  magna  causa  in  sacerdotum 
populi  Romani  iudicio  ac  potestate  versata  est. 

Non  dubito,  quin  verissime  scripserit  Langius  (p.  12):  magna  causa 
sacerdotum  popuU  Romani  in  iudicio  ....  hi  codicibus  in  omissum  est. 
Baiterus  in  post  causa  inseruerat, 

1.2.  Sin  autem  .  .  .  .  .   rescinduntur.  Codd.  P  G  M  V  praebeht: 

rescind u ntur.     Scribendum    est:    rescindentur.     (Halmius  in  margine 

libri:  rescindantur  aut  rescindentur.)     lam  Ernestius  proposuerat: 

rescindantur ;  respondere  enim  coniunctivo  defenderit  in  anteceden- 

;;!  tibus.     Sed  defenderit  illo  loco  est  futurum  exactum. 

i^-  II.  8.  Langius  p.  5  Baiteri  lectionem  specie  ipsa  et  dignitate 

?^   rempublicam  a  Kaysero  spretam  esse  questus  est.     Sed  mihi  rectissime 

K.  vulgatam  lectionem  specie  ipsa   dignitatem    reipublicae    resti- 


1)  Ludovicus  Langius,  spicilegium  criticum  in  Ciceronis  orationem  de  domo. 
Lipsiae.    Prodiit  mense  Nov.,  haec  coinmentatio  iam  confecta  erat  mense  Quintili. 

tuisse  videtur  et  concinnitate  orationis  (non  solum  consiliis  suis  — 
sed  etiam  specie  ipsa)  et  codicum  auctoritate  GP  (habet  rasuram 
post  ipsa)  V  comraendatam.  •   - 

.   III.  5.     Hunc  igitur  —  cedere  curasti. 

Offenderunt  Marklandum  et  Wolfium  et  constructio  et  verbum  ignavum 
(curasti).  Quamquam  Salvesius  in  comment.  p.  8  alterum  huius  con- 
structionis  exemplum  attulit  (de  orat  U  c.  6),  tamen  curasti  verbum 
h.  1.  vix  ferri  potest.  -  > 

Langius  p.  6  verba:  ne  cum  improbis  boui  ferro  dimicarent 
interpolata  et  ab  eo,    qui  primus    ea  in  contextum    inseruisset,   verbum 
illud,  a  quo  Gicero  accusativum  hunc  tu  civem  pendere  voluisset,  cor- 
ruptum  esse  dixit.     Parvam  probabilitatem    haec  coniectura  habet;    nam 
primum  enuntiatio  flnalis:    ne    —  dimicarent    bene   explicari    potest;    * 
deinde  verbum  cedere    omitti  non    posse  ex  §  99    (privatus    consuUbus     •? 
cesserim)  apparet.     Gerta  medela  iUius  curisti  quod  cod.  P.  habet  afferi    t,.i 
non  potest;  maxime  probabilis  coniectura  Lambini  est :  coegisti.  Gicero    7^ 
in  orationibus  quater    scripsit:    decedere  coegit,   Verr.   act.  IL  lib.  II    ':i 
c.  17,  43;  pro  Font.  c.  6,  13;  ib.  c.  6,  14;  GatiL  IV  c.  10,  21.  cf.  PhiL 
IX,  c.  4,  9:  cedere  cogebatur  magnitudini  animi. 

III.  7.  an  aures  regatila  de  qua  agebatur,    ut  rem  ipsam     ?■ 

repudiare deberem.     Madvigius   in   advers.    crit.   t.  II  p.  215     {\ 

proposuit:    an    ea  res  erat   itaque   agebatur.     Sed    praeferenda  est     J 
Halmii  coniectura  magis  ad  codicis  P  scripturam  accedens:    an   ea  res    -4 
erat   illa,    de    qua.     Neque    habet    vitiosum   pronominum   concursum,     '? 
dummodo  recte  intellegas:    ,,Oder  war  jene  Angelegenheit,    iiber  w^elche 
verhandelt  vvrurde,  von  der  Art,  dafs  ..."  '■', 

IIL  7.  et  eos,  qui  agebant,  condemnare  deberem?  Optime 
Langius  (p.  15)  pro  languido  eos  restituit:  cos.  (consules). 

IV.  8.  Primum  dico  senatoris  esse  boni  semper  in  senatum 
venire,  nec  cum  his  sentio,  qui  statuunt  minus  bonis  tem- 
poribus  in  senatum  t  ipsi  non  venirent,  non  intelligentes  .  .  . . 
Godex  P  habet  a  prima  manu:  ipsi  non  venirent,  a  secunda:  venire 
ni.  leepius  coniecit:  in  senatum  ipsis  non  venire  licere.  Sed 
Languis  (p.  15)  notionem,  quae  inest  in  verbo  licere,  non  quadrare  in 
sententiam  eorum,  qui  in  senatum  venire  noluissent,  graviter  demonstravit. 
Quod  autem  ipse  proposuit:  qui  statuerunt  minus  bonis  temporibus 
in  senatum  ipsi  non  venire  non  intelligentes  ob  eam  causam  mihi 
non  probatur,  quod  cur  Gicero  scripserit:  ipsi  non  intellegitur.  Ego  ant^ 

verba  si  non  venirent  nonnulla  excidisse  persuasum  habeo ;  verisimilli- 

mum  autem  est  Ciceronem    bis    scripsisse   in  senatum   et   librarium  a 

priore  ad  alterum  aberrasse.     Quae  verba  sint  supplenda,  incertum  est. 

In  extrema  §  8  quid  Cicero  scripserit  e  codicibus  restitui  non  potest. 

Langius,  qui  p.  16  de  hqc  loco  disseruit,  scribendum  esse  coniecit:  cur 

cum  ego  me  putarim  tuto  omnino   in  civitate    esse   non   posse, 

illi  nonjdem  senserunt?     Sententiam  nullam    aliam    fuisse   certum; 

verbis  num  iisdem  usus  sit  Gicero,  incertum ;  hoc  quoque  recte  a  Langio 

.; . ;  intellectum  est  Giceronem  tertiam  interrogationem  tamquam  suam  secundae 

t---  Clodii  interrogationi  opposuisse.     Halmius  quoque  tertiam  interrogationem 

■'  '  tamquam  Giceronis  Glodianae    interrogationi    oppositam    voluit.     Nam  in 

libro  eius  pro  :  timuerint,  quod  antea  coniecerat  (Gur,   cum  ego  me 

putarim  tuto  omnino  in  civitate  esse  non  posse,  illi  sibi  nihil 

timuerint?     Si  aliis  licet)  scriptum  inveni:  tirauerunt.    Langio,  qui 

particulam  an  (an  eis  licet)  omni  suspicione  carere  putavit,  non  assen* 

tior;  nam  prima  manus  cod,  P  omisit. 

V.  10.. an  alio  potius  confugiendum  fuit?  Quae  causa  .  .  . 
Cod.  P  habet:  fuit  vis.  Quae.  M.:  fuit.  Vis  quae.  G  V:  fuit.  Vis 
qua.  In  vetustioribus  editionibus  scriptum  est:  .  .  .  confugiendum  fuit? 
Quae  vis,  quae  causa.  Langius  p.  17  non  addendum  quae,  sed  fuit 
in  fuisse  mutandura  censuit  (an  alio  potius  confugiendura  fuisse 
vis?)  Sed  iam  ex  fine  duorum  antecedentium  membrorum  (fuit,  fuerunt) 
intellegi  potest,  hanc  coniecturam  parvam  probabilitatis  speciem  habere. 
Malo  vis  tamquam  interpretationem  vocabuli  causa  delere. 

V.  11.  Frumentum    provinciae    frumentariae    partim    non 

habebant,  partim   in  alias    terras,    credo    propter    varietatem 

venditorum,    miserant,    partim,    quo    gratius  esset    tum,    cura 

in  ipsa  farae  subvenissent,  custodiis  suis  clausura  continebant, 

ut  subito  novum  raitterent.    Madvigius  p.  215  proposuit:  partira  in 

alias  terras,  credo  propter  caritatera  venditores  miserant,  par- 

^■j;,tim  .  .  .  .  continebant.     Non  probabilis  raihi  videtur   haec  coniectura; 

f^;  nam  si  reciperetur,    in  primo  enuntiato  substantivura    provinciae  esset 

*''  subiectum,    in    altero   et   tertio   venditores;    verba  autera  prqvinciae 

fruraentariae  ante  partira  collocata  indicare  raihi  videntur  tribus  verbis 

habebant,  miserant,  continebant    idem  subiectum  esse  tribuendum. 

Neque   inepte   dicuntur   provinciae    fruraenta    suis    custodiis  continuisse; 

facillime  orator,    quae  venditorum  erant,  in  provincias  transferre  poterat. 

Pro:  varietatem  coniecit  Graevius:    avaritiam;   Halmius  (in  exerapio 

suo):  aviditatem.  Mihi  varietatem  quod  h.  1.  idem  est  quod  incon- 
stantia  („Laune,  verSnderliche  Gesinnung";  cf.  §  4;  Verrin.  V  c.  50,  132: 
tametsi  solent  hi  fortunam  sibi  obici  nolle,  qui  se  fortunae  commiserunt, 
qui  in  eius  periculis  sunt  ac  varietate  versati ;  ad  Att,  I,  17;  ad  fam. 
X,  18;  pro  Mil.  c.  26;  ad  Q.  fr.  I,  1,  7;  de  orat.  III,  3;  Savelsium  ad 
h.  1.)  retinendum  esse  videtur.  Germanice  sic  explices :  Die  Verkaufer 
hatten  nun  einmal  die  Laune  ihr  Getreide  anderswohin  zu  schicken. 

V,  12.  quae  et  illud  nativum  et  hoc  t  delictum  malum  sa- 
nare  posset.  Madvigius  1.  1.  t.  I  p.  18  proposuit:  adiectum.  leepius 
coniecit :  a  te  fictum.  At  meliora  docent  duo  Ciceronis  loci,  §  62: 
domus  ardebat  in  Palatio  non  fortuito,  sed  oblato  incendio; 
acad.  11  §  48  :  neque  ut  quidquam  interesset  inter  intestinum  et  v 
oblatum.  Scribendum  videtur  :  et  hoc  oblatum.  (J.  Miiller.)  Bene 
inter  se  contraria  posita  sunt:  illud  nativum  et  hoc  oblatum,  Facile 
autem  syllaba  ob  post  pronomen  hoc  neglegentia  librarii  excidere  potuit. 

V.  18.  ne  in  hanc  tantam  materiem  seditionis  ista  funesta 
fax  adhaeresceret. 

Offensioni  erant  viris  doctis  verba  „in  hanc  tantam  materiem". 
Quid  Cicero  scripserit,  ex  §  63.  cognoscitur,  ubi  legimus :  in  me  uno 
consulares  faces  iactae  manibus  tribuniciis  adhaeserunt.  Vera  lectio  est: 
ne  in  hanc  tantam  materiem  seditionis  iacta  funesta  fax  adhaeresceret. 
Culpa  librarii  iacta  in  ista  mutatum  est.  Sed  fortasse  ista  tenendum 
et  post  fax  inserendum  est  iacta.  Langius  (p.  17)  scribendum  censuit: 
ne  in  hac  tanta  materie  seditionis  ista  funesta  fax  adhaeres- 
ceret? 

VI.  15.  Nonnulli  autem  illam  rem  ad  illam  rationem  con- 
iecturamque  revocabant.  Recte  scripsit  Gesnerus:  ad  aliam  ratio 
nem.  Occurrit  autem  permutatio  vocabulorum  alius  et  ille  etiam  in 
§  101,  ubi  pro  :  et  qui  aliud  cum  Spengelio  scribendum  est:  et  qui 
illud.  Quod  autem  Langius  (p.  18)  proposuit:  ad  solam  rationem 
et  a  codicum  scriptura  nimis  recedit  neque  necessarium  est.  Nam  ii 
quoque,  qui  deos  immortales  Ciceronis  reditum  comprobasse  dicebant, 
ratione  coniecturaque  nitebantur;  Ciceronem  autem  in  his  rationera  et 
religionem  deorum  immortalium  distinxisse  ut  credam  equidem  non  adducor. 

VIL  17.  Itaque  sive  hunc  di  immortales  fructum  mei  re- 
ditus  populo  Romano  tribuunt,  ut .  .  .  .  reducta  videantur,  sive 
egomet  aliquid  ....  debui. 


Langio  (p.  19)  in  priore  protasis  inembro  praesens  tl-ibuunt  vitiosum 
esse  visum  est  non  solum,  quod  in  altero  esset  perfectum  debui,  sed 
etiam  propterea,  quod  pridie  Kal.  Oct,,  quo  tempore  Cicero  orationem  de 
domo  habuisset,  fructum  reditus  Giceronis  tribuere  dei  diei  non  possent; 
itaque  proposuit  scribendum:  tribuerunt.  Sed  si  Gicero  illo  tempore, 
quo  orationem  de  domo  habuit,  dicere  potuit :  reducta  videantur  (in 
eadem  paragrapho),  praesens  tribuunt  nihil  habet  offensionis.  Praesenti 
autem  tempore  orator  voluit  indicare,  populum  Romanum  ex  reditu  non 
per  breve  tempus  fructum  cepisse,  sed  etiamtunc,  cum  orationem  de  domo 
haberet,  fructum  ex  reditu  redundare. 

VIII.  18.  Negatoportuisse....  Cicero  cum  exposuerit,  et  causam 
fbisse  novi  consilii  capiendi  et  suas  partes  in  ea  causa  praecipuas,  venit 
ad  tertiam  partem  demonstraturus  non  alio  confugiendum,  sed  Gn.  Pompeium 
extra  ordinem  rei  frumentariae  praeficiendum  fuisse.  Atque  ita  dis- 
putat,  ut  rem  maximam  fuisse  et  summi  periculi  ab  omnibus  quidem  con- 
cedi,  sed  esse  dicat,  qui  negent  quidquam  uni  extra  ordinem  decerni 
oportuisse.  Itaque . scribendum  videtur:  negant  oportuisse  (Halmius). 
Lahmeyer  in  Philologi  vol.  XXII  p.  699  proposuit:  negatis. 

VIII.  20.  Gum  in  eius  regnum,  bona,  fortunas,  latrocinium 
huius   imperii  immisisses. 

Latrocinii  vocabulum,  quod  contra  codicum  auctoritatem  a  Wolfio, 
Baitero,  Kaysero  in  textum  est  receptum,  non  potuisse  hoc  loco  a  Gicerone 
usurpari  Langius  p.  4  iudicavit;  ipsam  P.  Glodii  rogationem  vituperari 
potuisse  a  Gicerone  quam  vehementissime  ;  sed  si  latrocinii  notionem  cum 
imperio  populi  Romani  coniunxisset,  verendum  ei  fuisse,  ne  maiestatem 
populi  Romani  laesisse  videretur.  At  Gicero  neque  rempublicam  neque 
civitatem  neque  senatum,  cum  ipse  in  exilio  erat,  fuisse  saepe  dicit.  Eum 
id  sensisse  ex  paradoxis  (IV,  c.  I)  maxime  intellegitur :  Non  igitur  erat 
illa  tum  civitas,  cum  leges  in  ea  nihil  valebant,  cum  iudicia 
iacebant,  cum  mos  patrius  occiderat,  cum  ferro  pulsis  magi- 
stratibus  f  senatus  nomen  in  republica  non  erat.  Praedonum 
ille  concursus  et  te  duce  latrocinium  in  foro  constitutum  et 
reliquiae  coniurationis  a  Gatilinae  furiis  ad  tuum  scelus  furo- 
remque  conversae  non  civitas  erat  et  seqq.  Gf.  praeterea  de  prov. 
cons.  19,  in  Pis.  4,  5,  9.  Itaque  Gicero  neque  in  populum  neque  in 
senatum,  ut  Wolfius  putavit,  invehitur,  sed  in  latrocinium  a  Glodio  con- 
stitutum.  At  certe  in  Gatonem,  dixerit  aliquis.  Minime.  Nam  regno 
iam  publicato  et  latrocinio  iam   in  Ptoleraaeum   immisso  de  Gatone  lata 


lex  est,  quamobrfem  nihil  convicii  residet  in  eo.  At  nonne  vir  sanctissimus 
paruit?  Sane.  Sed  si  non  paruisset,  tamen  illa  in  republica  macula 
regni  publicati  haesisset  eique  vis  esset  allata  ;  v.  Sest.  c.  XXIX ;  in- 
tellexit  autem  Gato  utilius  esse,  bonum,  quod  ex  regno  publicato  in  rem- 
publicam  pervenire  posset ,  a  se  homine  integro  ac  diligenti  quam  ab 
aliis,  quibus  publica  utilitas  minori  curae  esset,  conservari.  V.  Halmium 
ad  Sest.  c.  XXIX  §  63.  Langio,  qui  ad  tuendam  codicum  lectionem: 
patrocinium  huius  imperii  ....  immisisses  oxymori  figura  Giceronem 
usum  esse  statuit,  an  homines  docti  assentiantur,  valde  dubito.  Si  quid 
vitii  m  his  verbis  inest,  id  in  huius  vocabulo  latere  arbitror.  De  verbo 
immittendi  v.  Kritz  ad  Sallustii  Gatil.  c.  48  p.  225  et  Garat.  ad  Milon. 
c.  28  p.  278  ed.  Or. 

IX.  21.  Atque  in  hoc  solum  inconstantiam  redarguo  tuam 
qui  in  ipso  Gatone,  quem  tu  non  pro  illius  dignitate  produxeras, 
sed  pro  tuo  scelere  subduxeras,  quem  tuis  Sergiis,  Lolliis, 
Titiis  ceterisque  caedis  et  incendiorum  ducibus  obieceras,  quem 
carnificem  civium,  quem  indemnatorum  necis  principem,  quem 
crudelitatis  auctorem  fuisse  dixeras:  ad  hunc  honorem  et  im- 
perium  extra  ordinem  nominatim  rogatione  tua  detulisti  et 
tanta  fuisti  intemperantia ,  ut  illius  tui  sceleris  rationem  oc- 
cultare  non  posses. 

Naegelsbachius,  ut  in  his  verbis  esset  recta  sententia,  sic  interpungi 
voluit:  Atque  in  hoc  solum  inconstantiani  redarguo  tuam?  qui. 
Quamquam  particulam  atque  non  respondere  interrogationi  vehementer 
commotae  nego  (cf.  Verr.  I.  118:  Ac  per  deos  immortales!  quid 
est,  quod  de  hoc  dici  possit?)  tamen  propter  vocabulum  solum,  quo 
neque  poscitur,  Halmii  coniectura  praeferenda  videtur,  qui  proposuit: 
Neque  in  hoc  solum  inconstantiam  redarguo  tuam,   qui. 

In  verbis,  quae  statim  sequuntur,  quem  tu  non  pro  illius  dig- 
nitate  produxeras  habet  cod.  P:  quem  tu  in  eo  non;  ante  voca- 
bula :  in  eo  erasa  est  una  htera  et  hterae  „i"  et  „o"  a  correctore  sunt 
scriptae.  Inde  intellegitur,  veram  lectionem  non  esse:  quem  tu  non  pro, 
sed  id  quod  Halmius  restituit :  quem  tu  in  eo  negotio.  Praeterea 
recte  vidit  Ernestius  post  vocabula:  qui  in  ipso  Gatone,  quem  .... 
subduxeras  esse  vitium  orationis.  Neque  enim  quidquam  esse,  quod 
responderet  verbis:  qui  in  ipso  Gatone.  Aut  excidisse  ahquid,  ut  in- 1 
constans  fuisti,  vel  simile  quid,  aut  qui  delendum  esse.  Ego  exi- 
stimo  statuendum  esse  Giceronem  aut  per  anacoluthi  formam  dixisse  aut 

aliquid  excidisse.  Sed  cutn  in  Ciceronis  orationibus  illa  anacoluthi  forma 
raro  inveniatur,  supplementum  est  necessarium.  Atque  Naegelsbachius 
quidem  proposuit:  inconstans  fuisti;  nam;  cui  ego  ita  assentior,  ut 
scribam:  inconstans  fueris;  nam.  Langius  (p.  '1)  Naegelsbachium 
in  lacuna  explenda  a  vera  Giceronis  sententia  aberrasse  censuit ;  non  in- 
constantiam  iterum  commemorandam  fuisse,  sed  impudentiam,  quani  antea 
quoque  (VIII,  20)  Gicero  exprobrasset.  Minime.  Non  erat ,  cur  Gicero 
denuo  in  impudentiam  Clodii  inveheretur.  Sed  h.  1.  orator  exponit, 
duabus  in  rebus  Clodium  inconstantem  fuisse ,  cum  et  ipse  imperium 
Ptolemaei  regis  publicandi  causa  extra  ordinem  deferret  et  Catonem,  cum 
antea  ei  magna  convicia  fecisset,  huic  negotio  praeficeret.  Hoc  Ciceronem 
sensisse,  ex  verbis :  Neque  inhoc  solum  inconstantiam  redarguo 
tuam  intellegitur  ;  in  quibus  vocabulum  solum  non  ad  inconstantiam  re- 
ferri  potest,  sed  cum  pronomine  hoc  coniungendum  est.  Itaque  haec  est 
sententia :  Neque  in  hoc  solum  sc.  in  eo  quod  tu,  quamquam  negas  esse 
verum  quemquam  uUi  rei  publicae  extra  ordinem  praefici,  tamen  extra 
ordinem  imperium  detulisti,  inconstantiam  redarguo  tuam,  sed  etiam  in 
eo  quod  tu  hoc  imperium  ad  Catonem  ,  quamquam  antea  eum  conviciis 
incessiveras,  detuHsti. 

IX.  22.  dein  gratulari  tibi,  quod  M.  Gatonem  a  tribunatu 
tuo  removisses  etquod  eidem  in  posterum  de  extraordinariis 
potestatibus  libertatem  ademisses. 

Codices  habent:  idem  in  posterum.  Ursinus  et  Gulielmius  ad- 
iecta  una  htera  idem  in  eidem  mutaverunt.  Madvigius  in  advers.  crit. 
t.  II.  p.  216  proposuit:  quod  dicendi  in  posterum  de  extraordi- 
nariis  potestatibus  libertatem  ademisset.  Langius  quoque  (p.  13) 
omissum  genetivum  querendi  vel  dicendi,  sed  eum  ante  vocabuhim 
libertatem  inserendum  credidit.  Mihi  Madvigius  recte  quidem  dicendi 
pro  corrupta  scriptura  i  d  e  m  substituisse,  sed  locum  non  plane  sanasse 
videtur.  Scribere  debuit :  quod  ei  dicendi  in  posterum  .  .  .  (Halmius). 

IX.  23.  quis  bellum  cum  pacatissimis  gentibus,  quis 
pecuniam  ad  emendos  agros  constitutam,  ereptam  ex  sui 
Caesaris  rebus  actis,  quis  iniperium  infinitum  dedit? 
^llif  Godices  habent:  quis  bellum  pacatissimis  gentibus.  Wesen- 
Bergius  ad  Cic.  Tusc.  disp.  part.  III  p.  25  proposuit :  bellum  cum  paca- 
tissimis  gentibus.  Ante  hunc  iam  Gesnerus  hbrarii  errore  praepositionem 
cum  excidere  potuisse  putaverat;  sed  maluit  existimare,  e  Giceronis  ra- 
lione  esse,   nomini  bellum  adiungere  casum  verbi  bellandi  velut  in  eis, 

If  quae  sunt  obtemperatio  legibus,  traditio  alteri,  eruptio  Mutina, 
reditus  Brundisio.  Gontra  hunc  Wolfius  demonstravit,  illa  exempla 
ad  hunc  locum  non  pertinere  neque  in  soluta  oratione  verbum  bellandi 
aut  pugnandi  cum  dativo  construi.  Mihi  neque  Gesneri  explicatio  neque 
Wesenbergii  coniectura  recta  videtur,  sed  cum  Savelsio  sic  interpretor: 
quis  bellum  homini  dedit,  cum  gentes  pacatissimae  essent.  cf.  de  orat. 
II,   1  ;  II,   23  ;  III,   31  ;  in  Verr.  II,   3  c.  52. 

Deinde  codd.  habent :  ex  vi  Gaesaris  rebus  actis.  In  his  nulla 
est  sententia.  Madvigius  h.  1.  coniectura  palmaria  sanavit,  cum  scriberet : 
ereptam  ex  visceribus  aerarii.  Savelsius  ^)  iam  verae  scripturae 
appropinquaverat ;  nam  recte  suspicatus  erat,  illud  ex  vi,  quod  codd. 
haberent,  ortum  esse  ex :  ex  visceribus;  sed  mirum  in  modum  locum 
ex  Pis.  c.  12  interpolatum  esse  putavit. 

X.  25.  civitatemque  fractam  malis,  mutam  ac  debilitatam, 
abiectam  metu  ad  aliquam  spem  libertatis  et  pristinae  digni- 
tatis  erexit.  Godices  habent:  mutatam.  Locus  mihi  correctus  videtur 
cura  F.  W.  Schmidtii,  qui  in  annal.  philol.  (1874,  p.  741)  ex  Phil.  XII, 
3,  7  et  ad  fam.  XV,  15,  1  proposuit:  imminutam.  Langius  (p,  8) 
mutatam  ac  debilitatam  tamquam  interpretamenta  participiorum  frac- 
tam  et  abiectam  e  textu  tollere  voluit ;  nam  cum  Gicero  civitatem 
fractam  malis,  abiectam  metu  dixisset,  eum,  si  tertium  aliquod  ad- 
dere  voluisset,  participio  cum  substantivi  ablativo  coniuncto  usurum  fuisse. 
Sed  neque  illa  varietas  constructionis  iniucunda  est  neque  vocabula  mu- 
tatara  ac  debilitatam  interpretamenta  participiorum  fractam  et  ab- 
iectam  existimari  possunt. 

X.  27.  Qua  quidem  in  sententia  si  Gn.  Pompeii  dignitas 
aucta  est  coniuncta  cum  utilitate  communi,  certe  laudandus 
essem  .  .  .  .  NuIIa  inest  in  h.  1.  sententia.  Scribendum  est:  Qua  qui- 
dem  sententia  si  Gn.  Pompeii  dignitas    aucta    esset    non  con- 


1)  in  comment.  p.  18 :  „Ex  aliquot  codd.  scriptura  aliquis  legendum  esse 
coniiciat:  ereptam  ex  visceribus  reip.,  nisi  tum  abundarent  verba:  ad 
emendos  agros  constitutam.     Nam  illa  simillimo  loco  exstant,  in  Pis.  c.  12." 

in  disput.  p.  32:  „Verba  ereptara.  vi  ex  Gaesaris  rebus  actis  non 
solum  perturbant  sententiae  concinnitatem,  sed  mcertam  etiam  significationem  et 
sensum  obscurum  habent.  Quapropter  uncis  ea  inclusimus ;  atque  hoc  eo  magis, 
quod  fontem  interpolationis  repperisse  nobis  videamur,  in  Pis.  c.  12.  Quae  primum 
in  margine  adscripta,  deinde  corrupta  et  mutilata  in  textum  recepta  esse  suspi- 
camur.  Nam  plurimi  codices  pro  vi  ex  Caes.  habent:  ex  vi  Caesaris  rebus 
i.  e.  ex  visceribus."  '  ...         v;.":;.-^.; 

iiincta  cum  utilitate  communi,    certe  laudandus  essem  ..  . 
(Halmius).     Illud  in  iam  Wolfius  deleri  voluit;  id  ex  vocabulo  quidem 
antecedente  ortnm  esse  manifestum  est. 

XI.  27.  Quod  enim  par  amicitiae  consularis  fuit  um- 
•:  quam  in  hac  civitate  coniunctius  quam  fuimus  inter  nos,  ego 
^ii  et  Gn.  Pompeius? 

^••,  Gum  forma  loquendi  par  amicitiae  consularis   insolentior  sit, 

/■  scribo  cum  Savelsio :    quod  enifci  par  amicitia  consulari   fuit  un- 
.V.quam  in  hac  civitate  coniunctius. 

XI.  29.  Qui,  cum  me  non  repentinum  aliquod  meum  tem- 
pus,  sed  veteres  multo  ante  suscepti  et  provisi  labores  cum 
.:  viro  fortissimo  et    clarissimo    coniunxissent ,    sim    passus  a 
tali  amicitia  distrahi. 

Non  dubito,  quin  Langius  (p.  13)  recte  intellexerit,  post  sim  pro- 
nomen  m  e  esse  inserendum,  quod  eo  loco  aeque  fere  facile  omitti  poterat 
atque  paulo  antea  (XI,  28)  in  codicibus  GM  V  ante  metueret. 

XI.  29.  neque  intellexerim,  quibus  aut  ut  apertis  inimicis 
obsisterem  aut  ut  insidiosis  amicis  non  crederem. 

Langius  (p.  21)    censet  pro:    insidiosis    amicis    fortasse    scri- 

bendum  esse:    invidiosis   amicis.     Attulit:    ad   Q.  fr.   1,  4,  2;    ep. 

fam.   14,  11;  7,  2,  3;  ad  Att.  3,   15,  2    (etiam  plures  locos  afferre  po- 

tuit),    ubi  aut  adiectivum    invidus    (non:    invidiosus,    quod  Langius 

voluit)  aut  verbura    invidendi    legitur.      „Quod    autem    Gicero"    inquit 

Langius,  ,,ad  Q.  fr.  1,  3,  8  scribit  Hortensium  se  summa  simulatione 

amoris  summaque  assiduitate  quotidiana    sceleratissime    in- 

sidiosissimeque  tractavisse,  et  quod  ad  Att.  3,  9,  2  ad  verba  Attici: 

,,nunc  Hortensium  allice  et  eiusmodi  viros"  respondet:  obsecro, 

.    mi    Pomponi,    npndum    perspicis,    quorum    opera,    quorum 

l;.  insidiis,  quorum  scelere  perierimus?  inde  non  sequitur  Giceronem 

j  -  tam  incautum  fuisse,  ut  coram  pontificibus  Hortensium  i  n  s  i  d  i  a  s  sibi  struxisse 

significaret".   Haec  Langius.   Ut  omitlam  Giceronem,  etiamsi  invidiosis 

2v  scripsisset,  non  multo  cautiorem  futurum  fuisse,  quam  non  amicis,  per  quos 

^  tanta  illa  calamitate  affectum  se  esse  credebat,  ne  in  orationibus  quidem 

^^ pepercerit,  satis  constat.  cf.  p.  red.  ad  Quir.  c.  IX  (alterum,  qui  per 

simulationem   amicitiae  nefarie  prodiderunt),  p.  red.  in  sen. 

c.  IX,  p.  Sest.  c.  XX.  Sed  Giceronem  non  scripsisse  invidiosis  gravi  argu- 

mento  demonstrari  potest.    Nam  p.  red.  ad  Quir.  IX.  homines,  a  quibus 

violatus  erat,  in  quattuor  genera  dividit;  de  his  quattuor  generibus  alterum 

est  eorum,  qui  per  simulationem  amicitiae  nefarie  eum  prodiderant ;  ab  his 
discernit  eos,  qui,  cum  propter  inertiam  eadem  assequi  non  possent,  in- 
viderant  laudi  et  dignitati  eius.  Deinde:  Sic  ulciscar,  inquit,  facinora  eorum 
singula,  quem  ad  modum  a  quibusque  sum  provocatus:  malos  cives  rem- 
publicam  bene  gerendo,  perfidos  amicos  nihil  credendo  atque  omnia 
cavendo,  invidos  virtuti  et  gloriae  serviendo.  Sequitur,  ut  ii,  quos 
non  credendo  ulcisci  animum  induxerat,  non  essent  invidi  amici,  sed  per- 
fidi,  qui  eum  prodiderant.  Gum  autenPde  dom.  §  29  scriptum  sit:  aut 
ut  —  amicis  non  crederem,  dubium  non  est,  quin  hoc  loco  non  invidos, 
sed  eos,  qui  eum  prodiderant,  significaverit.  In  hos  autem  adiectivum  in-  | 
sidiosus  apte  quadrat.  .| 

XII.  31.  idemque  ***  dixisset.  In  P  cum  post  idemque  supra  4 
versum  vetere  manu  scriptum  est  atque  nonnulla  videntur  excidisse.  Quae  i 
sententia  sit  supplenda,  ex  Sest.  §  129  intellegitur ;  nam  ibi  de  hoc  senatu  [ 
dicitur:  cum  vir  is,  qui  tripertitas  orbis  terrarum  oras  atque  ; 
regiones  tribus  triumphis  adiunctas  huic  imperio  notavit,  de  |' 
scripto  sententia  dicta  mihi  uni  testimonium  patriae  conser-  i' 
vatae  dedit.  \ 

XII.  32.  quam  aut  opinio  tulerit.  ! 
Recipienda  est  Graevii  coniectura:  tulerat.  Non  curanda  est  h.  1.       i 

codicis  Parisini  auctoritas,  in  quo  extremas  syllabas  saepe  mutilatas  esse  j 

constat.    v.  Paul,    studia  Ciceroniana  (Berolini  1875)  p.  1  (multislocis  j 

verborum  partes  extremae  labem  contraxerunt)  et  Madvig,  opusc.  ^ 

acad.  II,  20.  '  ^ 

XIII.  34.  Godd.  optimorum  scripturam  Videsnemenon  radicitus 
evellere  omnes  actiones  tuas  neque  illud  agere,   quod  apertum  ;. 
est,  te   omnino   nihil  gessisse   iure  in    editione  Turicensi  altera  re-  •■. 
pudiatam  revocavit  Madvigius  in  adv.  crit.  v.  II  p.  2i7.  c 

XIV.  36.  primum,  quod  eae  vestrae  sint  aetates.  Sint  Giceronis  j 
non  esse  ex  solet,  quod  statim  sequitur,  perspicuum  est.  Scribendum  est  f^ 
secundum  codd.  GM:  sunt  aetates  (Halmius).  j^i 

XIV.  37.  Quae  maior  calumnia  est  quam  venire  imberbum  |j 
adolescentulum.  Wolfius  scripturam  irnberbum  (pro  imberbem)  a 
Lambino  temere  receptam  esse  dixit.  Sed  codd.  optimi  habent:  imberbum, 
ut  Gharisii  (I,  18,  6)  testimonium  dicentis  Giceronem  scripsisse  imberbum 
hoc  quoque  loco  confirmetur.  Vide  Nonium  sub  imberbi;  Bentleium  ad 
Hor.  epist.  II,  1,  85;  L.  Muller  ad  eundem  locum.  Vide  Fr.  Neue,  Formen-. 
lehre  der  lateinischen  Sprache  II.  p.  88  et  89.  ? '  "*■ 

XV.  89.  Infirma  sunt  igitur  tua  sententia  acta  G.  Caesaris, 
viri  fortissimi? 

Cum  in  cod.  Par.  scriptum  sit:  Infirma  sunt  igitur  tua  acta 
C.  Caesaris  omisso  quod  vulgo  legitur  sententia  veram  Ciceronis  scrip- 
turam  restituit  Madvigius  1.  1.  p.  217,  scribens:  Infirmasigitur  tuacta 
C.  Caesaris.  De  simili  usu  verbi  infirmandi  cf.  §  42:   eas  actiones  non 

Ir'   infirmare  et  p.   Sest.  40:    quod    acta   illa  atque    omnes    res  .... 

!j  -' infirmari  a  senatu  .  .  .  putabant. 

t;.-  Xy.  40.  Videte  hominis  amentiam,  **  per  suum  tribunatum 

i--    Caesaris  actis  illigatus  teneretur. 

''■ 
t* '  ■ 

i.  Quid  Cicero  scripserit,  incertum  est;  eum  non  scripsisse,  quod  antea 

"  legebatur  ubi  per  suum  tribunatum  Caesaris  actis  illigatus  tenere- 
.;    tur  certum   est;    nam    in  hac  scriptura  coniunctivus  imperfecti  vim  non 

habet.  Maxime  mihi  arridet  Halmii  coniectura:  „quasi  non  ipse  per  suum 

tribunatum",  cum  ea  coniunctivus  explicetur. 

•XVI.  42.  quibus  illi  actionibus  constitutum  tribunatum  com- 
probaverunt. 

Antealegebatur:  tribunatum  tuum  comprobaverunt,  etidquidem 
recte.  Nam  quamquam  in  codd.  deest  pronomen:  tuum,  tamen,  cum  in 
§  38:  totum  tribunatum  tuum,  §  40:  tuo  praecipitante  et  debi- 
litato  tribunatu  et  per  suum  tribunatum,  §  41:  augures  totum 
evertunt  tribunatum  tuum  scriptumsit,  hocloco  tuum  excidissevidetur. 

XVI.  43.  Fueris  sane  tribunus  pl.  t  tam  in  iure  quam  lege, 
quam  fuit  hic  ipse  Villius,  vir  omnibus  rebus  clarissimus  atque 
amplissimus.  « 

Codd.  P  V  scripturam:  tam  in  iure  quam  lege  non  integram  esse 

^;      iam  ex  eo  intellegitur,  quod  praepositio,  quae  ante  iure  est,  ad  lege  posita  non 

;„.    est;  deinde  nullo  modo  particula  tam  et  ad  quam  lege  et  ad  fuit  referri 

.   .  potest.  Car.  Stephanus  (tamiure  legeque),  Lambinus  (tam  iure,  tam 

^;';   lege),  Halmius  (antea:  tam  iure  atque  etiain  lege;  nunc:  tam  iureat- 

;■:/  que  lege)  omnes  sententiam  Ciceronis  recte  restituisse  mihi  videntur ;  sed 

1'    Halmii  coniectura  ad  codd.  scripturam  maxime  accedit.  Kochius  (mus»  Rh. 

|-^>  vol.  13.  p.  284):  fueris  sane  tribunus  pl.,  tam  fueris  inquam  lege, 

fi'-  quam  fuit  hic  ipse  Villius)  et  Langius  (p.  14:  fueris  sane  tribunus 

pl.  oj^timo  iure,    tam  fueris    inquana   lege,    quam    fuit   hic  ipse 

Villius)  a  vestigiis  codicum  adeo  discesserunt,    ut   in  coniecturis  eorum 

parva  sit  probabilitas. 

Deinde  in  cod.  P  prima  manu  ullius,  secunda  manu  et  in  cod.  G 
ruUius  scriptum  est;  itaque  vulgo  edebatur  Rullus.  Quis  fuerit  hic 
Rullus,  de  hoc  interpretes  inter  se  dilferunt.  Ferratius  quidem  P.  Ser- 
vilium  Rullum,  qui  tribunus  plebis  Gicerone  consule  legem  agrariam  tu- 
lisset,  esse  putavit.  Sed  haec  opinio  nuUo  modo  probanda  est;  neque 
enim  Cicero  istum  hominem  virum  omnibus  rebus  clarissimum  atque  am- 
plissimum  dixisset.  Manutius  autem  existimavit,  esse  unum  ex  ponti- 
ficibus  P.  Servilium  RuUum,  qui  in  cap.  VI.  de  har..  resp.  nominaretur: 
„Quae  tanta  religio  est,  qua  non  in  nostris  dubitationibus 
atque  in  maximis  superstitionibus  unius  P.  Servili  ac  M. 
Luculli  responso  ac  verbo  liberemur?"  et  „At  vero  meam 
domum  P.  Lentulus,  consul  et  pontifex,  P.  Servilius,  M.  Lu- 
cullus  cet."  Hic  P.  Servilius  Isauricus*)  etiam  in  c.  LII.  huius  ora- 
tionis  commemoratur.  An  tu  auderes  quaerere  ex  P.  Servilio 
aut  ex  M.  Lucullo,  quorum  ego  consilio  atque  auctoritate 
rempublicam  consul  ex  vestris  manibus  ac  faucibus  eripui 
cet.  et  ades  Luculle,  Servili,  dum  dedico  domum  Giceronis  cet. 
In  lib.  I.  cap.  XX  or.  in  Verr.  vir  clarissimus  et  amplissimus 
dicitur  („P.  Servilius,  vir  clarissimus,  maximis  rebus  gestis  adest ;  cog- 
noscito  ex  litteris  publicis  hominis  amplissimi  diligentiam")  et  hominis 
abstinentia  laudatur.  Quod  Ferratius  contra  Manutii  sententiam  protulit, 
nuUius  momenti  est ;  quamquam  hoc  concedendum  est>  de  P.  Servili  tri- 
bunatu  nihil  constare.  Gum  auteni  in  cap.  LII  or.  de  domo  et  in  c.  VI 
orat.  de  har.  resp.  Gicero  scripserit  nonRullus,  sed  P.  Servilius  ma- 
nifestum  est,  hoc  loco  veram  esse  scripturam  P.  Servilius.  Hanc  emen- 
'dationem  legi  in  margine  libri,  quem  Halmius  mihi  mense  Sept.  anni  1879 
dedit.  Langius  (p.  22)  idem  coniecit.  Sed  non  eo  modo,  quo  L.  putavit, 
nomen  in  rullus  corrumpi  potuit;  neque  enim  scribendum  erat  librario : 
ipseservilius,  sed:  ipsepservilius. 

XVII.  43.  vetant  XII  tabulae  leges  privatis  hominibus  ir- 
rogari.  . 

Quod  in  editione  OreUiana  priore  (et  aliis)  legebatur:  privis  homi- 
nibus,  Klotzius  in  editione  (Lipsiae  1872)  retinuit;  sed  recte  secundum 
codd.  scriptum  est:  privatis  hominibus.  V.  A.  du  Mesnil  ad  Cic.  de 
legg.  III,  19,  44.  -  "l:^- 


1)  Gf.  Drumann,  UI,  133,  166;  IV,  396,  397. 

XVII.  44.  Quaero  enim,  quid  sit  aliud  proscribere :  Velitis 
cet.  Sic  codices.  Halmius  suspicatus  est  ac  particulam  ante  verbum 
proscribendi  excidisse.  Langius  (p.  10)  melius  esse  putavit  prorsus  delere 
vocabulum  proscribendi  inepte  ex  antecedentibus  repetitum.  Sed  Halmii 
coniectura  magnam  commendationem  habet  ex  cap.  XX:  quid?  nominis 
inscriptio  tibi  num  aliud  videtur  esse  ac  meorum  bonorum 
direptio? 

XVII.  45.  nam   cum   tam   moderata   iudicia    populi   sint  a 

maioribus  constituta,  primum  ut  ne  .  .  .  .  deinde.  ne tum 

W-.  multa  etiam  ad  placandum  atque  misericordiam  reis  concessa 
^:.  sint,  deinde  exorabilis  populus,  facilis  suffragatio  pro  salute, 
»,/  denique  etiam  si  qua  res  illum  diem  aut  auspiciis  aut  excusa- 
g:    tione  sustuht,  tota  causa  iudiciumque  sublatum  sit 


^t-"  Langio  (p,  24)  tum  adverbium  suspectum  videbatur.  „Nisi  igitur", 

f.  inquit,  „Giceronem  anacoluthum  commisisse  statuere  volumus,  tum  cor- 
i'^  rigendum  erit  in:  cum".  Sed  h.  1.  anacoluthum  ferre  malo  quam  codd. 
I  scripturam  mutare.  In  enumerationibus  enim  et  maioribus  periodis  istius- 
}^  modi  pravitates  constructionis  fieri  solent.  „Gicero  interdum  in  talia  in- 
I      cidit"     (Madvig  de  fin.  p.   162). 

In  eadem  §  Langius  (p.  14)  cum  eum  iudicet    post   multam  ii- 

■-     roget  ofifenderet,  Giceronem  quam  multam  irroget  aut  capitis  iudicct 

scripsisse  coniecit.     Haec  coniectura  non    est  necessaria ;   iudicet  idem 

X-    est  atque  sententiam  in  re  capitaU  ferat.     In  extrema  §  scribendum  esse 

;      sustulerit  (Halmius)  probabile  est. 

XVIL  45.  haec  cum  ita  sit   in  re,  ubi   crimen  est  .  .  .  Mad- 
'       vigius  p.  217  coniecit:  ita  sint  in  reo,  ubi. 

i'  Dici,  inquit,  debebat  saltem :  in  ea  re,  ubi  crimen  sit.     Sed  facilius 

i  mihi  ferendum  videtur:  in  re,  ubi  crimen  est  quam:  haec  cum  ita 
I  -  sint  in  reo;  deinde  ubi  positum  esse  pro  in  quo  statuendum  est,  velut 
*J"  in  is  unde  petitur  iliud  unde  habemus  pro:  a  quo.  Equidem  autem 
C'  nolim  Giceroni  tribuere  reum,  in  quo  accusator,  in  quo  testes  sunt.  Denique 
'^l  sententia  qui  neque  adesse  sit  iussus  neque  .  .  .  accusatus  oppo- 
'~  '  nitur  illi :  ubi  crimen  est,  ubi  accusator,  ubi  testes.  In  extrema  § 
Madvigius  recte  scripsit:  putari. 

XVIII.  46.  ut   eas   nimium  multi,   egentes,    sumptuosi,    no- 
biles  concupiscant. 

Langius  (p.  10)   censet   aut   nobiles  tamquam    ineptum  glossema 
delendiim  aut  scribeQdum  esse:  nobiles  ignobiles;  nam  offendere  post 

egentes,  sumptuosi,  quibus  verbis  indicetur,  quales  sint  niniium  multi 
illi,  quos  concupiscere  equitum  Romanorum  pecunias  Gicero  dicat,  voca- 
bulum  nobiles.  Ego  existimabam  antea,  nobiles  voc.  hoc  loco  in  malam 
partem  adhibitum  idem  fere  esse  atque  sumptuosi  eoque  significari  illos, 
qui  effuso  sumptu  nobiles  imitari  studerent  („vornehm  thuend"  cf.  Ter. 
Heaut.  2,  1,  15:  mea  est  potens,  protax,  magnifica,  sumptuosa,  nobilis). 
Sed  cum  Gicero  ipse  esset  nobilum,  fieri  non  poterat,  ut  nobilis  voc. 
in  malam  partem  adhiberet;  itaque  vocabula  sumptuosi  et  nobiles  inter 
se  coniungenda  et  nimium  multi  ad  egentes  voc.  solum  referenda 
esse  videntur. 

XIX.  50.  De  hac  igitur  lege  dicimus,  quae  iure  rogata  vi- 
deatur.  Madvigius  p.  217  emendavit  h.  1,,  cum  scriberet :  quasi  iure 
rogata  videatur. 

XIX.  50.  si  etiam  pluribus  de  rebus  uno  sortitu  rettulisti. 

Vulgatam  lectionem  denuo  suspectam  fecit  Madvigius  1.  1.  II.  p.  218, 
cum  proponeret:  uno  sortitore  tulisti.  Ego  quoque  hoc  loco  rettu- 
listi  esse  ferendum  nego,  quod  omnibus  locis  deinceps  sequentibus  (§51 
tulisti  de  me;  quod  de  me  ipso  nominatim  tulisti;  §  52  quam 
quod  idem  tu  lege  una  tulisti;  §  53  quid?  si  per  vim  tulisti) 
scriptum  est:  tulisti.  Itaque  syllaba  re  proximo  vocabulo  oportet  red- 
datur;  sed  non  eo  modo,  ut  cum  Madvigio  uno  sortitore  legendum 
esse  iudicem,  sed  illud  uno  sortitu  in  una  sortitione  mutandum  esse 
videatur.  (Halmius.)  Nam  nusquam  apud  Giceronem  vocabulum  sortitoris 
invenias.  At  cf.  or.  Phil.  II  c.  XXXIII:  sortitio  praerogativae. 

QuodM.  Drusus  in  legibus  suis  plerisque  t  in  bonis  ille 
vir  M.  Scauro  et  L.  Grasso  consularis  non  obtinuerit. 

Veram  lectionem  restituisse  mihi  videtur  Klotzius,  qui  scripsit:  quod 
M.  Drusus  in  legibus  suis  plerisque,  nobilissimus  ille  vir,  M. 
Scauro  cet.  cf.  or.  pro  Milone  c.  7  §  16  et  infra  c.  46.  §  120;  illud 
autem  consularis,  quod  nullo  modo  ferri  potest,  Madvigius  1.  1.  p.  218 
mutavit  in  consiliariis,  quae  mutatio  cuni  aliis  ex  causis,  tum  eo, 
quod  statim  vocabulum  auctoribus  sequitur,  valde  est  probanda. 

Porro  pro:  hominem  facinorum  et  stuprorum  omnium 
fortasse  scribendum  est:  magistrum  facinorum  et  stuprorum  om- 
nium.  (Halmius.)  cf.  Phihpp,  c.  12,  17:  socios  facinorum  et  ministros. 

XX.  52.  cum  Romae  t  decessisset.  God.  Par.  Romap  ferri 
non   potest;   sanatus  est  h.  locus  Garatonii  emendatione:  Romam.  cf.  in 

Verr.  act.  lib.  III.  XLI:  inviti  enim  Romam  raroque  decedunt;  lib.  II  c. 
XXVII:  Romam  decedere  mecum  cupiverunt. 

XXI.  54.  Non  teniere  id  mihi  Wolfius  dicere  videtur,  praestare  deleri 
signa  interrogationis  post  verbum  parabas  et  reliqua. 

XXI.  55.  Tibi  suos  speratos  centuriones.  Quid  haec  verba 
sibi  velint,  me  non  intellegere  fateor.  Fortasse  legenduni  est:  servos  con- 
citatos  aut  operas  conductas, 

1; '- ,  .  XXII.  56.  Sic  interpungendum  est:  quid?  illa  tot  virorum  fortis- 
l^  simorum   milia,    quid?    nostri   equites  Romani,    quid?    senatus, 

quid?  denique  omnes  boni,  si  nulla  erat  vis,  cur  me  flentes. 
1..-  XXII.  57.  Vera  milii  videtur  Garatonii  scriptura:  ludicium?  in  causa 

tara  turpi  scilicet:  an  is  homo,  qui  eam,  si  iam  esset  ignota, 
dicendo  non  possem  explicare?  In  Madvigii  autem  coniectura,  qua 
hanc  fuisse  putat  orationis  formam:  ludicium?  in  causa  tam  turpi 
scilicet;  is  scilicet  homo,  qui  .  .  .  alterum  illud  scilicet  ferri  non 
posse  iudico.  In  verbis,  quae  deinceps  sequuntur,  sic  interpungendum  est : 
An  quia  causam  probare  non  poterani?  cuius  tanta  bonitas  est,  ut  ea  ipsa 
non  modo  se,  sed  etiam  me  absentem  per  se  probarit.  (H.)  In  proximis 
verbis  Madvigius,  cum  verbis  se  probare  et  per  se  probare  Gicero  ludere 
videretur,  absentem  in  absente  mutavit.  At  ciim  iam  pronomine  ipsa  ex- 
pressum  sit,  causae  defensore  opus  non  fuisse,  haec  vis  in  verbis  per  se 
nullo  modo  inesse  potest.  Sententia  haec  est:  causa  ipsa  non  modo  se 
sine  defensore,  sed  etiam  Giceronem  absentem,  qua  erat  bonitate,  probavit. 

XXII.  57.  An  senatus,  an  ordines,  an  ii. 

Recte  Garatonius  suspicatus  est  omne.s  excidisse  post  ordines 
cf.  §  132:  ordines  omnes. 

XXII.  58.  Madvigius  p.  219  haec  coniecit:  At  vero  in  iudicio 
periculi  nihil  erat:  privilegium,  pertimui,  ne,  mihi  prae- 
senti  si  irrogaretur,  Non  agebatur,  inquit,  de  multa,  sed  de  capite. 

-..  Sed  Gicero  pro  Mil.  XIV,  ubi  de  eadem  re  agitur,  scripsit:  Diem  mihi, 
l^credo,  dixerat,  multam  irrogarat.  Deinde  an  M.  suspecta  fuit.  Sed  nihil 
|;\jinutandum  est;  eandem  orationis  formam  habes  in  §   79. 

XXIII.  60.  Sed  quid  ego  vestram  crudelitatem  expromo. 
Ernestius,  Wolfius,  Madvigius  apud  Giceronem  expromere  nunquam  sim- 
pliciter  prp  eo,  quod  sit  commemoro,  poni  dicunt;  sed  verbum  expro- 
mendi  h.  1.  non  minus  recte  est  positum  quam  de  divin.  lib.  II.  c.  72,  de 
legg.  II.  c.  7,  ad  Q.  fr.  I  9,  28,  fam.  V  12,  1,  Att.  II  12,  2;  pro  Mil.  §  33, 
div.  in  Gaec,  §  39, 

XXrV.  62.  Senatam  consules  vocabant.  Nuper  Madvigius  1.  h 
p.  219  cum  latere  in  illis  verbis  rei  alicuius  ad  transportationis  illius 
imaginem  pertinentis  significationem  putaret,  scripsit:  Sarracca  convo- 
labant.  Sed  si  quis  cum  h.  1.  contulerit  verba  statim  sequentia:  con- 
sules  epulabantur  et  Sest.  §  54:  omitto  gratulationes,  epulas.. 
et  Pis.  §  22:  quid  ego  illorum  dierum  epulas,  quid  laetitiam  et 
gratulationem  tuam  .  .  .  reperiet,  Giceronem  scripsisse:  Genatum  con- 
sules  vocabant.  (Halmius.) 

XXIV.  64.  Ego  pro  salute  universae  rei  publicae  dubi- 
tarem  **  hoc  meliore  condicione  esse  quam  Decii. 

Madvigius  p.  220  et  verba  inicere  me  in  medios  hostes  sup- 
plenda  esse  et  pro  esse  scribendum  essem  proposuit.  Sed  iam  primum 
Wolfius  ad  h.  1.  monuit,  non  illa  verba  supplenda  esse,  sed  ahquid  simile; 
neque  enim  Gicero  se  in  hostes  iniecisset,  sed  acerbitatem  exilii  pertuHsset. 
Deinde  rhetorica  loci  forma  poscere  mihi  videtur  post  dubitarem  infini- 
tivum.  Gredo  manifestum  esse  post  dubitarem  aliquot  verba  excidisse; 
lacuna  autem  his  fere  verbis  explenda  est:  dubitarem  me  devovere  (cf. 
§  145:  atque  meum  caput  ea  condicione  devovi)  qui  hoc  meliore  con- 
dicione  essem  (H). 

XXV.  67.  Gn.  Pompeium  foro  curiaque  privarit  domumque 
coniecerit,  vidistis.  Goniecerit  prima  manu  P  omissum  est;  P2 
et  G  habent  coniecerit.  Quamquam  hoc  ita  se  habet,  tamen  collatis 
locis  de  harusp.  resp.  §  58,  p.  Milone  §  78,  in  Pis.  §  16,  quod  Halmius 
suspicatus  est,  compulerit  veram  esse  scripturam  mihi  persuasum  est. 

XXVI.  68.  Dissensione,  quod  ferri  non  potest,  Madvigius  p.  221 
mutavit  in  descriptione  collata  §  129:  servorum  omnium  vicatim  cele- 
brabatur  tota  urbe  descriptio.  ", 

XXVI.  69.  Non  vidistis,  illam  legem  esse  nullam  cum  Lam- 
bino  scribendum  est.  (H)  cf.  infra:  nam  legem  quidem  istam  nullam  esse. 

XXVI.  69.  Sed  ne  quis  ororetur  P  habet.  Halmii  oreretur 
recipiendum  est;  nam  illud  0  non  ex  i,  sed  ex  6  ortum  est. 

XXVI.  69,  70.  Wolfius  male  vinctam  esse  orationem  dixit;  et  hoc 
quidem  recte,  sed  non  scriptoris,  sed  editorum  culpa  illud  factum  est. 
•  Halmius  sic  interpunxit:  Nam  legem  quidem  istam  nullam  esse,  quotiens- 
cunque  de  me  senatus  sententiam  dixit,  totiens  iudicavit:  quoniam  quidem 
scripto  illo  istius  sententiam  dicere  vetabatur,  atque  hanc  rem  par  illud, 
Piso  et  Gabiuius,  vidit,  homines  .  .  ,    *  ,  ;  •       .    ^    %\'    * 

XXVII.  71.  sed  me  ita  esse  in  republica,  magis  ut  arces- 
situs  imperio  populi  Romani  viderer  quam  ad  administran- 
dam  civitatem  restitutus. 

Wolfius  non  aliud  remedium  vidit  his  ineptiis  nisi  magnum  illud 
et  efficax,  lituram.  Sed  maius  et  melius  vidit  Madvigius,  qui  1. 1.  I.  p.  51 
scripsit  particula  quam  in  suam  sedem  retracta:  magis  ut  arcessitus 
imperio  p.  R.  viderer  ad  administrandam  civitatem  quam  restitutus. 

XXVII,  72.  ipsum  per  se  nomen.    Halmii  coniecturam  recipien- 
.  dam  censeo:  ipsum  per  se  est  nomen. 

XXVIII.  75.  Recipienda  est  Faerni  coniectura:  cum  te,  P.  Lentule, 
^  ^  legem  de  me  ferente  populus  Romanus  ipse  s  e  vidit  .  .  .  (H.)  Deinceps 
s'  scribendum  est:  omitto  .  .  .  de  meis  in  omnis  mortales  meritis. 

I;-  XXVIII.  76.  ut  tua  .  .  vis  non  modo    non  propUlsanda,    sed 

^i-etiam  f  emendanda  fuisse  videatur.  Mommsenius  emendanda  in 
'  invitanda  mutavit.  At  non  minus  ad  codd.  scripturam  accedit  Halmii 
.    coniectura:  excitanda. 

fr  XXIX.  76.  quod  omnes  f  negent  immortalitati. 

^  Madvigius  p.  221  scripsit  eiecto  negent:    quod  omnes  immor- 

?^"' talitati,  si  fieri  potest  .  ..,  cum  ad  omnes  verbum  ex  pulasti 
sumendum  esse  diceret.  Sed  hanc  structuram  difficilem  in  hanc  ora- 
tionem  inferre  iniquum  est.  Nam  quid  ex  putasti  sumendum  est?  Utrum 
putaverunt  an  putant  an  putabunt?  Locum  mihi  sanasse  videtur 
Halmius,    cum  proponeret:    quod  omnes  concedent  immortalitati. 

^*"  XXIX.  78.  Rene  Madvigius  p.  221   scripsit :  referri:   ,,Neque  enini 

significat,  quid  maiores  ipsi  facere  cupierint,  sed  quid  fieri  posse  voluerint". 

^^'  .--  XXX.  80.    Recipienda    est   Ant.  Augustini    scriptura:   qui    in   aes 

^/^•eius  nomen  incideris?  (H.)  Reminiscebatur  homo  doctus,  praerogativae 

^i"  auctorem  m  aes  mcidi  ante  legem  solere. 

'i'  '  • 

^i-  Quod  facile  potuit  qui  propter  inopiam  tecti  in  foro  per- 

j^nactasset.     qui  deest  incodd.;  Pi  G  habent:  pernoctasset,  M:  per- 

noctasse.  Perspicuum  est,  ante  propter  particulam  excidisse ;  Klotzius 

igitur  recte  quum  scripsisse  videtur. 

XXX.  80.  Nec  resiudicata.  Codd.  habent:  res  tum  iudicata. 
Madvigius  p.  221  scripsit:  rerum  iudicatarum  auctoritas.  Sed 
neque  de  rebus  iudicatis  neque  de  auctoritate  agitur,  sed  de  una  re  iudi- 
cata.  Itaque  mihi  vera  esse  videtur  Halmii  coniectura,  qui  illud  tum 
ante  iudicata  mutavit  in  iam.  ^■,_.-   ,    .  .     .  ; 

XXX.  81.  Madvigius  p.  222  poposcit  pro  per  gratiam:  pergratam, 
nam  latine  dici :  gratiae  alicuius  causa  aut  (inde  a  Livio)  in  gratiam  ali- 
Cuius,  sed  virum  egregium  fugit  per  gratiam  latine  dici,  cf.  Gic.  Verrin. 
act.  I.  c.  16,  48:  ut  nemo  a  vobis,  ut  istum  absolvatis,  per  gratiam 
conetur  contendere;  et  act.  II.  lib.  III.  c.  83,  191:  cum  iis,  credo,  qui 
benignitate  adducti,  per  beneficium  et  gratiam  civitatibus  concesserunt, 
ut  nummos  pro  frumento  darent?  cf.  Plaut.  mil.  979;  Drager,  h.  S.  p.  563. 

XXXI.  82.  Pro :  si  ne  scriptum  quidem  umquam  est  desi- 
derabis:  si  ne  scriptum  quidem  usquam  est,  cum  in  §  82  contuleris 
verba:  ubi  enim  tuleras?  id  quod  Guilielmus  suspicatus  est. 

XXXI.  83.  Quaere  hoc  e  Sex.  Glodio.  Veram  lectionem  habet  P: 
Quaere  haec  .  .  . 

XXXI.  83.  Quae  ne  in  ipsa  quidem  rogatione  praescripta 
e  s  t.  Non  vereor  cum  Graevio  contra  cod.  P  auctoritatem  scribere :  p  r  o- 
scripta,  quod  vocabulum  idem  valet  ac  publice  scriptum  proponere.  Vide 
Ernestii  clavem. 

XXXII.  86.  Prima  manus  P  et  reliqui  codd.  habent:  restitutio.  Sed 
hoc  et  contra  formam  rhetoricam  et  contra  sententiam  esse  Madvigius 
p.  222  demonstravit.     Scribendum  est:  restituto. 

XXXII.  87.  Madvigius  I.  p.  58  suspicatus  est  Giceronem  scripsisse: 
ad  sempiterni  memoriam  temporis  pro:  ad  sempiternam  memoriam 
temporis ;  nam  laudem  neque  ad  memoriam  temporis  (incerti  et  infiniti) 
propagari  neque  ad  sempiternam  memoriam  temporis,  sed  ad  omnis  aut 
longi  temporis  memoriam.  Sed  nihil  mutandum  est ;  nam  vocabulum  tem  pu  s , 
quo  facile  careremus,  tam  arle  cum  vocabulo  memoriam  coniungendum 
est,  ut  una  notio  fiat  (=  zum  ewigen  Zeitgedachtnis). 

XXXIII.  87.  altero  praetore  f  petente.  Petente  nuUo  modo 
ferri  potest;  nam  ex  Sest.  c.  40  et  Pis.  c.  15  intellegitur  Appium  Pulchrum, 
fratrem  Publii,  a  nuHo  petivisse,  ut  Gicero  reduceretur.  Manutii  coniec- 
tura  patiente  ad  P  scripturam  et  sententiam,  quam  desideramus,  maxime 
accedit. 

XXXIII.  88.  quid  est,  quare  quisquam  mihi  se  ipsa  popu- 
lari  ratione  anteponat.  Gum  Ernestio  scribendum  est:  in  ipsa  po- 
pulari  ratione;  nam  supra  (§87)  scriptum  est :  in  optima  ratione. 

XXXIII.  90.  cum  omnes  principes  civitatis,  omnes  ordinum 
.  .  .  .  Probabiliter  Halmius  pro  omnes  ordinum  proposuit:  omnes 
homines  ordinum;  nam  substantivo  opus  est,  ne  principes  ad  alterum 
membrum  referatur.  cf.  in  Cat.  IV,  7;    omnes   adsunt   omnium   or- 

dinum  homines,  omnium  denique  aetatum.     Ernestius    suspicatus 
erat;  homines  ^yo  eo  quod  eodices  exbibent,  omnes  scribendum  esse. 

XXXIII.  90.  Pro  venerunt  cum  Ernestio  scribendum  est :  venerant; 
neque  enim  Gicero  scripsisset  censebant,  quod  antecedit,  si  dixisset: 
venerunt. 

XXXIV.  91.  Hoc  ego  populo,  si  tum  consules  aut  fuissent 
in  republica  aut  omnino  non  fuissent,  nullo  labore  tuo  prae- 
cipiti  furori  restitissem.  Madvigius  hanc  scripturam  prorsus  ridiculam 
et  sensu  cassam  esse  1.1.  p.  222  dixit;  neque  enim  CiCeronem  negare, 
consules  tum  fuisse  in  republica,  quoniam  ipse  priori  membro  contrarium 
poneret:  si  omnino  non  fuissent.  Sed  apparet,  Cic.  hoc  loco  vocabulo 
consules  ludere;  nam  cum  in  altero  membro  consules  vulgari  signi- 
ficatione  usurpatum  sit,  in  priore  membro  etymologiam,  quae  quidem  Ro- 
manis  nota  fuerit,^)  vocabuli  consules  spectat  eique  hanc  vim  subicit, 
qua  eos  significat ,  qui  civibus  consulere  debent ;  illos  consules  autem 
patriae  non  consuluisse  neque  custodes  aut  conservatores  reipublicao  fuisse, 
sed  latrones ,  praedones ,  hostes,  proditores ,  tyrannos  (in  Pis.  c.  X) ;  in 
parad.  IV  quoque  Cicero  negat,  tum  in  republica  fuisse  consules,  cum 
dicat:  Itaque  pulsus  ego  civitate  non  sum,  quae  nulla  erat:  ac- 
cersitus  in  civitatem  sum,  cum  esset  in  republica  consul,  qui 
tum  nullus  fuerat  cet;  cf.  in  Pis.  c.  X,  XI,  XII;  in  Vat.  c.  VII,  scho- 
lion  ad  Sest.  c.  VII.     Itaque  nihil  est  mutandum. 

Quod  autem  Madvigius  existimavit,  scribenduni  esse:  si  tum  con- 
sules  aut  fuissent  e  republica  aut  omnino  non  fuissent,  valde 
dubito,  an  hoc  dici  possit ;  nam  substantivum  aut  pronomen  deest,  quo 
verba  e  republica  nitantur.  cf.  A.  du  Mesnil  ad  Cic.  de  legg.  II  %  QQ; 
I  §  1,  III  §  14;  Fam.  IX  21,  3  ;  Phil.  8,  13. 

XXXIV.  91,  Sed  publicam  causam  contra  vim  armatam 
sine  populi  praesidio  suscipere  nolui:  Manifestum  est  haec  verba 
antecedentibus    (hoc   ego   populo    —    restitissem)    repugnare    neque    ulla 


p?  ^)  cf.  de  orat.  11  39,  165:  si  consul  est,   qui  consulit  patriae;   de  legg.  III 

3,  8:  regio  imperio  duo  sunto,  iique  praeeundo,  iudicando,  consulendo  praetores, 
iudices,  consules  appellamini. 

Varro  de  vita  p.  R.  (apud  Nonium  v.  consulum  p.  23  Merc.):  quod  idem 
dicehantu:  consules  et  praetores,  quod  praeirent  populo,  praetores,  quod  consu- 
lerent  sen.itui  consules.     Cf.  Orelli    ad  Horatii    carm.  II,  1,  14.     Haec  Romanis 

.    visa  sunt;  at  nunc  in  confesso  est,  „consules"  ex  orchestica  arte  esse  repetilum. 
V.  Mommsen  r6m.  Staatsrecht;  II,  1,  p.  74.   . 

explicatione  repugnantiam  tolli  posse.  Rectam  viam  iniit  Garatonius,  qui 
collatis  locis  Pis.  c.  31,  Sest.  c.  19  scripsit:  publico  praesidio  susci-ii 
pere  nolui  i.  e.  sine  consulum  praesidio. 

XXXIV.  91.  Non  quo  mihi  P.  Scipionis,  fortissimi  viri.  Sic 
habent  codd.  Probabiliter  contenditWolfius  hic  legendum  esse:  non  quod. 
cf.  Seyfferti  pal.  Gic.  ed.  VI.  p.  87  :  non  quo  und  non  quod  sind  keineswegs 
identisch ;  jenes  heifst :  nicht  in  der  Absicht,  nicht  als  sollte  das  heraus- 
kommen,  dafs;  dieses:  nicht  in  Rucksicht  darauf,  dafs,  nicht  weil,  stellt 
also  ein  wirkliches  Factum  unter  die  Ansicht  des  Subjektes.  Deinde  le- 
gitur:  vis  *  *  privati  hominis  displiceret.  God.  Par.  prima  manus 
praebet:  vis  inti  privati,.  Optimam  medicinam  Baiterus  mihi  his 
verbis  adhibuisse  videtur,  qui  scripsit:  fortissimivirivis  inTi.  Grac- 
chum,  privati  hominis.  Madvigii  autem  coniectura,  qui  poposcit: 
non  quo  mihi  P.  Scipionis,  fortissimi  viri,  virtus  in  Ti.  pri- 
vati  hominis,  displiceret,  mihi  eo  non  probatur,  quod  statim  sequi- 
tur :  sed  Scipionis  factum  statim  P.  MuCius  consul  .  .  .  non  modo  defendit, 
sed  etiam  ornavit ;  neque  enim  virtus  defensione  egebat,  sed  vis  P.  Nasicae. 
Madvigius  autem  putavit,  Giceronem,  qui  armatam  vim  adversariorum  pel- 
lendam  fuisse  dixisset,  neque  in  se ,  neque  in  P.  Nasica ,  vim  appellare 
potuisse.  Sed  hic  vocabulum  vis  non  minus  aptum  quam  in  formula  vim 
vi  repulsam  (Sest.  c.  XVII)  et  vi  vis  illata  (pro  Mil.  c.  IV.)  neque 
Gicerone  aut  Nasica  indignum  est.  f 

XXXIV.  91.  sed  Scipionis  factum  statim  P.  Mucius  consul, 
qui  in  gerenda  re  putabatur  fuisse  segnior,  gesta  .  .  .  Necessa- 
rium  est,  Halmii  et  Mommsenii  coniecturam  recipere :  re  gesta.  { 

XXXV.  93.  Sed  si  mihi  ....  nihil  umquam  aliud  obiectum 
est  nisi  crudelitas  mea  unius  temporis.  Godd.  scriptura  est:  nisi 
crudelitas  ea  unius  .  .  .  .  ;  Mommsenius  scripsit:  mea  unius  tem- 
poris;  sed  pronomen  h.  1.  supervacaneum  est.  Quod  nuper  Madvigius  con- 
iecit  p.  223:  crudelitas  et  ea  unius  temporis,  quamquam  rectum  sensum 
habet,  non  tam  ad  scripturam  codd.  accedere  mihi  videtur  quam  Halmii: 
eaque  unius  temporis.  .;      .;  * 

XXXVII.  98.  Madvigius  p.  223  proposuit:  subire  conservandorum 
civium  causa  neque  vitare  cet;  nam  vix  ferendum  esse  atque  ita 
cum  pro  eo  positum,  quod  esset  idque  cum.  Sane  concedendum  est, 
h.  1.  non  veram  scripturam  nobis  traditam  esse;  sed  nolim  cum  Madvigio 
scribere    neque    vitare;    nam    §  101    extr.    eandem    subibo    atque 

iiistinebo  docet  aCicerone  hoc  quoque  loco  duo  synonjrma  esse  posita,  for- 
tasse:  subire  conservandorum  civium  causa  atque  ita  sustinere 
(-;.  aut,  id  quod  Halmius  suspicatus  est:  subire ....  atque  ita  pati,  ut . .  • 
c-;  XXXVII.  99. Quare  —  dirumpaturlicet  ista  furia  atque  audiat. 

Atque  ferri  non  potest.    lam  Emestius  et  nuper  Madvigius  (p.  232)  dele- 
verunt;  hic  audiet  scribendum  esse  iudicavit. 

Deinde  in  codicibus  scriptum  est:  ut  consul  togatus  armatos 
vicerim,  privatus  consulibus  armatis  cesserim.  Garatonii  autem 
coniecturam,  qui  scripsit:  qui...  vicerim  probabilem  non  esse,  quivis 
facile  sentiet,  qui  causam  corfuptelae  accuratius  perspexerit.  Haec  autem 
est  commutatio,  quae  saepe  in  codd.  invenitur,  vocabulorum  ut  et  cum. 
Gicero  scripserat:  cum  consul  .  .  .  vicerim  .  .  .  cesserim.  (H.) 

XXXVIII.  101.  Sp.  Maelii  regnum  appetentis  domus  est  com- 
planata.  f  Et  qui  aliud?  L.  Spengelii  coniectura  est  recipienda:  et  quia 
illud  aequum  accidisse  populus  Romanus  Maelio  iudicavit,  nomine  ipso .  . . 

XXXVIII.  102.  Recipienda  est  Mommsenii  scriptura:  cum  domo 
M.  Fulvii  Flacci.  cf.  Lahmeyer  in  Philol.  t.  XXII  p.  469  („die  Reihenfolge 
der  Eigennamen  bei  den  Romern"). 

XL.  105.  Hoc  auctore  tam  casto,  tam  religioso,  tam  sancto, 

tam  pio,  potestis  pontifices  non  commoveri,  cum...  dicat 

consecrasse? 

Gum  prima  manu  cod.  Par.  scriptum  sit:  pio  testis  nonnulla  ex- 
cidisse  apparcl;  cum  alii  pio  potestis  scripserint,  Halmius  deleto  in  fine 
sententiae  interrogationis  signo  proposuit  non  potestis,  quod  mihi  prae- 
stare  videtur;  nam  sedata  et  placida  locutio  non  potestis  non  commo- 
veri  hoc  loco  aptior  est. 

XLI.  107.  Ad  codicum  lectionem :  pietas  si  honesta  de  numine 
eorum  ac  mente  opini6  maximeacceditmaximamqueprobabilitatemhabet 
Halmii  coniectura:  nec  est  ulla  erga  deos  pietas  sine  honesta  de 
numine  eorum  ac  mente  opinione.  In  Baiteri  autem  coniectura,  quam- 
vis  primo  adspectu  arrideat,  deest  durissime  positum  est.  Deinde,  quam- 
quam  in  omnibus  codicibus  scriptum  est,  arbitrare  non  vereor  Ciceronis 
usui  oblemperans  cum  Orellio  scribere  arbitrere: 

XLI.  107.  Cum  Emestio  scribendum  est:  ob  eamque  causam  unam 
iniiista  illa  rogatione  sua  .... 

XLI.  108.  at  qui  aliqua  se  contagione  praedae,  societatis, 
emptionis  contaminaverunt. 

Pronomen  s  e  post  w.  qui  aliqua  cum  prima  manu  cod.  Par.  scriptum 
non  sit,  a  Cicerone  post  emptionis  positum  esse  videtur;  ibi  syllaba 
is  antecedente  facillime  intercidere  poterat  (H).  '     ' 

XLII.  110.  quam  ex  urbe  tota  sustulisti.  Gum  w.  domi  meae 
opponantur  w.  ex  urbe,  non  ex  urbe  tota,  et  ex  periodo  statim  in- 
sequente  appareat,  Giceronem  dicere  voluisse,  a  Glodio  libertatem  funditus 
esse  sublatam,  cum  Halmio  scribendum  est:  totam. 

XLII.  110.  cum  me  indemnatum  exturbares.  Pronomen  me  post 
indemnatum  inserendum  esse  Baiterus  ipse  in  addendis  ed.  Tur.  monuit. 
cf.  ad  Att.  VIII,  18:  qui  me  exturbent. 

XLII.  110.  cum  forum  armatis  catervis  perditorum  hominum 
obsideres. 

Godicum  scriptura  possideres  corrupta  est  neque  potest  defendi. 
Verissima  autem  Graevii  emendatio  in  textum  est  ita  recipienda,  ut  non 
scribatur  obsideres,  sed  opsideres  (H.).  Nara  ex  hac  vera  scriptura  litteris 
transpositis  mendum  est  ortum.  V,  Brambach,  Hiilfsbiichlein  fiir  lateinische 
Rechtschreibung ;  p.  18. 

XLIII.  113.  patremne  appellem  ante  an  filium.  Hanc  Momm- 
senii  coniecturam  Baiterus  et  Kayserus  receperunt,  atque  hoc  quidem  recte; 
sed  non  dubito,  quin  hic  fuerit  ordo  verborum:  patremne  appellem  an  ante 
filium  (H.),  nam  si  aliter  res  se  haberet,  codd.  praeberent :  patremne  ap- 
pellem  ante  filium.  Mendum  autem  inde  ortum  est,  quod  scriba  ante 
vocabulo  scripto  statim,  quod  oculi  eius  ante  et  an  non  distinxerant,  omissa 
particula  an  ad  filium  aberravit.  Similhmum  mendum  affert  Madvigius 
in  adv,  crit.  I  p.  36 :  (M.  Varronis,  inquit,  est  fragmentum  e  Bimarco  satira 
apud  Nonium  p.  248  sic  expressum:  ,,Socius  es  hostibus,  socius  ita  bellum 
geris,  ut  bella  omnia  domum  auferas".  Restituetur  acumen  apertissimae 
formae  retracta  voce,  quae  post  hostibus  exCidit:  Socius  es  hostibus, 
hostis  sociis ;  ita  bellum  geris.) 

XLV.  117.  Posuerat  enim  auctoritatem,  quae  est  in  his 
omnibus,  sed  tamen  auget  et  aetas  et  honos  dignitatem. 

Verissima  est  Marklandi  coniectura:  opus  enim  erat  auctoritate; 
sed  hic  esse  debet  ordo  verborum :  opus  erat  enim  auctoritate.  Post: 
in  his  omnibus  Mommsenius  lacunam  esse  statuit;  cuiego  non  assentior; 
nam  bene  omnia  cohaerent;  sic  vertas:  Es  war  Ansehen  erforderlich ; 
zwar  besitzen  solches  diese  alle ;  aber  es  mehren  doch  Alter  und  Ehre  die 
W^iirdigkeit.  —  ,  ,  '   .    ;    r ;   -■ '■.^'■■^'■h. 

^^  XLVI.  121.  Nihil  loquor  de  pontificio  iure,  ftihil  de  ipsius 

ItiVerbis  dedicationis.    Scribendum  videtur:  nihil  de  ipsis  verbis  de- 
l^  dicationis  (H.).  Nam  verbis  est  premendum. 

:./  XLVII.   122.     Ego   vero    si   omnia    sollemnibus   verbis,    ve- 

teribus  et  proditis  institutis  acta  esse  dicerem. 

Pro  proditis  habent  codices  omnes:  praeditis.  Quamvis  autem 
Naegelsbachii  coniectura,  qui  proditis  proposuit,  ad  codd.  scripturam 
accedat,  tamen  malo  cum  Madvigio  traditis  scribere.  Nam  haec  coniec- 
tura  et  sensui  magis  respondet  neque  longius  a  codd.  vestigiis  discedit. 

XLVII.  123.  si  tribunus  pl.  verbis  non  minus  priscis  et  paene 
sollemnibus  bona  cuiuspiam  consecrarit. 

Recipienda  est  Baiteri  coniectura:  priscis  et  aeque  soliemnibus; 
nam  hic  sit  sensus  oportet:  „prope  iisdem,  quibus  utuntur  pontifices  ad 
consecrandum".  (Manutius.) 

IL.  128.  statuebantur  arae,  quae  religionem  afferrent 
ipsae,  si  loco  essent  consecratae .  .  . 

Magis  quam  Naegelsbachii  coniectura  Madvigii  probanda  est,  qui  in  ad- 
vers.  crit.  t.  I.  p.  36  scripsit:  ipsi  ei  loco  quo  essent  consecratae, 
statuens  quo  post  loco  omisso  ei  in  si  particulam  esse  mutatum.  Sed 
probabilius  est,  si  syllabam  per  dittographiam  (ipsi)  esse  ortam ;  itaque 
sic  est  scribendum:  quae  religionem  afferrent  ipsi  loco,  quo  essent  con- 
secrata.  (H.) 

L.  129.  imperia  adscribebantur  nova  iuventuti.  Quod  nuper 
Madvigius  in  advers.  crit.  t.  II.  p.  224  voluit  imperia  scribebantur  nova 
iuventuti  iam  Lambinus  poposcerat,  cum  diceret  adscribebantur  propter 
a  ultimam  vocalem  nominis  imperia  esse  positum.  Sed  quamquam  cod. 
Par.  prima  manu  scriptum  est:  imperi  adscribe  vereor  a  vulgata  lectione 
adscribebantur  recedere,  quod  Cicero  in  Sest.  c.  30.  (curatio,  quae  non 
esset  attributa  atque  descripta)  non  simplici,  sed  composito  verbo  usus  est. 
Geterum  quamquam  hoc  verbum  nullo  alio  Giceronis  loco  eam  significati- 
onem,  quae  hic  postulatur,  habere  fateor,  tamen,  quid  sibi  velit,  mani- 
festum  est  neque  video,  cur  ineptum  id  esse  Madvigius  dicat. 

LI.  131.  censor  enim,  penes  quem  maiores  nostri  —  iudi- 
cium  senatoriae  dignitatis  esse  voluerunt. 

Laus  loci  restituti  tribuenda  est  Madvigio,  qui  I.  L  t.  II.  p.  224 
scripsit:  iudicium  senatoriae  dignitatis.  Sententia  autem  Wolfii,  auctorem 

dicere  voluisse  de  dignitate  cuiusque,  ut  censor  potestatem  suam  no- 
mine  senatus  exercere  significetur,  falsa  est;    cf.  Festum  p.  246:    prae- 
teriti  senatores  quondam  in  opprobrio  non  erant,  quod  ut  reges  sibi  lege- 
bant  sublegebantque  quos  in  consilio  publico  haberent,    ita  post  exactos     .s^ 
eos  consules  quoque  et    tribuni  mil.  consulari    potestate   coniunctissimos       * 
sibi  quosque    patriciorum    et   deinde   plebeiorum  legebant,    donec   Ovinia      '^, 
tribunicia  intercessit,  qua  sanctum  est,  ut  censores  ex  omni  ordine  opti- 
mum  quemque  iurati  (sic  Meyerus.)  in  senatum  legerent :  quo  factum  est,       ] 
ut  qui  praeteriti  essent  et  loco  moti,  haberentur  ignominiosi.  cf.  Meyer  in       ] 
ind.  lect.  Hal.  a.  1844;  Hofmann,  der  romische  Senat  w.  d.  R.  1847.  '\ 

LI.  132.  Si  quid  deliberares   —   instituto  inchoares.  \ 

Locus  corruptissimus ;  maximam  probabiUtatem   habet  Halmii  con- 
iectura,  quae  est  in  textum  recipienda:   Si  quid  deliberares,    si  quid       : 
tibi  aut  piandum  aut  instituendum  fuisset  religione  domestica, 
more  vetere    ad  pontificem   detulisses:    nunc   novum   delubrum 
cum  in  urbis  clarissimo  loco  nefando  instituto  cet.  ; 

LII.  133.  in  patriae  parricidio  et  scelere. 

Gum  sententia  verbum  postulet,  Baiterus  scripsit:  in  patriae  par- 
ricidio  excellere.  Sed  verbum  maioris  gravitatis  desideratur.  Multo 
probabilius  est,  Giceronem  scripsisse:  in  patriae  parricidio  exsultare.  (H.) 
Exsultandi  verbum  apud  Cic,  cum  „in"  praepositione  coniunctum  est  etiam 
pro  Cornelio  Balbo  c.  26,  59:  non  modo  non  exsultavit  in  ruinis  . 
nostris,  et  p.  Sest.  c.  41,  88:  in  funeribus  rei  publicae  exsul-  ; 
tantem. 

LIII.   136.     Sed     ut    revertar    ad    ius     publicum    iudicandi.      | 
Lectio   dedicandi,    quam   cod.  Mediceus    praebet,    contra  P,    qui  habet: 
iudicandi,    retinenda   est;    nam   in  §  138.    scriptum    est:    quae    sunt 
adhuc  a  me  de  iure  dedicandi  disputata.  V.  Manutium  ad  h.  1.  ,■ 

N  ■ 

Lin.  137.  in  t  hisce  rebus  ut  in  urbe  .  .  ,  Codicis  Parisini  lec-     l 

'■'' 
tionem:    in   hisce  rebus   ut  in   urbem   suis   laboribus,    quae  sensu     jv 

,       J- 
caret,  sanavit  Madvigius  1.  I.  t.  II.  p.  224  haec  scribens:    in  eius  civis     <' 

aedibus,    qui  urbem  suis  laboribus.     Ea,  quae  deinde  in  cod.  Par. 

leguntur:  ab  aequitum  nota  doloris  adhuc  non  sunt  emendata;  nam 

quae  vulgo  leguntur,  longius  a  codd.  scriptura  recedunt.    Ego  autem  non 

existimo,   requiri  pronomen  tuum,    quod  Wolfius   poposcit;    sic   vertas: 

was  du  nach  der  Tilgung  des  Namens  des  Catulus   rait  einer  (eingegra- 

benen)  Inschrift  versehen  hast.    cf.  Naegelsbach,  Stilistik  p.  297. 

LIV.  138.  quid  dici,  quid  t  praere,  quid  tangi.  Recipienda 
est  Halmii  coniectura:  quid  praeiri.  cf.  §  133:  ut  mihi  praeeatis 
pos(emque  teneatis. 

LV.  141.  si  iste  t  metus  furore  instinctus,  scelere  prae- 
ceps  ....  Cum  tria  substantiva  sint,  metu  (non:  metus;  neque  enim 
dubium  est,  quin  Cicero  scripserit:  metu)  furore,  scelere,  ut  tripartita 
sit  oratio,  parlicipium  ad  substantivum  metu  positum  desideramus.  Itaque 
scribendum  essevidetur:  si  iste  metu  exanimatus,  furore  instinctus  .  .  . 
(H.)  cf.  p.  Mil.  c.  24,  65 :  non  poteram  in  illius  mei  patriaeque  custodis 
tanta  suspicione  non  metu  exanimari. 

LVL  143.  tamen  illi  di  penates.  Madvigius  1. 1.  p.  224  particulam^ 
tamen  optime  mutavit  in:  iam. 

LVII.  146.  sed  etiam  urbis  partibus  velle  esse  privatum. 

Maxima  convicia  Marklandus  scriptori  fecit  propter  verba:  urbis 
partibus.  Aut  stupidus,  inquit  homo  Anglus,  fuit  hic  rhetor;  aut  ebrius 
erat,  quum  haec  scriberet.  Sed  hoc  quoque  loco,  ut  sexcenties,  paucis 
htteris  mutatis  oratio  ea  fit,  ut  nulla  iam  indigeat  defensione.  Nam  cum 
in  cod.  Par.  scriptum  sit:  patribus  (non:  partibus).  leepius  hoc  vestigio 
insistens  scripsit:  urbis  patriae  visu.  Sed  si  cum  hac  §  verba  §  145.: 
tum  mihi  re  publica  aliquando  restituta  liceret  frui,  et  §  146 
primae:  tota  urbe  careo,  comparaveris,  intelleges  Giceronem  scripsisse: 
urbis  patriae  usu  velle.  (H.) 


IL    De  iis  rebus,  quae  contra  historiae  fidem  scripta  esse 

dicuntur. 

Deprehendisse  sibi  videbantur  Marklandus  et  Wolfius  multa ,  quae 
vel  in  temporum  ordine  scripta  essent  contra  historiam,  multa,  quae  a  vero 
Cicerone  plane  aliter  narrarentur,  aut  quae  in  hac  oratione  sic  traderentur, 
ut  Ciceroni  non  convenirent,  multos  errores,  multa  peregrinitatis  signa, 
muita,  quaedeclamator  desuoingenioadmiscuisset.  Poteramautem  tantorum 
virorum  crimina  perlustrans  animo  deficere,  ut  facile  a  proposito  recederem; 
sed  id  me  consolabatur,  quod,  cum  studia  ad  Romanorum  historiam,  anti- 
quitates,  iuris  scientiam  pertinentia  nulta  aetate  laetius  effloruissent,  quam 
nostra,  ego  plurimos  et  amplissimos  libros  exstare  vidi,  ex  quibus  ad  hanc 
orationem  tractandam  et  explanandam  multum  subsidii  petere  possem. 
Maxime  autem  Drumanno,  viro  egregio,  permultum  me  debere  fateor,  qui 

Ciceronianae  aetatis  historiam  tam  subtili  ac  recto  iudicio  scripsit,  ut  nihil 
possit  accedere.  ..,*•- 

Initium  mihi  autem  ab  iis  rebus  faciendum  existimo,  quae,  cum  e^rum 
nusquam  mentio  fiat,  nisi  in  hac  oratione,  Wolfio  ob  hanc  causam  offen- 
sioni  erant.  Nam  protinus  in  eam  sententiam  abripitur,  qua  has  res  non 
veras,  sed  a  declamatore  confictas  esse  neque  ullo  modo  ad  verisimiUtu- 
.-  dinem  accedere  existimat.  Neque  ego,  inquit,  (p.  XXXVIII)  cuiquam  auctor 
'-'  fuerim,  ut  eas  res  accipiat  pro  veris  et  exploratis,  quae  ibi  leguntur  sine 
adiumento  gravioris  auctoritatis ;  id  quod  de  oratione  pro  domo  in  pluribus 
quaestionibus  antiquitatis  adhuc  fecerunt  iure  consulti,  in  posterum  fortasse 
cautiores  futuri. 

Priusquam  autem  ad  singulos  locos  transeo,  ante  omnia  mihi  prae- 
monendum  est ,  Wolfium ,  nisi  praeiudicata  opinione  ductus  esset ,  quam 
falsam  argumentandi  rationem  sequeretur,  ipsum  intellecturum  fuisse.  Nam 
mala  esset  condicio  veterum  scriptorum  si  omnia,  quae  apud  eos  solos 
nulla  aliorum  confirmata  auctoritate  leguntur,  spuria  et  commenticia  esse 
iudicaremus;  quid  enim  restaret,  quo  velut  certo  fundamento  niteremur? 
Sed  in  iis  rebus,  quarum  alii  auctores  non  exstiterunt,  eam  nos  rationem 
sequi  oportet,  ut  de  fraude  non  cogitemus,  nisi  eius  vestigia  aUunde  ap- 
parent.  An  res  ob  eam  causam  magis  ad  verilatem  accedere  videtur,  quod 
testimonio  nescio  cuius  scriptoris  ex  naufragio  litterarum  forte  servati  con- 
firmatur?  Num  si  illo  testimonio  careret,  falsam  eam  esse  existimaremus  ? 
Accedit  autem,  quod  declamatori,  qualem  Wolfius  finxit,  qui  leges  ignorat 
neque  senatus  consulta  tenet  et  ius  civitatis  deridet,  cum  hominibus  litteratis 
hac  oratione  sub  Giceronis  nomine  edita  imponere  studeret,  male  ea  con- 
veniunt,  quae  nova  et  inaudita  sunt :  immo  usitata  potius  et  tralaticia  tahs 
promere  solet,  quia  et  nihil  aliud  ad  usum  repositum  habet  et  rebus  novis 
inauditisque  ne  deprehendatur,  raetuit;  facilius  enim  erratur  in  reconditis 
rebus  quam  in  vulgatis.  Quae  cum  ita  sint,  adduci  non  possum,  ut  ea, 
quae  Wolfius  senserit,  vera  esse  mihi  persuadeam. 

Woifius  (in  cap.  XIX  §  50)  ab  aliis ,  quam  a  scriptore  huius  ora- 
tionis  doceri  malit,  Giceronem  a  Glodio  criminis  S.  G.  fraude  in  aerarium 
relati  esse  insimulatum.  Bene  autem  evenit,  quod  huius  rei  testes  et  auc- 
tores  producere  possumus.  Nam  in  or.  pro  SuIIa  c.  XIV  §  40  scriptura 
est:  Exclusus  hac  criminatione  Torquatus  rursus  in  me  irruit,  me  accusat: 
ait  me  ahter  ac  dictum  sit,  in  tabulas  publicas  rettulisse,  et  in  §  41 :  „Vidi 
ego  hoc,  iudices,  nisi  recenti  memoria  senatus  auctoritatem  huius  indicii 
(vide  Ernestii  explicat.)  monumentis  publicis  testatus  essem,   fore,  ut  ali- 

quando  non  Torquatus  neque  Torquati  quispiam  similis  .  .  . ,  sed  ut  ali- 
quis  patrimonio  naufragus  .  .  .  aliter  haec  indicata  esse  diceret".  Quam- 
quam  autem  haec  ad  P.  Sullae  nomen  a  Gicerone  subtractum  referenda 
sunt,  Glodius  Torquati  accusationem  ita  exaggeravit,  ut  omne  senatus  con- 
sultum  a  Gic.  falsum  in  tabulas  publicas  esse  relatum  dicat.  V.  Drumann, 
Geschichte  Roms  p.  552  n.  40.  Deinde  Giceronem  illius  criminis  esse  in- 
simulatum  testatur  scholiastae,  qui  ad  Gic.  or.  de  aere  alieno  Milonis  c.  III 
§  1  extr.  (v.  M.  T.  G.  scholiastae  edd.  Orellius  et  Baiterus  pars  II  p.  345) 
haec  annotavit :  „nec  uUam  sibi  ex  iis  invidiam  re  (ita  cod.)  pertimescendam, 
qui  et  in  senatus  consultum  nihil  mentitus  sit  et  restitutionem  meruerit". 
Sive  hoc  loco  scribendum  est :  „qui  et  senatus  consultum  nuUum  mentitus 
sit"  sive:  „qui  in  senatus  consultis  nihil  mentitus  sit"  hoc  quidem  ex  hoc 
scholio  intellegitur,  Giceronem  et  illius  criminis  esse  insimulatum  et  de  eo 
se  purgatum  voluisse. 

Videmus  igitur,  quid  valeat  illud  Wolfii  argumentum,  quo  illas  res, 
quae  in  hac  oratione  nulla  aliorum  confirmata  auctoritate  legantur,  a  de- 
clamatore  fictas  esse  iudicat. 

Ad.  c.  V.  §  13  per  ironiam  dicit  W.,  oblitos  esse  Ciceronem  et  As- 
conium  ad  Milon.  c.  14  narrare,  a  M.  LoIIio  insidias  esse  paratas  Pompeio 
et  Giceroni.  Ad  has  insidias  illa  esse  referenda  verisimile  est,  quae  scripta 
sunt  in  Sest.  c.  XXXII  §  39:  „initur  consilium  de  interilu  Gn.  Pompei" 
et  in  Mil.  c.  7 :  „comprehensus  est  in  templo  Gastoris  servus  P.  Glodii, 
quem  ille  ad  Gn.  Pompeium  interficiendum  collocarat",  et  c.  14:  „haec  in- 
sidiata  Pompeio  est" ;  ad  insidias  Tullio  structas  locus  Milon.  c.  XIV  per- 
tinet:  „Itaque  quando  illius  postea  sica  illa,  quam  aGatilina  acceperat,  con- 
quievit?  Haec  intentata  nobis  est".  Hoc  autem  suspicari  licet,  non  Glodium 
ipsum  rem  egisse,  sed  alicui  satelliti  scelerum  suorum  mandasse,  qui  per 
servum  Pompeium  occidere  conaretur.  cf.  Savels,  comment.  de  M.  T.  G. 
or.  pro  domo  p.  13. 

Quae  in  c.  II.  §  3.  leguntur ,  pontifices  de  Gicerone  absente  senten- 
tiam  dixisse,  optime  explicantur,  si  statuimus,  eos  solos  sententiam  dixisse, 
:qui  erant  senatores  atque  id  factum  esse  illo  senatu,  cuius  in  Sest.  c.  LXII 
mentio  fit  „quo  P.  Servilius  omnes  prope  ab  inferis  revocavit  Metellos". 
cf.  Drumann  If  p.  310  n.  41.  Neque  magis  haeremus  in  c.  XXIU  §  59, 
ubi  Gicero  dicit,  filiolo  suo  et  Quinto  fratri  saepe  esse  insidias  paratas,  id 
quod  Wolfio  ofifensioni  erat;  nihil  enim  tam  graviter  dictum  legi  apud 
Ciceronem  de  repetitis  talibus  insidiis.  At  quis  non  videt,  illud  oratorie 
esse  dictum;  quis  uescit,  CSiceronem  omnes  res,  quae  ad  eius  exilium  per: 

tinebant,  verbis  auxisse?  Accedit,  quod  Gicero  ne  in  Sestiana  quidem  de 
hac  re  sibi  constat;  nam  cum  in  cap.  XXIV  §  53  scriptum  sit,  liberos  ad 
necera  quaesitos  esse,  in  eiusdem  or.  c.  LXIX  §  45 ,  ubi  hoc  referri  ex- 
spectes,  hoc  ununi  dicit,  Hberos  esse  dissipatos?  Ecquid  vides  Wolfianae 
sententiae  perversitatem  ?  An  id  nobis  statuendum  est,  or.  Sest.  c.  XXIV 
et  LXIX  non  ab  eodeni  esse  scripta? 

Ad  c.  XXVII  §  70,  ubi  scriptum  est:   „nam  tribunis  plebis  referen- 
tibus  sententiam  de  me  designatus  consul  saepe  dixisti"  Wolfius  adnotat 
haec:    „Octo  tribunis  plebis  saepenumero  referentibus  credo.     Unam  Len- 
tuH  designati  cos.  de  se  sententiam  laudat  Gic.  pro  Sest.  §  70."    Sed  Wol- 
fium  plane  fugit,   quae  sententia  insit  in  verbis   „tribunis  plebis  referen- 
tibus."     Non  hoc  dicit  Gicero,  P.  Lentulum  saepe  sententiam  de  se  desig- 
natum  consulem  dixisse,   cum  octo  tribuni  plebis  de  Giceronis  reditu  re- 
ferrent  (v.  Drumann,  II  p.  281) ;  nam  cum  verbis  „tribums  pl.  referentibus" 
in  enuntiato  insequenti  contra  positum  sit  „ex  Kalendis  Jan."  satis  intelle- 
gilur,  Giceronem  ita  dividere,  ut  dicat  anno  58.  de  suo  reditu  rettuhsse  tri- 
bunos   (,nam  Piso  et  Gabinius  consules  P.  Glodii   lege  impediti   de  hac  re 
referre  non  audebant,  v.  Sest.  c.  XXXlIj,  proximo  aulem  anuo  (57)  Len- 
tulum  consulem  ipsum.   Itaque  sic  vertas:  Denn  solange  die  Vollcstribunen 
die  Antrage  iiber  meine  Riickkehr  stellten  (anno  58.),  hast  du  oft  als  er- 
wahlter  Gonsul  deine  Meinung  iiber  mich  geaufsert;  seit  dem  ersten  Januar 
aber  (anno  57 j  hast  du  cet.     Quoniam  autem  demonstravimus,  quae  sen- 
tenlia  verbis  „tribunis  pl.  referentibus"  subiecta  sit,  reslat,    ut  probemus, 
Lentulum  anno  58.,  quo  tr.  pl.  de  reditu  Giceronis  referebant,  saepe  sen- 
tentiam  dixisse.     Hoc  autem  probatur  Sest.  c.  XXXII  §  69:  „qui,  cum  in 
senatu  privali,  ut  de  me  sententias  dicerent,  flagitabant,  legem  iUi  se  Glodiam 
limere  dicebant" ;  imperfectum  autem  „flagitabant"  docet,  Giceronis  causae 
saepe  a  privalis  mentionem  factam  esse.    Sed  quid  Ijoc  ad  hanc  rem?    Num 
Lentulus  lum  privatus  erat?     Sane;    nam  consul  designatus  erat  privatus 
(cf.  hanc  tu,  P.  Lentule,  neque  privatus  neque  consul  legem  esse  umquam 
putasti).    At  ubi  scriptum  est,  Lentulum  in  illis  privatis  fuisse,   qui  flagi- 
tabant,  ut  de  Gicerone  sententias  dicerent?  Hoc  nusquam  scriptum  est;  sed 
nemo  dubitabit,  quin  res  sic  se  habeat,  qui  Sest.  c.  XXXll,  XXXIU,  LXIX, 
Mil.  c.  XV  legerit.  "  ;   ;  .^^-  , 

Ad  c.  X  §  26,  ubi  res  frumentaria  ex  ore  impurissimo  Sex.  Glodil  esse 
erepta  narratur,  Wolfius  monet  apud  Asconium  in  Pis.  c.  4  et  Dionem  XXXVIII, 
13,  qui  P.  Glodii  legem  de  annona  tangant,  nihil  esse  scriptum  de  cura 
Sex.  Glodio  mandata,  cuius  ne  Gicero  quidem  meutionem  faciat. 

Hoc  unum  dico,  cum  ea,  quae  in  c.  18,  („hanc  tibi  legem  Clodius 
scripsit")  scripta  sunt,  Sest.  c.  LXIV  et  Mil.  c.  XII  confirmentur,  hoc  quoque 
verum  esse  existimo,  Sex.  Glodio  rem  frumentariam  esse  traditam. 

Ad  c.  IX  §  22  satis  habeo  Drumanni  verba  afferre  (II.  p.  237  n.  87): 
1^.'  „Gaesar  und  Glodius  blieben  in  steter  Verbindung ,  bis  Gicero  und  Gato 
l^i  entfernt  waren;  dem  Briefe  Gaesars,  welchen  Glodius  dem  Volke  vorlas 
;^  und  dessen  Echtheit  Gicero  nicht  unbedingt  zu  leugnen  wagt,  waren  offenbar 
r  viele  andere  vorausgegangen" ;  et  (III,  p.  753):  „Auch  im  Felde  blieb  Gaesar 
il"  mit  Rom  und  mit  den  Mannern,  deren  er  bedurfte,  in  steter  Verbindung ; 
r  seine  Freunde  und  Sendlinge  vermittelten  sie  und  nicht  weniger  seine 
:•     Briefe.'* 

Denique  nullius  momenti  est,  quod  Wolfius  (ad  §  127)  de  lege  Pa- 
piria  attulit ;  nam  et  satis  defenditur  iis,  quae  in  ep.  ad  Att.  IV,  2  §  3 
scripta  sunt,  neque  quidquam  in  eius  descriptione  inest,  quod  iustae  offen- 
sioni  sit,  cf.  Th.  Mommsen,  rom.  Staatsrecht.  I.  p.  142  ann.  2. 

Satis  verba  mihi  fecisse  videor  de  iis  rebus,  quae  in  hac  oratione 
aliorum  scriptorum  testimonio  carent.  Sequitur,  ut  ad  reliqua  transeamus, 
quae  contra  historiae  fidem  et  veritatem  inesse  dicuntur. 

Atque  primum  quidem  Wolfius  in  c.  I  imperitiam  declamaloris  notat; 
falsum  enim  esse,  nemini  nisi  senatori  licuisse  fieri  pontificem  vel,  ut 
deinde  dicatur,  viros  tantum  senatorii  ordinis  ad  sacerdotium  esse  delectos. 
lam  si  non  omnes,  sed  tantum  partem,  vel  plerosque  etiam  senatores 
fuerint,  aut  si  quis  illud  de  prisca,  non  de  Ciceroniana  aetate  capiendum 
putet,  tota  sententia  corruat  necesse  esse  misereque  evanescat  divinum 
institutum. 

Ex  Giceronis  ad  Att.  ep.  libr,  IV,  2  (,  ,adhibentur  pontifices  omnes,  qui 

erant  senatores")  satis  constat,  non  omnes  pontifices  fuisse  senatores ;  neque 

enim  ius  pontificium  erat,    ut   hoc  ipso  sacerdotio  in  senatum  introirent. 

(cf,  L.  Mercklin,  die  Gooptation  der  Romer ;  Mitau  und  Leipzig  1848 ;  p.  1 79 : 

„Die  iibrigen  pontifices  sind  nicht  vermoge  ihrer  Priesterwiirde  Senatoren"; 

Gic.ad  Att.  4, 2,  2 ;  Phil.  V,  17,  46 :  Senatui  placere,  C.  Gaesarem,  c.  f.,  ponti- 

iQ;,ficem,   propraetorem,    senatorem  esse)  neque  id  institutum  erat,   ut  nemo 

;'^ r;nisi  qui  senator  esset,  pontifex  fieri  posset.   At  neutrum  h.  1.  dictum  est, 

vVsed  id  significatur,  maiores  voluisse,  senatores  vel  amplissimos  viros  (§  2; 

eritcausa,  cur  consilium  maiorum  etc.)  potissimum  ad  pontificatum  deligi. 

Deinde  Wolfius  (c.  V  §  11)  monuit  scriptorem  „quocunque  loco  vellet, 

motus  concitasse  et  senatum  habuisse";  nam  cum  in  §  6  senatum  in  Capi- 

tolio  habitum  ibique  concursum  esse  factum  finxisset  idquein  §  16  repe- 

tivisset,  in  §  1 1  euiii  narrare,  senatum  in  templum  Goncordiae  esse  vocatum. 
Gensor  putasse  videtur,  uno  die  senatum  esse  habitum.  At  ex  Gic.  ep.  ad 
Atticum  dalis  scimus,  non  uno  die,  sed  compluribus  diebus  senatum  habituin 
et,  cum  senatus  habebatur,  concursum  esse  factum.  Nam  1.  1.  IVl  §  6 
scriptum  est:  „Eo  biduo  cum  esset  annonae  summae  caritas  et  homines 
ad  theatrum  primo,  deinde  ad  senatum  concurrissent .  . .  cum  per  eos  dies 
senatus  de  annona  haberetur  et  ad  eius  procurationem  sermone  non  solum 
plebis  . .  .  Pompeius  vocaretur ;  .  .  .  multitudoque  a  me  nominatim  postu- 
laret:  Factum  est  senatus  consultum  in  meam  sententiam,  ....  Postridie 
senatus  frequens".  Itaque  cum  compluribus  diebus  senatus  habitus  esset, 
id  quod  in  hac  oratione  quoque  c.  IV  scriptum  est  (quam  sententiam  dixi?. 
quae  erat  superioribus  diebus  agitata  in  senatu),  non  est,  cur  haereamus, 
cum  scriptum  legamus,  et  in  GapitoUum  et  in  templum  Goncordiae  senatum 
esse  vocatum.    cf.  Drumann,  II.  p.  305,  n.  12.    Savels,  comment.  p.  12. 

Ad  id  vero  quod  notatum  est  c.  VII  §  17,  auctorem  verbis:  „sic  reditu 
meo  —  reducta  videantur"  non  dilucide  dixisse  neque  forsan  ipsum  scivisse, 
num  iam  pridie  Kal.  Oct.  aliquem  effectum  habuisset  frumentaria  potestas 
Pompei,  hoc  monendum  esse  videtur,  illa  verba  ad  annonae  vilitatem  esse 
referenda,  quam,  cum  senatus  de  Giceronis  restitutione  decrevisset,  statim 
successisse  ex  huius  or.  c.  VI  scimus;  reditus  autem  vocabulo  ea  vis  sub- 
iecta  est,  qua  non  minus  quam  in  §  17  reditum  a  p.  R.  decretum  vel  de 
reditu  decretum  significat;  huic  decreto  quodammodo  opponitur  adventus; 
nam  cum  paullo  post  Giceronis  reditum  annona  opera  Pompei  ingravesceret, 
ut  iam  plane  inopia  ac  fames,  non  caritas  timeretur,  Gicero  in  senatu  eam 
sententiam  dixit,  ut  pro  beneficio  populi  Romani  aUquid  praestaret.  Qua 
siententia  non  solum  famem  esse  depulsam,  sed  etiam  cives  a  caede  et 
incendiis  esse  defensos,  Gicero,  cum  hanc  orationem  haberet,  et  ipse  scivit 
et  in  c.  VIII  §  18  dilucide  dixit. 

Praeterea  Wolfius  (in  c.  XIII  §  34)  miratur,  augures  adesse  dici  in 
tali  causa,  quae  proprie  ad  pontificum  cognitionem  pertinuerit;  neque  enim 
verisimile  esse,  illos  ideo  affuisse,  quod  plerique  pontifices  iidem  fuerint 
augures,  aut  tamquam  sententiam  laturos;  restare  ergo,  ut  cum  Ferratio  au" 
gures  fortuito,  non  necessario  praesentes  putentur,  aut  ad  eam  sententiam  con- 
fugiatur,  quae  tot  simiUbus  difficultatibus  medeatur,  ut  ista  verba  verba  esse 
credantur.  At  mihi  neque  ilud  neque  hoc  probatur.  Nam  si  recta  esset  sententia 
Ferratii,  qui  (in  epist.  Venetiis  1738)  augures  advocatos  Giceronis  et  non 
tamquam  iudices,  sed  eorum  testes,  quae  dicturus  esset,  fuisse  ex  verbis» 
quae  in  or.  de  har.  responso  leguntur  ^maxima  frequentia  ampUssimorum 

ac  sapientissimorum  civimn  adstante"  concludit,  oratorem  in  §  39  accuratius 
de  augurum  iure  dicere  non  oportuit.  Sed  ego  iudico,  augures  in  hac  caussa 
a  pontificibus  ut  existimatores  omnium  rerum,  quae  ad  auspicia  pertinebant, 
esse  adhibitos,  cf,  Marquardt,  rom,  Staatsverwaltung  III,  p.  384:  „Die  Augurn 
sind,  wie  die  Pontifices,  ein  Gollegium  von  Sachverstandigen,  dessen  Beistand 
die  Magistrate  bei  allen  Handlungen  requirieren,  bei  welchen  der  Staat  sich 
der  Genehmigung  des  gottUchen  Willens  zu  versichern  hat." 

Porro  in  cap.  XIV  §  38  dupliciter  imperite  fecisse  declamatorem 
Wolfius  dicit ,  primum ,  quod  patricios  etiam  tum  putaverit  auctores  factos 
comitiorum,  id  quod  priscis  quidem  aetatibus  verum  fuerit,  non  Giceroniana, 
qua  patriciatus  nemini  viam  in  Senatum  aut  praecipuum  locum  daret, 
sed  illa  auctoritas,  si  modo  fuerit,  esse  debuerit  Senatus  i.  e.  Patrum, 
non  patriciorum;  deinde  quod  tanti  existimaverit  hanc  omnem  rem,  quod 
patres  auctores  fierent  eorum,  quae  populus  in  comitiis  iussisset.  Ego 
primum  illam  auctoritatem  non  senatus,  sed  patriciorum  fuisse  demon- 
strabo ;  deinde  exponam,  illam  auctoritatem  etiam  tunc  Giceroniana  aetate 
fuisse  neque  esse,  cur  oratorem  eam  imperite  pluris  fecisse  dicamus. 

Atque  primum  quidem  satis  constat,  acta  comitiorum  sic  rata 
haberi,  si  patres  eorum  auctores  facti  erant.  Sed  cum  anno  ab  urbe 
condita  415.  Q.  Publilius  Philo  legem  tulisset,  legum,  quae  comitiis  cen- 
turiatis  ferrentur,  ante  initum  suffragium  patres  auctores  fierent  (Liv.  VIII 
c.  12),  patribus  non  iam  licuit,  acta  centuriatorum  et  curiatorum  comi- 
tiorum  reprehendere.  Deinde  lex  Maenia  intervenit  (a.  a,  u.  c.  468),  qua 
sancitum  est,  ut  consulum  (magistratuum)  quoque,  qui  comitiis  centuriatis 
crearentur,  patres  ante  auctores  fierent.  Quid  autem  de  patribus  sen- 
tiendum  est?  Disputaverunt  nuperrime  de  hac  re:  H.  Ghristensen  ,,die 
urspriingliche  Bedeutung  der  patres"  (Hermes  IX,  p.  196  seqq.)  et  ,,die 
urspriingliche  Bedeutung  der  patricii"  (Husum,  1876);  vide  etiam  censuram 
Langii  commentationis  „de  patrum  auctoritate"  ab  eodem  scriptam  in 
annal.  philol.  a.  1876  p.  521;  Lange,  de  patrum  auctoritate  (duabus  com- 
mentationibus,  quarum  una  Lipsiae  anno  1875  prodiit,  altera  a.  1876); 
cf.  H.  Schilleri  censuram  horum  libellorum  in :  Bursiaiis  Jahresbericht  t.  XIX 
p.  400  seqq.  Nobis  contra  Wolfii  sententiam  id  solum  demonstrandum  est, 
non  senatum,  sed  patricios  esse  auctores  factos.  Horum  patriciorum  id 
quoque  erat,  ut  interregem  proderent ;  sed  quamquam  hi  etiam  patres  (velut 
ap.  Livium  in  lib.  XXII.  c.  34 :  interreges  proditi  sunt  a  patribus)  dicuntur, 
tamen  interregem  non  a  senatu,  sed  a  patriciis  proditum  esse  ex  loco 
Asconii  intellegitur.     Nam  cum  apud  eum  scriptum  sit  (Riessling  et  Sch6U 

p.  27):  „cura  Pompeius  gener  Scipionis  et  T.  Manutius  tribunus  pl.  referri 
ad  senatum  de  patriciis  convocandis,  qui  interregem  proderent,  non  essent 
passi",  hoc  apparet,  patricios  et  senatum  non  fuisse  eosdem.  Utrum  autem 
soli  ii  patricii,  qui  senatores  erant,  (Mommsen  cum  al.  locis,  tum :  rSmi- 
sches  Staatsrecht,  I.  Bd.  2.  Aufl.  p.  634)  an  patres  familias  gentium  pa- 
triciarum  (haec  est  sententia  Langii)  coierint,  ad  quaestionem,  quam  insti- 
tuimus,  nihil  interest.  Quoniam  autem  hoc  demonstratum  est,  altera  Wolfii 
criminatio  repellenda  est.  Glare  Livius  testatur,  etiam  sua  aetate  patricios 
auctores  factos  esse,  I,  c.  1 7  :  decreverant  enim,  ut,  cum  populus  regem 
iussisset,  id  sic  ratum  esset,  si  patres  auctores  fuerint :  hodieque  in  legibus 
magistratibusque  rogandis  usurpatur  idem  ius  vi  adempta.  Neque  hoe 
offensioni  esse  debet,  quod  scriptor  haec  omnia  tanti  putavit ;  parva  enim 
esse  haec.  Sed  Romani  ista  parva  (Liv.  VI,  41)  non  contemnebant 
neque  Cicero,  qui  haec  inter  iura  patriciorum  commemoravit,  excusatione 
eget,  quia  Romani  ne  quid  de  rebus  a  maioribus  institutis  immutaretur, 
anxie  providebant. 

Deinde  Wolfius  arguit  verba:  auspiciaque  popuh  Romani,  si  magi- 
stratus  patricii  creati  non  sint,  intereant  necesse  est,  quum  interrex  nullus 
sit,  quod  et  ipsum  patricium  esse,  et  a  patriciis  prodi  necesse  est.  Sed 
Wolfius  illa  verba  non  magis  intellexit  quam  Ferratius;  hic  ut,  quae 
vis  inesset  in  enuntiato  „si  magistratus  patricii  creati  non  sint",  non  in- 
tellexit,  sic  „magistratus  patricii"  falso  explicuit.  Neque  enim  magistratus 
patricii  ii  sunt,  qui  a  nullo  nisi  a  patricio  geri  possint,  sed  iidem  ac  ma- 
gistratus  curules;  cf.  Mommsen,  romisches  Staatsrecht  I  p.  18  edit.  II: 
wie  denn  auch  das  romische  Staatsrecht  in  diesem  Sinne  die  Magistraturen 
einteilt  in  magistratus  patricii,  d.  h.  nicht  dem  patricischen  Stande  vor- 
behaltene  Amter,  aber  Amter  der  patricisch  plebejischen  Gemeinde.  cf.  ann.  2. 
Weissenborn  ad  Liv.  IV.  c.  43  §  10:  der  Name  (patricius  magistratus)  w^urde 
auch  beibehalten,  als  schon  Plebejer  Zutritt  zu  den  Amtern  erhalten  hatten, 
80  dafs  der  Ausdruck  nicht  wesentlich  verschieden  ist  von  curules  magi- 
stratus.  Hoc  autem  dicit  Gicero:  Si  acciderit,  ut  consulari  potestate  magi- 
stratus,  qui  auspicia  habent,^)  non  sint,  (cf.  Mommsen  1. 1.  I  629)  et  ob  eam 


^)  Mommsen,  1.  ].  I  86:  die  Auspicia  publica  kommen  den  Magistraten  zu; 
I,  88:  indes  erforderte  eben  diese  Gonsequenz,  dafs,  als  und  soweit  die  Plebejer, 
zu  denselben  zugelassen  waren,  zwischen  den  Auspicien  der  Beamten  patricischen 
und  der  Beamten  plebejischen  Standes  kein  Unterschied  weiter  stattfinde;  in  der 
That  ist  dies  auch  niemals  geschehen.  "."'"".  '^-^O^ 

rem  interregnuin,  quo  auspicia  renovari  debent,*)  fiat  necesse  sit  (nam  dum 
unus  erit  patricius  magistratus,  auspicia  ad  patres  redire  non  possunt; 
Cic.  ad  Brut.  I  5,  4.)  auspicia,  si  nuUus  iam  patricius  erit,  intereant  necesse 
est  neque  enini  renovari  possunt  auspicia  nisi  ab  interrege;  sed  interrex 
non  iam  erit,  quia  interregem  et  patricium  esse  et  a  patriciis  prodi  necesse 
«st.    cf.  Mommsen  1.  1.  I.  630, 

In  c.  XV.  §  40.  Wolfius  id  quod  de  M.  Bibulo  ab  Appio  Claudio  Pul- 
^'^'chro  (Mommsen,  rom.  Staatsrecht  II,  1  p.  286  annot.  3)  in  contionem 
producto  legitur,  a  declamatore  fictum  esse  putat ;  nam  certe  veram  histo- 
riam  docere  Appium  Claudium  et  Ciceronem  nondum  illo  tempore  re- 
*'  conciliatos  esse;  itaque  verisimile  non  videri,  Bibulum  ab  Appio  esse 
productum,  ut  Clodii  tribunatum  oppugnaret.  Sed  scriptorem  huius  ora- 
^■^.  lionis  non  fugisse,  tum  Ciceronem  et  Claudium  nondum  reconciliatos 
fuisse,  ex  §  112,  ubi  Appius  fur  dicitur,  et  §  83  („Sed  si  patrem  tuum, 
civem,  medius  fidius,  egregium  dissimilemque  vestri)  satis  intellegitur. 
At  ubi  scriptum  est,  Bibulum  esse  ab  Appio  productum,  ut  Clodii  tri- 
bunatum  infirmaret?  Bibulum  esse  productum,  dicit  Cicero;  cur  pro- 
ductus  sit,  non  item.  Quis  credat,  Appium,  qui  de  Ciceronis  reditu  non 
promulgavit,  Bibulo  contionem  dedisse,  ut  Clodium  tr.  pl.  lacesseret?  Sed 
hoc  dicere  sane  licet ,  Bibulum  in  contione  nescio  qua  de  causa  verba 
facientem  subito  privato  consilio  in  Clodium  esse  invectum.  cf.  Drumann, 
II,  281,  annot.  44. 

lam  vero  si  Wolfius  in  c.  27  §  71  in  verbis  haesit:  „nam  non  est 
ita  latum,  ut  mihi  Romam  venire  liceret,  sed  ut  venirem",  satis  habeo 
eum  ad  Pis.  c.  15  relegare,  quo  illa  verba  defenduntur;  ibi  scriptum  est: 

Me  Kalendis  Tanuariis frequentissimus  senatus ,    concursu    Italiae, 

K^;  referente   clarissimo    ac   fortissimo    viro,    P.  Lentulo,    consentiente    atque 

S,f-una  voce  revocavit.  cf.  in  Vatin.  III,   7:  quem  vides  omnium  civium  de- 

k  «iderio,  ipsius  denique  reipublica  luctu  esse  revocatum.   Ea  autem,  quae 

censor  de  conformatione    sententiae  dicit,  ad  eius  studium  cavillandi  re- 

ferenda  sunt. 

Ea,  quae  a  Marklando  de  verbis  (c.  28  §  73)  „nulli  pagani  aut 
montani"  (W.  A.  Becker,    Handbuch   der   rom.  Altertiimer,  II,  1  p.  175, 


*)  Mommsen  1.  1.  p.  87:  ^uk  aHi  letzter  Trager  der  Beamtengewalt  die 
G^samtheit  der  patiicischen  Senatoren  und  das  ZwischenkSnigtum  galt,   so  dafs    > 
wenn   ein   hdchster  Beamter  vorhanden  war,    diese  Gewalt    ruhte,  :. 
sofort    aber  hervortrat,   wenn  derselbe  fehlte,    drflckte  sich  scharfer    ' 
noch  als  in  den  weltliohen  Geschaften  nach  der  Seite  der  Auspicien  aus. 

ann.  896 ;  Mommsen,  de  collegiis  et  sodaliciis  Romanorum,  Kiliae  1848» 
p.  14)  notata  sunt,  iara  a  Gesnero  ita  sunt  profligata,  ut  etiam  Wolfio  in 
iis  nihil  iam  M.  Tullio  indignum  esse  videretur.  (cf.  Drumann  II,  240, 
annot.  26  et  V,  p.  478).  Restat  igitur,  ut  Wolfii  accusationem  refutemus, 
qui  ea,  quae  in  eadem  §  de  conventiculis  plebis  urbanae  velut  publica 
auctoritate  florentibus  leguntur,  vix  illo  tempore  Ciceronem  scribere  po- 
tuisse  iudicat.  Quod  maxime  hoc  loco  Asconii  (in  CorneHanam,  in  Kiess- 
lingi  et  Schoelli  ed.  p.  67)  demonstratur:  Frequenter  tum  etiam  coetus 
factiosorum  hominum  sine  publica  auctoritate  malo  pubhco  fiebant :  propter 
quod  postea  coUegia  et  S.  C.  et  pluribus  legibus  sunt  sublata  praeter  pauca 
atque  certa  quae  utilitas  civitatis  desiderasset,  qualia  sunt  fabrorum  lic- 
torumque.  Sed  nobis  monendum  est,  illo  senatusconsulto  anni  LXIV. 
(v.  Mommsen,  1.  1.  p.  74)  non  modo  non  omnia  collegia  esse  dissoluta, 
sed  etiam  id  ipsum  S.  C.  ab  Asconio  laudatum  lege  Clodia  de  coUegiis 
restituendis  novisque  instituendis  anno  LVIII.  perlata  esse  sublatum. 
(v.  Mommsen,  I.  1.  p.  76).  cf.  in  Pis.  IV,  9 :  collegia  non  ea  solum,  quae 
senatus  sustulerat  restituta,  sed  innumerabilia  quaedam  nova  ex  omni  faece 
urbis  ac  servitio  concitata.  Ascon.  ad  h.  1. :  Diximus  L.  Pisone  A.  Gabinio 

coss.  P.  Clodium  tr.  pl tulisse  .  .  .  .  de  collegiis   restituendis    novis- 

que  instituendis,  quae  ait  ex  servitiorum  faece  constituta.  Cicero  pro  Sestio 
XXV,  55 :  ut  coliegia  non  modo  illa  vetera  contra  S.  C.  restituerentur, 
sed  ab  uno  gladiatore  innumerabiha  alia  nova  constituerentur.  cf.  Halm, 
pro  Sest.  p.  148. 

Insulsitas,  quam  Wolfius  in  verbis  ,,poena  legitima"  (c.  XXXI  §  83) 

invenit,    inde  orta  est,    quod  censor  a  sententia  scriptoris  aberravit,   qui 

vocabulo  ,,legitima"  ita  usus  est,  ut  non  id,  quod  Wolfius  significari  voluit, 

demonstret.     Qui  cum  poenam  legitimam  idem  valere  ac  poenam  meritam 

seu  iustam  („ille  poenam  meritam  tulit,  in  me  damnati  poena  esse  non 

potuit".  sic  explicat  Wolfius)  temere  sibi  persuasisset,  antitheta  indagavit. 

0   misellum   declamatorem,    qui  talia  antitheta   componeret!     At  poena 

legitima  non  significat  poenam  iustam,  sed  poenam  lege  irrogatam;  nam 

tribunus   plebis  Appio  Claudio  lege  imperium   abrogaverat  et  id   ipsum, 

imperium  lege  abrogatum,  dicitur  poena  legitima.     Huic  opponitur  poena 

Ciceronis,  quae  non  erat  poena  legitima,  quia  illa  lex  Glodii  de  Giceronis 

-v/.quidem  sententia  lex  non  erat.  (cf.  Drumann,  II,  258:  „Nach  der  Meinung 

'i''i4es  Verurteilten  war  des  Gesetz  ungflltig"  et  ea  quae  sequuntur).  V.  Manu- 

If  tium  ad  h.  1. ,  Imperium  autem,  quod  Appio  Claudio  lege  tribuni  plebis  ab- 

rogatum  est,  consulare  fuisse  Manutius  existimavit;  sed  virum  doctissimuin 

anno  demum  79.  Appium  fuisse  consulem  ftigit.  (v.  Drumann  II,  p.  184). 
Hoc  aulem  verisimile  videtur,  Appium^  cum  anno  89  praetura  eum  functum 
esse  (Drumann  II,  p.  184)  et  Cinnam  ab  anno  87.  quattuor  deinceps  con- 
sulatus  gessisse  constet,  praetorium  illo  tempore  foris  aliquod  negotium 
publica  auctoritate  gessisse. 

Magna  est  Marklandi  levitas,  qua  (c.  XXXII  §  83).duas  diversas  epi- 

stolas  a  senatu  ad  exteras  civitates  missas,  quarum  altera  nationibus  ex- 

teris  Giceronis  salus  commendabatur,  altera  sociis  populi  Romani,    quod 

eum  benevole  recepissent,    gratiae   agebantur,    a  scriptore  b.  or.  confundi 

dicit.    His  autem  locis  praeter  hunc  earum  a  Cicerone  mentio  fit:    in  Pis. 

.;    c.  XV;  pro  Sest.  c.  LX;   pro  Planc.  c.  XXXII;   Paradox.  IX.    Quia  autem 

^^i.illo  loco,    ubi  prioris   epistolae,   qua  Ciceronis  salus  nationibus  commen- 

fp  dabatur,  verba  servata  sunt,  Cicero  civis  servatorque  reipubl.  (in  Pis.  c.  XV) 

^"  appellatur,  cum  illo  loco,    ubi  posterior  epistola  commemoratur,   nihil  de 

'.?:  hac  appellatione  scriptum  sit,  Marklandus,  quoniam  h.  1.  posterioris  epistolae 

I  ■  ita   mentio   fit,    ut   in   ea  Ciceronem  civem  optime  de  republica  meritum 

«;•.  similiter  atque  in  priore,  appellatum  esse  videamus,  temere  duas  epistolas 

;;'   a  declamatore  confundi  putavit.  At  posterioris  epistolae  nusquam  accuratam 

^^  mentionem  fieri  Marklandus  ipse  concedit.  Nonne  igitur  in  posteriore  quoque 

fc    epistola,  de  qua  praeter  pauca  Sest.  verba  ( —  cuius  umquam  propter  salutem 

nisi  meam  senatus  publice  sociis  populi  Romani  gratias  egit  — )  nihil  traditum 

■r^'; .  est,  similis  appellatio  Ciceronis  atque  in  priore  esse  poterat  ?    Num  licet 

ilico  de  confusione  cogitare?  lam  vero,  quod  de  appellatione  ipsa  Marklandus 

~  .  reprehendit,  eiusdem  levitatis  est.    Cuius  verba  haec  sunt:  cum  civis  optime 

h--  de  republ.  meritus  tralaticii  honoris  appellatio  sit,  et  eiusmodi,  quae  sex- 

4-  centies  civibus  omni  tempore  tribui  posset,  absimile  vero  videtur,  tam  per- 

|:  functone  nunc  virum  laudari  a  senatu,  a  quo  antea  appellationem  tuHsset 

-■"  infinito    ampliorem  et   nuUi  umquam  civi   impertitam.    At   cum  Cicero  a 

§  72  se  nunquam  exulem,  sed  semper  civem  fuisse  demonstret,  h.  1.  appel- 

latio  „civis  optime  de  repubhca  merilus"  eo  aptior  est,  quod  nomen  „civis" 

de  quo  agitur,  in  eo  magis  exstat  atque  apparet;  nam  in  altera  appellatione 

„civis  conservator  reipubUcae"  nomen  „civis"  minus  esset  conspicuum  et 

alterum  „conservator  reipublicae"  esset  gravius.  At  h.  1.  non  de  conservatore,    ' 

se  de  cive  agitur.  .:5ii?-':^:.;   ■■i:^-;:;^-^ --''" '■'•■^^^ 

Argumentum  peregrinitatis  Marklando  esse  videtur,  quod  in  c.  XXXXV.  .|j^'^ 
§  117   tribuno  pl.  licuisse  pontificem  vel   denuntiare  vel  cogere  ad  {wac-^'-^^ 
tionem  numeris  sui  scriptum  est.     Qua  in  re  Dionysii  Halic.  a.  r.  II,  73 
nititur,  ubi  pontiflces  fuisse  avoTreo^^vooc  7ra<iifj<;  5(x7j?  te  xat  t^r]i\iiaL(Z  tra- 

ditum  est.  Sed  iam  Generus  Dionysium  in  tantum  verum  dicere  monuit, 
quatenus  pontifices  rationem  cogerentur  ordinarie  reddere  suarum  actionum, 
sententiarura.  De  potestate  autem  tr.  pl.  confer  Mommsen,  rom.  Staats- 
recht,  I  p.  26  annot.  1;  II  p.  20  annot.  6. 

Tot  similibus  erroribus,  qui  in  hac  oratione  deprehendantur,  Mark- 
landus  id  quoque  addendum  esse  putat,  quod  uno  tempore  et  foedera 
provinciarum  icta  et  legem  de  Cicerone  scriptam  esse  in  c.  L  §  139  le- 
gimus.  Non  primus  ille  hoc  notavit;  sed  iam  Graevius  cum  Pisone  et 
Gabinio  consulibus  antea  Glodium  de  provincia  Macedonia  et  Syria  trans- 
egisse  putavit;  sed  licet  tum  demum  cum  illis  decidisset,  tamen  hoc 
non  esse  foedera  provinciarum  ferire.  Haec  Graevius.  At  sive  locutioni 
„foedera  feriebantur"  ea  vis  subiecta  est,  qua  consulibus  lege  provincias 
datas  esse  et  tribunum  pl.  cum  consulibus  decidisse  significat,  sive  ea, 
(jua  Glodium  et  consules  de  Gicerone  et  de  provinciis  pactionem  fecisse 
dicit,  Gicero  recte  dicere  potuit  „uno  tempore"  omnia  esse  facta;  nam 
sive  illa  vis  spectatur,  a  Glodio  eodem  die,  quo  Gicero  Roma  discessit, 
duas  esse  leges  promulgatas,  unam  de  provinciis  consulum,  alterara  de 
pernicie  Giceronis  (v.  Drumann,  p.  257.  Sest.  c.  X)  constat;  sive  hanc 
spectare  libet,  haud  multo  post  pactionem  factam  (quam  mense  Februario 
aut  Martio  factam  esse  verisimillimum  est)  Gicero  in  exsilium  profectus 
«st  mense  Martio  extremo  (V.  Orelli,  onoraast.  TuU.  I,  p.  62),  ut  ne  ita 
quidem  errorem  deprehendere  possiraus.  cf.  Drumann,  II,  260  ann.  7. 

Ad  c.  XX  §  53  Wolfius  annotavit  haec:  Vix  dubium  est,  quin 
falsum  et  conimenticium  sit,  quod  vulga  accredunt  huic  uni  auctoritati 
legem  Gaeciliam  et  Didiam  (cf.  c.  XVI)  non  modo  trinundinum  consti- 
tuisse,  sed  ea  hoc  quoque  cautura  fuisse,  ne  de  diversis  rebus  eadem 
rogatione  ferretur.  Non  enim  credibile  est,  talis  legis  latores,  quae  roga- 
tionem  pluribus  rebus  iungendis  fieri  vetaret,  ipsos  primos  exeraplum  pro- 
dere  voluisse.  Sed  res  difficillima  est  aliquid  certum  statuere,  quoniam 
de  legis  Gaeciliae  Didiae^)  altero  capite  („ne  rogatio  pluribus  verbis  iun- 
gendis  fieret")  nihil  usquam  nisi  hoc  loco  scriptum  est.  Ut  difficultati 
mederentur,  Manutius  (ad  Sest.  c.  64)  et  Druraannus  (II.  p.  24)  duas 
fuisse  leges  statuerunt,  unam  trinundinum  in  lege  servari  iussisse,  alteram, 
alia  de  re  latam,  diversa  unam  in  legem  inculcari  vetuisse.  Sed  magis 
probandum  videtur,   quod  Bardtius  statuit,   unam   fiiisse,   qua,    quae   res 

servandae  essent  in  rogationibus,  esset  sancitum.  Quamquam  autem  fieri 
non  poterat,  quin  plures  res  ea  complecteretur,  tamen  ad  unam  eandem- 
qiie  rationem  omnes  referebantur.  Sed  utcunque  haec  res  se  habet,  ea 
haec  oratio  non  magis  in  dubitationem  vocatur,  quam  iis,  quae  in  c.  16. 
leguntur,  ubi  W.  declamatorem  in  illa  lege  curiata  nihil  nisi  trinundi- 
num  neglectum  reprehendisse  notavit.  At  nonne  in  cap,  13  in  ilia  lege 
reprehenditur,  quod  a  pontificibus  neque  causa  adoptionis  neque  ratio 
generum,  dignitatis,  sacrorum  est  quaesita?  nonne  in  cap.  15.  vituperatur, 
quod,  cum  illo  die  de  caelo  servaretur,  lex  curiata  de  Clodio  lata  est? 
nonne  in  c.  29.  dicitur,  in  illa  adoptione  legitime  factum  esse  nihil? 

Dedimus  operam,  ut  dilucide  de  rebus  ad  historiam  pertinentibus 
diceremus;  nunc  hac  parte  absoluta  sequitur,  ut  ad  Wolfii  argumenta  ex 
arte  grammatica  petita  transeamus. 


r-- 


III.  De  ratione  grammatica. 
In   hac  commentationis    parte  id  agemus,    ut   ea  refutare  conemur. 

quae  contra  linguam   et  grammaticae  praccepta  in  oratione  de  domo  in- 
|vv  esse  dicuntur.     Qui  autem  ea,    quae  consideranda  proponamus,  animo  a 

partium   studio   alieno   examinaverit,    ei   non    temere  illud  statuere  atque 

,: .  affirmare  videbimur,  Wolfii  reprehensiones  inde  ortas  esse,  quod  persaepe 

1?^-  locos,  in  quibus  haesit,  non  diligenter  inspexit  et,  quae  in  aliis  Ciceronis 

|iV   libris  omnibus  codicibus  consentientibus  legantur,  ea  summo  Romanorum 

oratore  indigna  esse  existimavit  et  legum  grammaticarum,   quas  saepe  in 

hac  oratione  violatas  esse  dixit,  ne  ipse  quidem  satis  erat  peritus.    Per- 

gamus  iam  ad  singula  enarranda. 

Atque  primum  quidem  vituperandi  ansam  Wolfius  arripuit  ex  §  3, 
ubi  Cicero  scripsit:  ,,sed,  quoniam  ille  demens,  si  ea,  quae  ego  per  hos 
dies  in  Senatu  de  republica  sensi,  vituperasset,  aliquem  se  aditum  ad 
»ures  vestras  habiturum  putaVit."  Scribere  debuerat,  inquit  censor,  „vitu- 
peraret",  si  modo  ipsa  vituperandi  actione  aditum  ad  aures  se  habi- 
turum  putabat.  Sed  hic  plusquamperfecti,  quod  viqe  coniunctivi  futuri  - 
II.  fungitur,  usus  facile  defenditur.  Nam  Clodius  aditum  ad  aures  pon-  :.  ■{■ 
tificum  habere  aut  eos  benevolos  facere  non  potuit,  nisi  ante  ea  verba— -<'•  ' 
fecerat,  quae  audiri  voluit.  Saepe  ita  Latini  futuro  II.  contra  nostri  ser- 
monis  consuetudinem  usi  sunt.  Longum  est  huius  usus,  qui  ex  gram- 
matica  constat,  exempla  afferre.  cf.  Savels,  Comment.  p.  6. 

Deinde  vero  W.  offendit  in  infinitivo  „gratulari",  (c.  IX,  22)  quod 
male  esset  suspensus.  Quem  Savels  1.  1.  p.  17  ita  defendit,  ut  ad  in- 
finitivum  ,,gratulari"  ex  superioribus  verbum  dicendi  repetendum  esse 
dicat.  Sed  ne  hac  quidem  defensione  huic  loco  opus  esse  mihi  videtur; 
nam  saepe  subito  nullo  verbo  dicendi  antecedente  incipit  oratio  indirecta. 
Eodem  iure  atque  hunc  locum  potuit  Wolfius  vituperare  apud  Caesarem: 
b.  G.  1.  I.  c.  2:  perfacile  esse  cet;  c.  20:  scire  se  illa  esse  vera;  c.  11: 
ita  se  omni  tempore  de  populo  Romano  meritos  esse ;  c.  30 :  intellegere 
sese;  c.  37:  sese  ne  obsidibus  quidem  datis  pacem  Ariovisti  redimere 
potuisse. 

Neque  melior  est  causa  Wolfii  in  c.  XII  §  32,  ubi  criminatur  con- 
structionem  verborum:  „cum  me  purgatum  vobis  esse  cuperem,  tum  etiam 
vestra  in  me  attente  audiendo  benignitas  provexit  orationem  meam",  de 
qua  non  est,  quod  operosius  explicem,  quia  hic  Tullii  usus  satis  est 
notus.  V.  Madvigii  grammat.  lat.  (Lat.  Sprachlehre  fiir  Schulen,  2.  Aufl.), 
.  ubi  in  §  358.  annot.  3.  de  hoc  coniunctivo  agitur,  qui  h.  1.  eo  quoque 
recte  se  habet,  quod  sententiam  concessivam  exprimi  nemo  non  intellegit. 
Nam  hoc  mihi  inesse  videtur :  cum  nihil  aliud  agerem  nisi  ut  vobis  pur- 
gatus  essem  et  mihi  hoc  agenti  non  opus  esset  copiosa  oratione,  tamen 
vestra  benignitas  provexit  orationem  meam. 

Tum  Wolfius  (c.  XIV  §  37)  notat,  obscurum  esse,  quomodo  verba: 
,,nam  adoptatum  emancipari  statim,  ne  sit  eius  filius,  qui  adoptavit"  iun- 
gantur  cum  superioribus.  At  nemo  dubitare  potest,  quin  haec  cohaere- 
ant  cum  verbis:  venire,  dicere  se,  id  autem  scire  et  videre  omnes.  Neque 
est,  cur  in  anacolutho  haereas;  nam  verba  „neque  id  obscure  nam"  a 
Gicerone  ob  hoc  ipsum  sunt  posita,  ut  insequentia  verba  „emancipari  — 
adoptarit"  longiore  sententia  a  vv.:  ,,id  autem  scire  et  videre  omnes" 
seiuncta  cum  his  ipsis  coniungantur.  Langii  autem  coniectura,  qui  (p.  21) 
censet  Giceronem  dixisse:  neque  id  obscurari,  iam  adoptatum 
emancipari  statim  mihi  reicienda  videtur,  quod  iam  adverbium  h.  1. 
non  quadrat.  "  ■  ' 

Si   vero   Wolfius   in   cap.   XIX   §   49   iudicat,    iuncturas   „denique 

etiam    —    de   hac   igitur"   tam   dissolutas  esse,    ut  Ciceronis    esse    non 

;ipossint,  illud  monendum  est,  in  sententiis  „nomen  Sex.    -J^ropertii  detulit: 

'; /accusare  ....  non  est  ausus"  inesse  formam  asyndeti  adversativi.     Hoc 

r^iautem  fit,  ut  sententiae  non  modo  non  dissolvantur,  sed  potius  re  opposita 

contineantur.     Sic  vertas:  er  gab  den  Namen  des  S.  Pr.  an;  die  Anklage 

aber  durchzufiihren  wagte  er  nicht.  cf.  Naegelsbach,  lat.  Stiliatik  §  199. 

In  eiusdem  capitis  §  50  Wolfius  coniunctivum  „retulerit"  ad  gram- 
maticam  rationera  scriptum  esse  negat.  Sed  haec  res,  utcunque  se  babet, 
nullius  omnino  momenti  est,  quoniam  illa  „quod  M.  Tullius  —  retulerit" 
non  Giceronis  verba  sunt,  sed  ab  eo  ex  lege  ad  verbum  laudantur. 

Rem  vero  iniustam  agit  Wolfius,  cum  in  cap.  XX.  §  53  ad  verba: 

E^>>iionne  fieri  poterat,  ut  populo  de  Cyprio  rege  placeret,  de  exulibus  By- 
zantiis  displiceret,  monuit:  ,,Nemo  Romanorum,  quod  sciam,  sic  loquitur: 

^  Senatui,  populo,  displicet  de  hac  vel  illa  re".  At  si  censor  hunc  locum 
accuratius  inspexisset,  eum  non  fugisset,  nonnulla  esse  supplenda:  nam 
haec  voluit  Gicero  dicere:  nonne  fieri  poterat,  ut  populo  de  Gyprio  rege 

^, placeret  id,  quod  erat  rogatum,  de  exuHbus  Byzantiis  non  displiceret. 

p-  Vix  operae  pretium  esse  videtnr  excusare,  quae  Wolfius  in  c.  XXII 

§  56  vituperavit.     Nam  cum   ibi   exempla   illius   usus    sermonis    afferret, 
quo  saepe  latini,  ubi  plusquamperfectum  exspectatur,  utuntuf  imperfecto, 
ut  eam  enallagen  non  insolentem  aut  vitiosam  esse  iudicavit,  ita  in  verbis, 
quae  in  c.  XXXXIII,  §  114  leguntur:    ,,hoc  si  quis  diceret  ......  nonne 

responderes"  durissimam  esse  opinatus  est.  At  ego  me  fateor  non  sen- 
tire,  cur  haec  enallage  hic  durior  sit,  quam  ahis  locis  Giceronianis  velut 
Phil.  VIII,  1:  num  eum,  si  tum  esses,  temerarium  civem  aut  crudelem 
putares?  cf.  de  hoc  usu  imperfecti  Etzler  in  Jahnii  ann.  a.  1829  XI.  p.  212. 

Manifeslum  voO-sia?  signum  Wolfio  id  visum  est,  quod  in  cap.  XIV 
§  37:  ,,cur  eniii  quisquam  vellet,  tribunum  plebis  se  fieri  non  licere" 
et  in  cap.  XIX  §  51:  quem  tu  ipse  non  poteras  dicere  non  licere  esse 
Romae,  scriptura  est.  At  censorem  fugit,  eandem  coostructionem  in- 
veniri  pro  Quinct.  94:  si  licet  vivere  eum  cet;  in  Verr.  V,  84:  Syracu- 
sanum  in  ea  parte  habitare  non  licet;  proFlacco  55:  Hanc  te  —  capere  non 
^-  licuit;  et  ahis  locis;  v.  Merguet,  Lexikon  zu  den  Reden  des  Gicero,  III,  p.  57. 

lam  Wolfius  ad  c.  27  §  71  reprehendit  haec:  non  enim  voluisti  id, 
quod  licebat,  ferre  ut  liceret,  sed  me  ita  esse  in  republica;  non  nimis, 
inquit,  latina  sunt  verba :  me  ita  esse  in  republica.  At  utinam  Wolfius 
nobis  dixisset,  quomodo  Gicero  haec  dicere  deberet.  Haec  vult  dicere 
orator:  „Denn  du  wolltest  nicht  beantrageu,  dafs  das,  was  an  und  fur 
sich  schon  erlaubt  war,  erst  erlaubt  werden  sollte,  sondern  einfach,  dafs 
ich  also  im  Staate  mich  befinden  soUte,  dafs  es  mehr  schien,  ich  sei 
herbeigerufen,  als"  cet.  Sed  .ex  ipso  Gicerone  tuebor  haec  verba;  nam 
in  epistola  ad  P.  Servilium  data  (ep.  ad  fam.  XIII,  69):  apud  eum,  in- 
quity  e^o  sic  fui,  quotiescunque  fui,  tamquam  domi  meae. 

In  verbis,  quae  in  cap.  XXXII  §  86  sunt:  „mihi  sine  ullo  iudicio 
populi  profecto  ....  maledicti  locum  aut  criminis  obtinebit"  displicuit 
Marklando  dativus:  „mihi  profecto".  Debebat,  inquit,  esse  in  me  nec 
latinus  videtur  usus  huius  dativi.  Equidem,  quamquam  concedo  „in  me" 
magis  grammaticae  rationi  respondere,  tamen  nego  dativum  ,,mihi"  hoc 
loco  ab  usu  sermonis  latini  abhorrere.  lam  summus  Ernestius,  qui  et 
ipse  esse  debere  „in  me"  intellexisset,  tamen  ulla  emendatione  opus  esse 
non  putavit.  Ne  Wolfio  quidem,  quamquam  aliis  locis  ineptiis  Marklandi 
plaudere  non  dubitavit  et  omnem  offensiculam  exaggerare  studuit  in  dativo 
„mihi"  gravior  offensio  inesse  videbatur.  Errarent  autem,  si  qui  dicerent 
dativum  declamatori  inconsiderate  excidisse;  nam  bene  monuit  Ernestius, 
scriptorem  h.  1.  dativo  ob  eam  causam  usum  esse,  ut  dativis  anteceden- 
tibus  „his  damnatis"  insequentia  reSderet  similia.  Audio,  quid  adversarii 
dicturi  sint:  Nonne  hoc  ipsum  prodit  miserum  magistellum  ubique  argu- 
tias  captantem?  Quibus  ego:  Numquam  in  hac  oratione,  si  a  declamatore 
scripta  esset,  talia  legeremus,  quibus  iure  adversarii  offensi  sunt.  Nam 
declamator  nihil  antiquius  habuisset  quam  ut  omnia  satis  expohret  neve 
quod  vituperandum  esset  relinqueret.  At  orator,  qui  in  foro  versatur, 
niinus  anxius  non  unumquodque  verbum  statera  examinare  solet  et  interdum 
nonnulla  formae  rhetoricae  condonat.  Scriptorem  autem  huius  orationis  non 
ubique  formam  rhetoricam  captavisse,  ex  eo  intellegitur,  quod  in  cap.  XXIII. 
non  arripuit  occasionem,  ut  dativo  antecedenti  „ilHs"  opponeret  dativum 
„mihi",  sed  contentus  usitata  constructione  scripsit  „in  me". 

ManifestoMarklandusfalsariumdeprehendissesibi  visus  estinc.XXXXII 

§  110  (cum  me  indemnatum  exturbares),  quod  in  verbo  exturbandi  omissus 

esset  ablativus   casus;   verum   autem   Giceronem   in  illo  verbo   nunquam 

omisisse,    nisi   ubi  ex   aUo   membro    orationis   subaudiri   posset.      Neque 

contrarium  coUigi  posse  ex  epist,  ad  Att.  VIII,  16  et  orat.  pro  Cluentio 

c.  V,  §  14  (exturbata  filia),  ubi  ex  reliqua"  oratione  suppleri  posset:  domo. 

At  res   hoc   loco   non   aUter    se  habere   mihi   videtur   quam   ilUs   locis  a 

Marklando  laudatis;  nam  quid  obstat,  quominus  aut  ex  verbis  insequen- 

tibus  (libertatis  simulacrum  in  ea  domo  collocabas)  verbum  „domo"  aut 

^;  ex  iis,  quae  in  hac  oratione  saepenumero  sunt  commemorata,  v.:   „civi- 

■  •iaAem"  suppleamus?  Etiam  in  Ciceronis  epistolis  ad  Brutum  I,  16  („quod 

^>f  tanta  firmitate  ac  magnitudine  animi  direxit  m  exturbando  Antonio")  ubi 

|:!«odem  modo  quo  hoc  loco  exturbandi  verbum  usurpatum  est,  Marklandus 

falsarium  posterioris  aetatis  sese  ipsum  prodere  putavit.   Sed  huius  quoque 

loci  causam  eandem  esse   atque   in  ep.  ad  Atticum  VIII,  16  C.  Fr.  Her- 

mannus,  illarum  epistolarum  acerrimus  defensor,  docuit.  Ceterum  ne 
vera  quidem  esse  ea,  quae  Marklandus  de  usu  verbi  exturbandi  disputavit, 
sed  „exturbare"  apud  Giceronem  etiam  absolute  poni  dico,  quoniam  illis 
ipsis  locis,  in  ep.  ad  Att.  VIII,  16  et  orat.  pro  Cluentio  c.  5  nihil  cogit, 
ut  ex  antecedentibus  vel  insequentibus  verbis  quidquam  ad  verbum  ex- 
ijf  .  turbandi  suppleatur. 

p.''  Non  minus  autem  erravit  Marklandus  in  cap.  XXXXV  §  118,  ubi  in 

verbls  „quanta  est  in  adulescente  auctoritas"  pronomen  „quanta"  notans 
^  _„quantacunque"  vel  „quanta  quanta",  quod  iu  Cic.  orationibus  nusquam 
0-  legitur,  exspectari  iudicavit.  Sed  quid  haec  sententia  sibi  velit,  Marklandum 
|-  plane  fugit.  Etenim  sic  vertas  hunc  locum:  insofern  ein  Jiingling  Ansehen 
l^r  ■  besitzt.  Quomodo  autem  pro:  „quod  meminerim"  dici  polest  ,,quantum  me- 
^-  mini",  sic  in  hac  sententia  Cicero  neglecta  usitata  locutione:  ,,quae  sit  in 
:r'  adulescente  auctoritas"  illa,  quae  Marklando  vituperanda  videbatur,  usus  est. 
v'_  Quo  iure  Wolfius  in  cap.  XXXXVII  §  122  constructionem  verborum: 

■  ''  „quum  domum  dedicasses,  posset  id  respublica  sustinere"  vitiosum  esse 
f^,  contenderit,  intellegere  non  possum.  Nam  recte  se  habet.  Woifius  autem 
t-.  eius  vim  et  naturam  perspexisse  nonvidetur.  Est  autem  coniunctivus,  quem 
grammatici  vocant  deliberativum.  Eius  exemplum  huic  simillimum  est  in 
fvr.  ep.  ad  Qu.  Fr.  I,  3:  Ego  tibi  irascerer?  tibi  ego  possem  irasci? 
^\,.  Similiter  Wolfius  in  c.  LI.  §  132  locutionem  „si  quid  deliberares  .... 

^^;  ad  pontificem  detulisses"  suspectam  reddere  conatus  est. 
I  .  Ad  eam  tuendam  satis  habeo  ea  afferre,  quae  a  Madvigio  in  grammatica 

|;;;  latina  (§  351  annot.  4)  de  huius  coniunctivi  vi  sunt  exposita,  sunt  autem 
^'•haec:  Der  Conjunctiv  des  Imperfectum  und  Plusquamperfectum  steht  (an- 
.■i^ .  ratend  und  befehlend)  imperativisch  von  dem,  was  hatte  geschehen  sollen 


(im  Gegensatz  zu  einer  vorhergehenden  Angabe  des  Geschehenen) :    Curio 
causam  Transpadanorum  aequam  esse  dicebat:    semper  autem   addebat: 
Vincat  utilitas  reipublicae !  Potius  diceret,  non  esse  aequam,  quia  non  esset 
utilis  reipublicae,  quam,  quum  non  utilem  diceret,  esse  aequam  fateretur.    - 
(Cic.  off.  III,  22.)    Multa  huius  coniunctivi  iussivi  exempla  congessit  Halm. 
ad  or.  pro  SuIIa  VIII,  25.    Haec   autem   sunt  desumpta   ex  TuIIii   libris::' 
p.  Caec.  16,  46:  At  ego  hoc  dico:  si,  ut  primo  in  castello  Caecinae  dixit .'? 
Aebutius  se  homines  coegisse  et  armasse  neque  eum,  si  ille  accessisset, 
abiturum  statim  Caecina  discessisset,  dubitare  vos  non  debuisse,  quin  Cae- 
cinae  facta  vis  esset ;  si  vero,  simul  ac  procul  conspexit  armatos,  recessisset, 
eo  minus  dubitaretis.    Verr.  II,  23,  57:   Quid  enim  debuit  praetor  facere, 
cum  consilio  cogoita  causa  cum  comperisset  suum  comitem  iuris,  decreti, 


'■^■'  '^•^'l^-  ;-<^^^tr^;^^^|^^W5r ; 

iudicii  corrumpendi  causa,  qua  in  re  ipsius  praetoris  caput  existimatioque 
ageretur,  pecuniam  accepisse,  Bidinos  autem  pecuniam  contra  praetoris  famam 
ac  fortunas  dedisse?  non  et  in  eum,  qui  accepisset,  animadvertisset  et  in 
eos,  qui  dedissent;  ibidem  III,  84,  195:  quid  facere  debuisti'?  Si,  quod 
L.  Piso  ille  Frugi,  qui  legem  de  pecuniis  repetendis  primus  tulit,  cum 
emisses,  quanti  esset,  quod  superaret  pecuniae  rettulisses.  Hunc  coniunctivi 
usum  a  Giceronis  consuetudine  non  abhorrere  Naegelsbachius  quoque  iu- 
dicavit,  lat.  Stilistik  edit.  VI.  p.  284:  „Diesen  Sprachgebrauch  hatWolf  zu 
dom.  51,  132  verkannt,  wo  nach  den  Handschriften  zwar  anderes  zweifel- 
haft  ist,  nicht  aber  das  von  Wolf  beanstandete  „detulisses".  ^  -tt^ 

In  iis,  quae  Wolfius  ad  hanc  §  annotavit,  reprehendit  iam  locutionem, 
quae  est  in  c.  27,  §  70:  quorum  tibi,  si  esset  illa  lex,  nihil  liceret  (nam 
hanc  vituperatam  voluit  Wolfius,  non  coniunctivum  ,,iudicarent")  quamquam 
rectissime  se  habet,  dummodo  recte  explicetur.  Nam  sic  est  vertendum: 
„Obwohl  du  von  dem  allem,  wenn  es  ein  Gesetz  war,  nichts  thun  durftest". 
Multum  autem  hic  locus  proficiet,  si  levius,  quam  fieri  solet,  interpunxeris, 

quoniam   verba:    ,,quorum  tibi nihil   liceret"    arte    cum   ea,    quae 

praecedit,  sententia  cohaerent. 

Sed  haec  hactenus  de  iis,  quae  Marklandus  et  Wolfius  de  usu  sermonis 
protulerunt.  Hoc  autem  hac  disputatione  effectum  esse  mihi  videtur,  eorum, 
quae  ad  grammaticae  rationem  spectant,  in  hac  oratione  inesse  nihil,  quod 
Cicerone  sit  indignum.  Veniamus  nunc  ad  eos  locos,  ubi  in  elocutione  aut 
delectu  verborum  declamator  dicitur  titubasse.  Non  omnes  autem,  sed  qui 
gravissimi  nobis  videntur,  in  examen  revocabimus.  '■■^ 


IV.  De  elocutione. 


;^j 


Proficiscendum  mihi  est  a  locutione  ,,verus  concursus"  (c.  V  §  11), 
quam  Wolfius,  Ernesti  sentenliam  probans  —  congerebat  enim  diligen- 
tissime  censor  ea,  quae  alii  viri  docti,  multum  in  Giceronis  libris  versati, 
contra  hanc  orationem  protulerunt  —  duriorem  dixit,  quia  nihili  esset 
,,concursus  falsus  aut  fictus".  In  ea  nihil  invenio,  quod  offendat,  dummodo 
vertas:  „wenn  er  ein  natiirlicher  gewesen  ist".  Is  autem  verus  concursus 
est,  qui  ex  dolore  et  fame  hominum  nullo  instimulante  oritur.  Cf.  SesU 
c.  50:  Quae  contio  fult  per  hos  annos,  quae  quidem  esset  non  conducta, 
sed  vera,  in  qua  populi  Romani  consensus  perspici  non  posset? 

In  eadem  §  Wolfius  particulam  „quidem"  usu  latino  non  recte  ob- 
servato  reprehendit;  particula  „autem",  inquit,  esset  melius  quam  „quidem". 


^■^'^■'rW'---^^^.^,- 


Sed  „quidem"  ut  aliis  Giceronis  locis,  sic  hoc  idem  valet  atque  „autem" 
(hiegegen).  Ut  unum  exemplum  afferam,  in  Vat.  c.  XII,  30:  ita  enim 
illud  epulum  est  funebre,  ut  raunus  sit  funeris,  epulae  quidem  ipsae 
dignitatis.  Vide  Hahnium  ad  h.  1.  cf.  Sest.  VII,  15.  Naegelsbach,  lat. 
Stilistik.  p.  572.  Seyffert,  pal.  Gic.  6.  Aufl.  p.  93.  Guil.  Grossmann, 
de  particula  quidem.     Regimonti.   1880.    p.   112  seqq. 

Tum   in   c.  VIII   §  20   Wolfius    scriptori   huius   orationis   iniuriam 

facit,    qui  eum  boni  usus  sermonis  imperitum  fuisse  dicat.      Quis  enim, 

inquit,    ante    hunc    dixit    ,,homines    publicare".      Sed   inspiciant,    qui    a 

Wolfio  faciunt,    Sest.  c.  XXVI   et  c.  XXVII:   de    hoc  nihil   cogitante  .  .  . 

est  rogatum,   ut  sedens  ....  praeconi  pubHco  subiceretur,   et  imperante 

populo  Romano,    qui  etiam  bello    victis  regibus  regna  reddere   consuevit, 

rex  amicus  nulla  iniuria  commemorala,    nuUis  rebus  repetitis  cum  bonis 

omnibus  pubhcaretur;   ille   Gyprius  miser  ....   vivus,   ut  aiunt,    est    et 

videns   cum   victu   ac  vestitu    suo    publicatus.     Adde   Florum    III,  9,  3: 

Divitiarum  tanta  erat  fama,  nec  falso,  ut  victor  gentium  populus  et  donare 

^j  regna   consuetus  P.  Glodio   trib.  duce   socii   vivique   regis   confiscationem 

1:?  mandaverit.   cf.  Naegelsbach,   lat.  Stil.    p.   51 ;    Halm  ad  Sest.    c.  XXVI, 

W.  57;  Klotz  ad  or.  de  domo  §  20  (Vol.  III  p.  943;  Lipsiae  1839).    Savels 

^*>;  comment.   p.  16. 

p?  Magnum  documentum,    ne   quidquid    formam    rhetoricam    prae    se 

^:^  fert,  Gicerone  indignum  esse  dicamus,  in  c.  IX  §  21  habemus,  ubi 
■  in  verbis  „quem  tu  in  eo  negotio  non  pro  illius  dignitate  produxeras, 
sed  pro  tuo  scelere  subduxeras"  molestus  lusus  verborum  inesse  videbatur 
Wolfio  non  cogitanti  hanc  adnominationis  speciem  (auct.  ad  Her.  IV,  21,  29) 
saepissime  in  Giceronis  orationibus  inveniri,  velut  pro  SuUa  IV,  12, 
XVI,  47,  XXII,  63,  in  Verr.  II,  72,  179;  conf.  Halm  ad  SuU.  IV,  12: 
„Nihil  enim  frequentius  est  in  orationibus  TuIIianis  hac  annominationis 
specie,  qua  verba  simplicia  et  composita  vel  diverse  composita  inter  se 
opponuntur".  Alterum  huius  figurae  exemplum  est  in  c.  XXXVI  §  96: 
„remque  publicam  concidere  unius  discessu  quam  omnium  interitu  occidere 
malui".  Hoc  quoque  Gicerone  indignum  putavit  Wolfius.  „Subducere";;;, 
autem  non  id,  quod  J.  Badeno  opusc.  lat.  p.  115  visum  est,  significaVj^ 
sed  idem  valet  atque  relegare  („den  du  von  Rom  fortgebracht  hattest"). 
Neque  magis  quid  esset  pro  tuo  scelere,  intellexit  Wolfius,  qui  haec 
verba  soli  concinnitati  data  esse  putabat.  Est  autem  „pro  tuo  scelere" 
quod  nos  dicimus:  „entsprechend  deinem  Frevel".  cf.  Savels  comment. 
p.  17. 

Vindicandus    esl  orator  in   c.   IX   §    24   quoque   a   reprehensione 
Wolfii    locutionem    ,,eas    —    decretas    rescidisti"   latinam   esse   negantis. 
De  hac  re  disseruit  Naegelsbachius  1,  Stil.  p.  97.  Gontra  eum  disputavit 
Eduardus    Luebbertus,    qui   commentationum   syntacticarum,    quas    supra 
nominavimus,  particula  I  (de  structura  participii  perfecti  passivi  pro  sub- 
stantivo  verbali  positi)  exemplorum,    qualia   attulit  Naegelsbachius,    longe 
diversam  rationem  esse  ab  loco  in   oratione   de   domo   ostendit;    in    illis 
enim   ad   id,    quod    participio   exprimeretur,    praedicatum    ita   referri,    ut 
hominis  vel    affectus   ex   hac    re    ortus    vel    iudicium    de    eadem    re   indi- 
caretur  sine  ulla  rei  significatae  mutatione,  in  hoc  vero  exemplo  actione 
quadam  extrinsecus  illata  affici  illam  rem  et  dissolvi.     Sed  hanc  contro- 
versiam    diiudicavit  Langius  (I.  I.  p.  20)    qui   provinciae   vocabulo  h.  1. 
proprio  sensu  earum  actionum,  in  quibus  singulorum  consulum  et  prae- 
torum  imperium  praevaleret,    ambitum   significari   ostendit;    provincias 
rescindere    eodem   iure   dici   posse,    quo    diceretur    provincias    pro- 
rogare;  nam  in  hac  quoque  dictione  provincia  non  ipsam  terram  sig- 
nificari,  sed  imperium  certis  quibusdam  finibus  senatus  consulto  vel  lege 
circumscriptum  et  constitutum ;  dictionem  igitur  provincias  rescindere 
cum  in  ipso  vocabulo    provinciae   notio    constitutorum   finium   in- 
esset,  eadem  cogitandi  ratione  niti  ac  dictiones  constituta  rescindere 
(ad  Att.  6,  1,  2),   pactiones  factas  rescindere  (de  prov.  cons.  5,  10), 
acta   rescindere    (Phil.   13,  3,   5),    res   iudicatas    rescindere   (pro 
Sulla  22,  63).     Deinde  cum  Wolfius  in  hac  §  et  c.  XI,  30  et  XXIV,  63 
in    verborum   repetitione   offendit,    monendum    est   huius   dictionis  minus 
accuratae  sexcenta  exempla  apud  optimos  scriptores  inveniri,  sic  in  primo 
capite   dialogi    de   oratoribus    ingenium   voc.  quinquies  positum  est,  cf. 
hanc    sententiam    ex    Caes.  b.  G.  I,  49  desumptam:  Ubi  eum  castris  se 
tenere   Caesar   intellexit,    ne   diutius    commeatu   prohiberetur,    ultra  eum 
locum,    quo   in   loco   Germani   consederant ,    circiter   passus  DC  ab  iis 
castris  idoneum  locum   delegit  acieque  triplici  instructa  ad  eum  locum 
venit  ....  Hic  locus  cet.      *.r  '        .»   ''<':-^''''' ''■\::.^^4:'-i'^\''?^yii.^}^-^' 
rj;     :  ■     In  c.  X  §  24,  ubi  Wolfius  exemplum   perperam  instituti  zeugmatis 
:V-deprehendisse  sibi  visus  est,   nihil  invenio,   quod  defendam;   neque  enim 
intcllego,  cur  „perferre"  ad  verba:  constituere,  promittere,  vendere  aptum 
esse  negetur.     Omnia   sana   sunt  neque  expUcatione  Savelsii   opus  est: 
si  uon  rogationes  pertulisti  de  iis,  quae  const.,  prom.,  vendidisti. 

lam  vero  argutias  captare  mihi  videtur  Wolfius,  cum  in  c.  X  §  25 
Terba:  excitatus  aliquando  Cn.  Pompei  nimium  diu  reconditus  et  peqitus 


abstrUsus  animi  dolor  deteriora  esse,  quam,  quae  de  eadem  re  in  Sest. 
c.  XXXI  legantur,  probare  conatur.  Satis  habeo,  adversarios  ea  ad- 
monere,  quae  Naegelsbachius  (lat.  Stihstik  p.  435  et.  seqq.)  de  hoc  loco 
exposuit.^^y  ■  ' 

In  proxima  paragrapho  locutio  „ex  ore  irapurissimo  Sex.  Clodii 
rem  frumentariam  esse  ereptam"  quam  Wolfius  pessimam  esse  putavit, 
corapluribus  locis  (ad  Quint.  fratr.  I  ep.  1,  pro  Arch.  c.  9,  in  Gat.  II 
c.  1),  quos  Savelsius  in  comment.  p.  20  ad  hunc  locum  attulit,  satis 
defenditur.  cf.  Phil.  II,  68:  tu  illarum  aedium  dis  penatibus  os  ira- 
purissimum  ostendere?  et  V,  20:  in  me  absentem  orationem  ex  ore  im- 
purissimo  evomuit. 

In  c.  16  §  41  plane  artificium  Ciceronis  fugit  Wolfium,  qui,  cum 
orator  solum  C.  Caesarem  cogitaret,  numerum  pluralem  ,,quosdam  viros" 

j:V  accusavit.     At  ne  omnis  culpa  in  Caesare  solo  haereret  et  in  alios  quo- 

^-  flue  transferretur,  Cicero  prudenter  et  caute  plurali  numero  usus  est. 

Rariorem  vocat  Wolfius  structuram  verborum,  quae  in  c.  XVII  §  44 

|5;'leguntur,    „Velitis,    iubeatis,    ut   M.  Tullius    in   civitate   ne   sit,    bonaque 

i?!eius  mea  sint".  At  pueri  sciunt,  a  Cicerone  in  hac  formula  verbum  iu- 
bendi  seraper  cum  particula  „ut"  construi.  cf.  H.  Menge,  Repetitorium 
der  lat.  Grammatik  und  StiUstik,  p.  167  §  439;  praeterea  Dr.  Raphael 
Kiihner,  ausfiihrUche  Grammatik  der  lateinischen  Sprache.  II,  1  p.  530 
(„wenn  iubere  nicht  die  Bedeutung  von  heifsen,  lassen  hat,  sondern  von 

V  verordnen,  beschUefsen,  so  wird  es  mit  ut  und  negativ  mit  ne  c.  coni. 
verbunden"). 

Sunt  duae  res,  quae  Wolfium  in  c.  XX  §  53  offendebant,  una  sin- 

■  'gularis  numerus  cistophorum,  pro  quo  cistophorum  M.  lenis  correctio  ei 
esse  videbatur,  altera  Hispania  memorata,  unde  L.  Pisonem  cum  Cn.  Pisone 
confusum  esse  existimat.  At  censorem  plane  fugit,  Ciceronem  eodem 
singnlari  usum  esse  in  epist.  ad  Att.  II,  16,  ubi  legitur:  ego  in  cisto- 
phoro  in  Asia  habeo  ad  H.  S.  bis  et  vicies.  Quod  autem  Hispania 
provincia  memorata  est,  L.  Pisonem  cum  Cn.  Pisone,  quem  in  citeriorem 
Hispaniam  quaestorem  pro  praetore  missum  esse  ex  Sallustii  libro  de 
coniur.  Gat.  scimus,  esse  confusum  mihi  ideo  verisimile  non  est,  quod 
Giccro  certos  homines  hac  in  re  cogitasse  non  videtur;  sed  hoc  statuen- 
dum  putp,  oratorem,  ut  remotissimas  provincias  afferret,  Syriam  et  His- 

J^:  paniam  exempli  causa  posuisse. 

Nihil  audacius  video  in  conformatione  verborum  „labes  atque  eluvies 
civitatig"  ,in  c.  XX  §  53,  quae  Wolfio  non  ferenda  esse  videbatur.     Nam 


f"  praeterquam  quod,  quae  iudicio  Romanorum  molestae  fuerint  metaphorae, 
"  quae  elegantes,  nostris  temporibus  non  iam  statui  potest,  simillimam  huic 
■  translationem  in  interrog.  in  Vat.  c.  IX  („in  colluvione  Drusi")  inveni- 
mus.  cf.  in  or.  de  har.  resp.  c.  26:  ,,haDC  tantam  colluvionem  tantam- 
que  eversionem  civitatis".  Etiam  sententia:  „si  in  ipsa  latione  tua  lapi- 
des  iacti,  si  manus  collata  non  est",  recte  se  habet,  nam  faciUime  paucis 
verbis  interiectis  „non"  particula  ad  verbum  „iacti"  quoque  referri  potest. 

In  c.  XXI  §  54,  ubi  legimus:  „quum  in  tribunali  AureUo  con- 
scribebas  palam  non  modo  Uberos,  sed  etiam  servos"  non  est  supervacua 
adiectio  „non  modo  Uberos",  propterea  quod  orator  Clodio  non  servorum 
delectum,  sed  omnino  delectum  crimini  ducit;  addidit  autem,  ut  inimico 
invidiam  conflaret,  ab  eo  non  modo  Uberos,  verum  etiam  servos  esse 
conscriptos. 

lam  vero  non  dispUcet  voc.  „modeste",  dummodo  eo  hoc  loco  sig- 
nificari  videas,  quod  nos  dicimus  ,,loyal,  gesetzmafsig" ;  haec  autem  dicit 
Cicero  per  ironiam :  cum  gradus  templi,  in  quo  leges  tuae  ferebantur, 
convellisti  ac  removisti,  tum,  ut  legitime  tibi  agere  liceret,  homines  au- 
daces,  qui  intercedere  vellent,  ab  eius  aditu  reppulisti.  '  i:,- 

Quod  Wolfius  p.  206  negat,  Giceronianum  esse  ,,crudelitatem  in 
aliquem  habere",  eum  fugit,  simili  locutione  Ciceroneni  usum  esse  pro 
Cluentio  §  151,  ubi  legimus:  „pro  iUo  odio,  quod  habuit  in  equestrem 
ordinem".  cf.  TuU.  21.:  „tantum  .  .  .  odii  crudelitatisque  habuerunt",  et 
de  officiis  II,  7,  24:  „Sed  iis,  qui  vi  oppressos  imperio  coercent,  sit 
sane  adhibenda  saevitia,  ut  eris  in  famulos,  si  aliter  teneri  non  possunt". 

Porro  Wolfius  languere   multa   iterum   ac   saepius  dicta  haud  raro 

monuit ;  velut  ad  c.  24  §  62 :  Usque  ad  ravim,  inquit,  repetit,  quae  supra 

audivimus,  non  iudicium  aut  legem  de  se  latam  esse;  ad  c.  26  §  69:  Ipsa 

res  paucis  interiectis  putide  repetitur  §  71.    At  Wolfius  multum  versatus 

in  Cicerone,  si  integre  ac  tranquille  iudicasset,  in  hac  oratione  non  plura 

.  \  repeti  quam  in  ceteris  Ciceronis  orationibus  intellexisset.  Multa  autem  iterum 

.J«    ac   saepius  a  Cicerone  in  eadem  oratione  dicta  esse,  iam  vetus  quidam 

1« ',  scholiasta  diserte  dicit ;  Pseudo-Asconius  in  act.  II  in  G.  Verrem  lib.  I  §  7 

(Orelli  p.  157) :  „Proprium  Giceronis,   et  in  orationibus  et  in  dialogis  et 

in  epistoUs  eandem  saepe  sententiam  dicere". 

Maximam  operam  dat  Wolfius,  ut  verba,  quae  in  c.  24  §  62  I^uuttur, 
„cum  domus  in  Palatio  —  funditus  everteretur"  meras  quisquilias  esse 
probet.  „Domus  et  villa,  inquit,  nescio  quibus  machinis  ablatae  sunt  ad 
duo  consules:  columnae  ex  domo  asportatae;  ex  villa  non  solum  omameota, 


—    5& 

'■    sed  et  instrumenta,    sed  et  ipsae  arbores   asportatae:    (quid  iam  reliqui 

censes?)  ipsa  villa  funditus  eversa,  ac  ne  hoc  quidem  factum  est  cupiditate 

praedae,  (non  multum  enim  offerebat  res  angusta  domi  (!):  cf.  tamen  §  60), 

sed  solo  incredibili  amore  vindictae".    Haec  verba  si  animo  perlustramus, 

Wolfium   magis    calumniari,    quam   explicare   hanc  §  satis   intellegemus. 

Neque  enim  quidquam  in  ea  legimus,  quin  Cicero  ipse  in  aliis  libris  auctor 

exsistat.    Atque   primum  quidem   in  verbis   „domus  et  villa  ad   consules 

^  transferebantur"y   quae  W.  ita  perstringit,    ut   domum   et  villam   machinis 

ablatas  esse  explicet,  nihil  aliud  inest  nisi  quod  in  Sest.  c.  24  invenitur: 

„bona  (neque   enim  domus    et  villa  ipsae,    sed   bona  domus   et  villae  in 

oratione  de  domo  intellegenda  sunt)  ad  consules  deferebantur";  deinde  satis 

apparet  columnas  ex  aedibus,    instrumentura  („Einrichtung"),    ornamenta 

(„Kunstgegenstande"),   arbores  ex  villa  asportata  bona  esse,    quae   ablata 

esse   in  Sest.  1.  1.  legimus    eaque    a  scriptore  oratorie  in  plures   res  esse 

dispertita.    Tum  villam   esse  eversam  ex  ep.  ad  Attic.  IV,  2  §  5  constat. 

Itaque  nihil  falsi,  nihil  commenticii.    Quod  autem  verba  huius  §  ,,quid  enim 

j,-    erat  praedae"  et  §  60.  („argenti  et  supellectilis  meae  cupiditate  esse  cae- 

''''  catum")  inter  se  pugnare  censor  existimavit,  omnia  recte  se  habent,  dum- 

.,    modo  illa  verba  sic  vertas :  „denn  was  konnte  zur  Beute  dienen"  sc.  con- 

^«isulibi??;  qui  provinciarum  spoliis  brevi  facultates  suas  augere  possent;  neque 

5?'  enim  mihi,  ut  Wolfio,  significare  videntur,  omnino  nihil  praedae  in  Ciceronis 

^    villa  fuisse. 

|-  ■  Malitiose  Wolfias,  ut  in  scirpo  nodum  quaerat,  in  c.  XXIV  §  63 

verba  ,,vim  improborum"  quibus  nihil  aliud  significari  quam  iram  impro- 
borum  ex  §  86  („popuIi  incitati  vim  iracundiamque  subierunt")  patet,  in 
suspicionem  vocare  conatur;  non  tanti  est  de  hac  re  pluribus  dicere; 
non  minus  in  c.  XXIX  §  78  Wolfius  iniuriam  facit,  qui  verba  ,,referri 
rem  iudicatam"  a  Lambino  optime  illustrata  obscura  et  auribus  Romanis 
inaudita  esse  temere  dicat.      ,,vi- ,  ;  ^  v  \^;.-<         ■  . . ■    ^  ^;^^    '     '. 

Locutio  „discessu  meo"  i.  e.  post  discessurii  meum,  (cr.  §  17: 
quem  ad  modum  discessu  meo  frugum  inopia  .  .  .  fuisset;  et  §  122  et 
p.  Sest.  §  128)  quam  in  c.  XXXII  §  85  legimus,  Wolfio  a  Giceronis 
usu  abhorrere  videbatur,  cum  ignoraret,  eam  eodem  sensu  legi  in  libro 
de  legg.  II,  17:  Gum  perditorum  civium  scelere  discessu  meo  religionum 
iura  polluta  sUnt,  vexati  nostri  Lares  familiares  cet.  Multa  huius  usus 
exempia  congessit  Naegelsbach,  lat.  Stilistik  p.  278.  Sic  Wolfius  ubique, 
cum  in  rariorem  locutionem  iticidit,  ex  ea  declamatorem  cognosci  putat, 
velut  in  c.  XXX  §  80,  ubi  vocabulum  „potestas*'  et  particulam  „tum" 


.     ^^       Rf)       „,» 

vituperavit  aut  in  c.  XIX  §  50,   ubi  Ciceroni  verbum  simplex  „tangere" '!^ 
in   mentem   venire   non  potuisse  putat,    cum  in   epist.  ad  fam.  II,  17,  4 
scriptum   sit:    ,,De  praeda   mea  ....  teruncium  nec  attigit  nec   tacturus  '   ^ 
est    quisquam."     Sed    hanc    rationem    si   sequeremur,    nuUus   fere    liber 
antiquus  superesset,  quin  subditicius  haberetur.  -.r 

Non  minus  perversa  ratione  uteretur,  si  quis  hanc  orationem  Tullio 
derogaret,  quod  in  cap.  XXXIIl  §  89  non  omnia  ad  amussim  conveniunt. 
Nam  quamquam  locutio  „impelluntur  optent  quotidie  caedem  inceudia 
rapinas"  iis,  qui  omnem  sententiam,  omne  verbum  in  legendis  libris 
religiose  observant,  ridicula  videtur,  tali  avaxoXoo^&ia?  specie  in  vehementi 
orationis  genere  audientium  animos  non  offendi  satis  apparet.  Sexcenties 
cum  attentius  legebam,  in  eorum,  qui  disertissimi  nostrae  aetatis  habentur, 
orationibus  talia  deprehendi.  Verbum  frequentandi  eodem  sensu  atque 
in  hac  §  etiam  in  Cat.  IV  §  15  legi  iam  Graevius  suo  iure  monuit; 
quare  erravit  Wolfius,  qui  illic  nescio  quid  aliud  inesse  iudicavit. 

Eliam  in  c.  XXXV  §  94  non  omnia  expolita  sunt  et  splendentia. 
At  quae  Ciceronis  oratio  plane  caret  levibus  mendis?  Hoc  quoque  leve 
mendum  est,  quod  Marklandus,  Ernestius,  Wolfius  deprehenderunt :  illius 
pulcherrimi  facti  quod  gessissem;  infra  in  §  95  positum  est:  res  pulcherrima. 
Facilius  autem  mihi  illa  locutio  ferenda  esse  videtur,  quod  „pulcherrimi" 
adiectivum  ante  „factum"  positum  est,  quo  fit,  ut  „factum"  minus  sit 
conspicuum.  „Retinere"  autem,  quod  idem  valet  atque  conservare  vel 
sustinere  (cf.  c.  2  §  3:  dignitatem  reipubHcae  sustinent)  recte  positum 
est.  Nam  legimus  in  Verr.  II,  3,  14:  equites  Romani,  qui  suum  ius 
retinere  se  contra  Apronium  posse  erant  arbitrati  et  de  divinat.  II,  35: 
existimo  ius  augurum,  etsi  divinationis  opinione  principio  constitutum  sit, 
tamen  postea  reipublicae  causa  conservatum  ac  retentum. 

Cur  Wolfius  locum  (c.  XXXIV  §  92)   „non  tam  insolens  sum  — 

'  sivisti"    putidissimum   dixerit,    non   intellego.      Non   excusatione,    sed  ex- 

1  plicatione  eget.      Sic    autem    vertendum    est:    „Dafs    ich    sage,    ich  sei 

vJuppiter,    damit  bin  ich  nicht  so  unverschamt,    als  ich  darin   meine  Un- 

;.  wissenheit  zeige,  wenn  ich  glaube,  Minerva  sei  die  Schwester  des  Juppiter." 

'   Recte  sic  explicuit  Ernestius :   Clodius  insolentiam  obiecerat,  CicerO  multo 

magis  se  indoctum  dicit,  quod  Minervam  sororem  suam  dixisset,  de  Clodii 

scilicet  criminatione.  V.  Klotz  ad  h*.  1.  p.  964. 

In  c.  XXXVIII  §  102  Marklandus  iniuria  accusat  locutionem  „domus 
eversa  est,  in  qua  porticum  Qu.  Catulus  fecit",  cum  scribi  oportuisse  diGat 
„in  cuius  area  cet".    At  nullius  offensionem  hoc  brevius  dicendi  genus 

{^^'movebit,  qui  legerit  apud  Livium  VIII,  19  §  4  „aecles  fuere  in  Palatlo  eius, 
quae  Vacci  prata  diruto  aedificio  publicatoque  solo  appellata".  Quamquam 
autem  non  aedes,  sed  dirutis  aedibus  area  Vacci  prata  appellata  sunt, 
tamen  nemo  adhuc  exstitit,  qui  hic  ,,quarum  area  Vacci  prata  .... 
appellata"  postularet.  cf.  epist.  ad  fam.  XIV,  2:  Quod  de  domo  scribis, 
hoc  est  de  area,  et  ep.  ad  Att,  III,  20.  Similiter  apud  Caes.  b.  G.  11,17 
„castra"  scriptum  est,  ubi  exspectes  „locum  castris  constitutum". 
^  In  proxima  §  Cicero  ex  sententia  Wolfii  pro  indicium  scripsiss^t 
monumentum.  Nos  vero  censori  non  assentimur,  qui  Ciceronem  in 
Pis.  c.  XXXVIII  §  92  voc.  indicium  eodem  sensu  atque  h.  1.  usum  esse 
sciamus;  legitur  h.  1.:  Eaque,  quae  belUcae  laudis  victoriaeque  omnes 
gentes  insignia  et  monumenta  esse  voluerunt,  noster  hic  praeposterus 
imperator  amissorum  oppidorum,  caesarum  legionum,  provinciae  praesidio 
et  reliquis  militibus  orbatae  ad  sempiternum  dedecus  sui  generis  et  nominis 
funesta  indicia  constituit.  ,,Defixum  indicium"  vero,  cur  stili  Ciceroniani 
non  sit,  ne  divinando  quidem  assequor. 

Ad  c.  XXXX  §  105  Marklandus  attulit  verba  Lambini,  cui  locutio 
„nimium  esse  superstitiosum'*'  suspecta  esse  videbatur.  „Quid  est" 
inquit,  „hoc  nimium  esse  superstitiosum";  ut  ahquis  reprehendatur,  nimis 
superstitiosum  non  necesse  est,  sed  quisquis  superstitiosus  est,  eo  ipso 
vituperandus  est.  lam  Gesnerus  allato  loco  Terentii  (Hec.  V,  4,  13)  bene 
monuit,  eum,  qui  ita  loqueretur,  hoc  indicare,  si  etiam  aliquantulum 
superstitionis  concederetur,  in  confusis  adeo  et  permixtis  religionis  super- 
stitionisque  terminis,  tamen  nimium  excedere  modum  religionis,  nimium 
superstitiosum  esse  non  convenire.  Wolfius  autem  hanc  defensionem 
non  probavit:  „nam  verba  non  oportere",  inquit,  „plane  arguunt,  aliquem 
superstitiosum  esse  oportere,  non  modo  licere  vel  concedi".  Minime; 
sed  id  ipsum,  quod  Gesnerus  voluit,  arguunt  aliquantulum  superstitionis 
concedi.  lis  autem,  qui  ita  huius  locutionis  patrccinium  susceperunt,  ut 
superstitionem  hoc  loco  dici  pro  religione  docere  studerent,  non  assentior, 
quod  ex  proximis  verbis  „anili  superstitione"  satis  apparet,  Ciceronem 
non  de  religione,  sed  de  superstitione  cogitasse. -f '        '        ^  .'    .?v^.^^^^^^^^ 

In  extremo  libello  in  animo  est  iocum  §  34  tractare,  quo  Wolfius^.  .-i^ 
cum  eum  non  recte  intellexerit,  dissipatum  oratorem,  qui  materiem  di- 
cendi  instruere  nesciret,  prodi  existimavit.  Est  locus:  Videsne  me  non 
radicitus  evellere  omnes  actiones  tuas  neque  illud  agere,  quod  apertum 
est,  te  omnino  nihil  gessisse  iure,  non.fuisse  tribunum  pl.,  hodie  esse 
patricium.     DicO  apud  pontifices,   augures  adsunt:   versor   in  medio  iure 

publico.    Manifestum  est,  inquit,  haec  male  cohaerere  cum  antecedentibus ; 
f^  ex  quo  quis  locum  lacunosum  esse  coniciat.     Sed  optime  verba  ^videsne. 

me  non iure  publico"  cohaerent  cum   antecedentibus,   modo  recte 

explicentur!  Haec  autem  est  sententia:  Cicero  dicit,  (nego  potuisse  — 
detrahi  possit)  se  contra  omne  ius  publicum  e  patria  esse  eiectum ;  de 
hac  re  i.  e.  de  laeso  iure  publico  se  esse  acturum;  non  acturum  sese 
(videsne  ....  versor  in  medio  iure  publico)  contra  ius  pontificium  Clo- 
dium  tribunum  fuisse.  At  videtur  orator  in  eis,  quae  statim  sequuntur, 
a  verbis  „quod  est,  pontifices,  ius  adoptionis"  usque  ad  extremam  §  42 
in  eam  sententiam  disputare,  Glodii  contra  ius  pontificium  factam  esse 
adoptionem  eiusque  tribunatum  esse  concidere,  Sed  Cicero,  quamquam 
id  agebat,  ut  sibi  contra  ius  publicum  aqua  et  igni  interdictum  esse  doceret 
et  totum  ius  pontificium  omitteret,  tamen  subsecivis  operis,  ut  aiunt,  ius 
pontificium  interposuit  et  demum  initio  §  43  (Fueris  sane  tribunus  plebis) 
ad  iustum  ordinem  rediens  nihil  de  se  iure  publico  actum,  sed  omnia 
contra  leges  gesta  esse  demonstrat.  Ubi  igitur  est  illa  lacuna,  quam  W. 
statuit,  non  librariorum  oscitatione,  sed  culpa  oratoris  dissipati  nata? 
Deinde  Wolfius  irridet  sententiam:  ,,Dico  apud  pontifices,  augures  adsunt: 
versor  in  medio  iure  publico"  (sic  enim  est  interpungendum).  Quomodo 
enim,  inquit,  quis  se  versari  putet  in  medio  iure,  in  media  theologia, 
cum  ei  dicendum  est  coram  collegio  doctorum  iuris  vel  theologiae.  Sed 
quid  Cicero  declarare  vellet,  W.  plane  fugit.  Nam  sic  interpretatus  est: 
Quoniam  apud  pontifices  orationem  habeo,  in  medio  iure  publico  versor. 
Verum  si  ita  res  se  haberet,  vocabulum  ,,versor**  non  primum  locum 
teneret,  sed  post  ,,iure  publico"  esset  positum.  Sed  ex  hoc  verborum 
ordine  consequens  est,  verba:  „versor  in  medio  iure  publico"  antecedenti- 
bus  esse  opposita  et  idem  valere  ac:  ,,sed  in  medio  iure  publico  versor", 
aut:  „quamquam  hoc  apud  pontifices  dico,  tamen  in  medio  iure  publico 
;  versor".  Porro  verba  ,,dico  apud  pontifices"  referenda  sunt  ad  illa,  quae 
i^i  antecedunt  ,,neque  illud  agere  ....  gessisse  iure".  Haec  est  igitur  ex- 
i-J:  plicatio:  „Iure  pontificio  non  fuisti  tribunus  plebis,  hodie  es  patricius. 
Tamen  haec  solam  ob  eam  causam  dico,  quod  apud  pontifices  mihi  di- 
cendum  est ;  sed  non  curo  ius  pontificium  et  in  iure  publico  solo  versor, 
quod,  cum  tribunus  esses,  laesisti."  Magnam  similitudinem  cum  hac 
sententia  invenimus  in  loco,  qui  est  de  legg.  H,  21,  63:  Hoc  vero  nihil 
ad  pontificium  ius,  sed  e  medio  est  iure  civili. 

